Madhumitha Pandey who interviewed 100 rapists say they are not monsters | 'ഇപ്പോൾ അവൾ ഒരുകന്യകയല്ലല്ലോ...ആരും അവളെ അംഗീകരിക്കില്ല; ഞാൻ അവളെ സ്വീകരിക്കാം..ജയിലിൽ നിന്നിറങ്ങുമ്പോൾ അവളെ കല്യാണം കഴിക്കാം': അഞ്ചുവയസുകാരിയെ ബലാൽസംഗം ചെയ്തതിന് അഴിയെണ്ണുന്ന 49 കാരന്റെ പ്രതികരണം കേട്ടപ്പോൾ ഞെട്ടിത്തരിച്ചുപോയി മധുമിത പാണ്ഡെ; മനസ്സിൽ ചെകുത്താന്മാരെന്ന് കരുതി തിഹാറിൽ പോയി 100 റേപ്പിസ്റ്റുകളെ ഇന്റർവ്യു ചെയ്ത 26 കാരി പറയുന്നു അവർ അതിമാനുഷരോ രാക്ഷസരോ അല്ല - MarunadanMalayali.com\nDecember 07, 2019 | 06:45 PM IST | Permalink\nന്യൂഡൽഹി: രാജ്യം വലിയൊരു ഷോക്കിലാണ്. നിർഭയ സംഭവം കഴിഞ്ഞുള്ള ഇടവേളയ്ക്ക് ശേഷം ഒന്നാകെ ഉലച്ചുകൊണ്ട് ഹൈദരാബാദിലും ഉന്നാവോയിലുമായി രണ്ടുയുവതികളെ ചുട്ടുകൊന്ന സംഭവങ്ങൾ. ഇനി പെൺമക്കളെ എങ്ങനെ വളർത്തുമെന്ന് ചോദിച്ച് പെട്രോൾ ഒഴിച്ച് കത്തിക്കാൻ ഒരുങ്ങുന്ന അമ്മമാർ. സ്ത്രീകൾ ഒന്നടങ്കം ചോദിക്കുന്നു..ഈ പുരുഷന്മാർക്ക് ഇതെന്തുപറ്റി? ഇത്തരം കൊടുംക്രൂരതകൾ ചെയ്യുന്ന പുരുഷന്മാർ എന്തിന് ഇത് ചെയ്യുന്നു? രാക്ഷസ ജന്മങ്ങൾ. ലൈഫ് ഓഫ് പൈ സിനിമ കണ്ട് മടങ്ങിയ 'നിർഭയ'യെയും കൂട്ടുകാരനെയുമല്ലേ ബസിനുള്ളിൽ വച്ച് അവർ അതിക്രൂരമായി പിച്ചിച്ചീന്തിയത്. അതെ, മനുഷ്യർക്ക് ഇങ്ങനെ ചെയ്യാൻ കഴിയില്ല. അവർ കാട്ടാളന്മാരാണ്, എന്നൊക്കെയാണ് നമ്മൾ പറയാറുള്ളത്. ഇതേ ചോദ്യമാണ് മധുമിത പാണ്ഡെ എന്ന യുവതിയെയും കഴിഞ്ഞ കുറെ നാളുകളായി അലട്ടുന്നത്. അന്വേഷിപ്പിൻ കണ്ടെത്തുവിൻ എന്ന നയപ്രകാരം അന്വേഷണം തുടങ്ങി. കണ്ടെത്തലുകൾ പലപ്പോഴും വിചിത്രമായിരുന്നു.വാഷിങ്ടൺ പോസ്റ്റിൽ വന്ന ഇവരെ കുറിച്ചുള്ള ലേഖനത്തിൽ ആ അന്വേഷണ കഥ പറയുന്നു.\nന്യൂഡൽഹിയിലെ തിഹാർ ജയിലിൽ ജയിലിൽ കഴിയുന്ന ബലാൽസംഗക്കേസിലെ പ്രതികളെ കാണാനാണ് 22 കാരിയായ മധുമിത പാണ്ഡെ ആദ്യമായി പോകുന്നത്. കഴിഞ്ഞ മൂന്നുവർഷത്തിനിടെ, 100 ഓളം പേരുടെ അഭിമുഖം എടുത്തു. യുകെയിലെ ആംഗ്ലിയ റസ്‌കിൻ സർവകലാശാലയിലെ ക്രിമിനോളജി വകുപ്പിൽ ഡോക്ടറൽ തീസിന് വേണ്ടി.\nഔദ്യോഗിക ജീവിതത്തിലെ ടെൻഷൻ വീട്ടിലില്ല; ഓയിൽ പെയിന്റിങ് ഉൾപ്പടെ കേരള സാരി വരെ ഡിസൈൻ ചെയ്യാൻ അറിയാവുന്ന ഡിജിപി; എന്ത് പ്രശ്നം വന്നാലും കൂളാണ് അദ്ദേഹം: കേരളത്തിന്റെ ഡിജിപി ലോക്നാഥ് ബഹ്റയുടെ വ്യക്തി ജീവിതത്തിലെ വിശേഷങ്ങൾ പങ്കുവെച്ച് ഭാര്യ മധുമിത\n'നിർഭയ' സംഭവം നടക്കുമ്പോൾ മധുമിത ഇംഗ്ലണ്ടിൽ തന്റെ മാസ്റ്റർ ബിരുദം പൂർത്തിയാക്കുകയായിരുന്നു. താൻ വളർന്നുവന്ന ഡൽഹിയെ പുതിയ ഒരുകണ്ണിലൂടെ അന്നുമുതൽ കാണാൻ തുടങ്ങി. മധുമിത ഇങ്ങനെ ചിന്തിച്ചു: ' എന്തുകൊണ്ടാണ് ഈ പുരുഷന്മാർ ഇങ്ങനെ ചെയ്യുന്നത്? ഇത്തരക്കാരെ ഉത്പാദിപ്പിക്കുന്ന സാഹചര്യങ്ങൾ എന്താണ്? ഉറവിടത്തോട് തന്നെ ചോദിക്കാം എന്നുകരുതിയാണ് ജയിലുകളിലേക്ക് പ്രയാണം തുടങ്ങിയത്.\nഅന്ന് തൊട്ട് തുടങ്ങിയതാണ് തിഹാർ ജയിലിലെ അന്വേഷണം. കണ്ടുമുട്ടിയ പ്രതികളായ പുരുഷന്മാരിൽ ഭൂരിപക്ഷവും വിദ്യാഭ്യാസം ഇല്ലാത്തവരായിരുന്നു. വിരലിൽ എണ്ണാവുന്നവർ മാത്രമാണ് ഹൈസ്‌കൂൾ കടന്നവർ. പലരും മൂന്നിലോ നാലിലോ പഠിത്തം ഉപേക്ഷിച്ചവർ. ഗവേഷണത്തിനായി ഇറങ്ങിത്തിരിക്കുമ്പോൾ മധുമിതയുടെ മനസിലും അവർക്ക് ഭീകരരൂപമായിരുന്നു. എന്നാൽ, അവരോട് സംസാരിച്ച് കഴിയുമ്പോൾ അസാധാരണക്കാരല്ലെന്ന് തിരിച്ചറിയുന്നു. വെറും സാധാരണക്കാർ മാത്രം. അവർ വളർന്ന സാഹചര്യവും, ചിന്താഗതികളും ഒക്കെയാണ് അവരെ ഇങ്ങനെയാക്കിയത്.\nആണത്തം എന്ന ഊതി വീർപ്പിച്ച ബലൂൺ\nഇന്ത്യൻ കുടുംബങ്ങളിൽ പൊതുവെ സ്ത്രീകൾ പരമ്പരാഗത റോളുകളാണ് ആടുന്നത്. ആരും ഭർത്താവിനെ പേരെടുത്ത് വിളിക്കുന്നവരല്ല. പലസുഹൃത്തുക്കളെയും വിളിച്ച് ചോദിച്ചു: എങ്ങനെയാണ് അമ്മ അച്ഛനെ അഭിസംബോധന ചെയ്യുന്നത്? കിട്ടിയ ഉത്തരങ്ങൾ ഇങ്ങനെ: ദേ കേൾക്കുണ്ടോ, കേൾക്കൂ, റോണക്കിന്റെ അച്ഛാ, അങ്ങനെയൊക്കെ. ആണത്തത്തെ കുറിച്ച് തെറ്റായ ആശയങ്ങളാണ് പുരുഷന്മാർ വച്ചുപുലർത്തുന്നത്. സ്ത്രീകളാകട്ടെ വിധേയരായിരിക്കാനാണ് ശീലിക്കുന്നത്. ബലാൽസംഗം ചെയ്യുന്നവർക്ക് ജന്മനാ എന്തെങ്കിലും കുഴപ്പമുണ്ടെന്ന് കരുതുന്നവരാണ് ഏറെയും. അവർ മറ്റൊരു ലോകത്ത് നിന്ന് ഇങ്ങോട്ട് കടന്നുകയറിവരല്ല.\nതന്റെ തന്നെ വീട്ടിലെ ചില പൊതുവിശ്വാസങ്ങളോട് ചേർന്നുനിൽക്കുന്നതായിരുന്നു ബലാൽസംഗക്കേസുകളിലെ ചില പ്രതികളുടെ പ്രതികരണം. അവരോട് സംസാരിച്ച് കഴിയുമ്പോൾ നിങ്ങൾ ഞെട്ടലോടെ തിരിച്ചറിയുന്നു... അവരോട് സഹതാപം തോന്നിപ്പിക്കാനുള്ള കരുത്ത് ആ പുരുഷന്മാർക്കുണ്ട്. ഒരുസ്ത്രീയെന്ന നിലയിൽ കേട്ടിരിക്കുമ്പോൾ, അങ്ങനെ ധരിക്കുമെന്നല്ല നമ്മൾ പ്രതീക്ഷിക്കുക. ഒരു സ്ത്രീയെ മാനഭംഗപ്പെടുത്തിയ പ്രതിയാണ് മുന്നിലിരിക്കുന്നതെന്ന കാര്യം ഞാൻ പലപ്പോഴും മറന്നുപോകും. ഇതിൽ പെട്ട കൂടുതൽ പുരുഷന്മാരും തങ്ങൾ ചെയ്തത് ബലാൽസംഗമാണെന്ന് തിരിച്ചറിയുന്നില്ല. എന്താണ് 'സമ്മത'മെന്ന ആശയവും അവർക്ക് പിടികിട്ടുന്നില്ല.\nഇവർ മാത്രമാണോ ഇങ്ങനെ? അതോ വലിയൊരു ഭൂരിപക്ഷം പുരുഷന്മാരും ഇങ്ങനെയാണോ?\nസാമൂഹികരംഗത്ത് തനി യാഥാസ്ഥിതിക നിലപാടാണ് ഇന്ത്യയിൽ പിന്തുടരുന്നത്. ലൈംഗിക വിദ്യാഭ്യാസം സ്‌കൂൾ പാഠ്യപദ്ധതിക്ക് പുറത്താണ് പലപ്പോഴും. അത്തരം പാഠങ്ങൾ പരമ്പരാഗത മൂല്യങ്ങളെ തകർക്കുമെന്നും യുവാക്കളെ വഴിതെറ്റിക്കുമെന്നും എംഎൽഎമാർ പോലും ഭയക്കുന്നു. ലിംഗം, യോനി, ബലാൽസംഗം, സെക്‌സ് എന്നീ വാക്കുകൾ ഉച്ചരിക്കാൻ തന്നെ മാതാപിതാക്കൾക്ക് അറപ്പാണ്\nതങ്ങളുടെ പ്രവർത്തികൾക്ക് ഭൂരിപക്ഷം പേർക്കും ന്യായീകരണങ്ങൾ ഉണ്ട്. ബലാൽസംഗം നടന്നുവെന്ന് പലരും സമ്മതിക്കില്ല. മൂന്നോ നാലോ പേർ മാത്രമാണ് തങ്ങൾ ചെയ്തതിൽ പശ്ചാത്താപമുണ്ടെന്ന് പറഞ്ഞത്. 49 കാരനായ ഒരുപ്രതിയുടെ കേസിൽ വളരെ വിചിത്രമായ കാഴ്ചയും കണ്ടു. അഞ്ചുവയസുകാരിയെ ബലാൽസംഗം ചെയ്തതിൽ അയാൾ പശ്ചാത്താപം പ്രകടിപ്പിച്ചു. ഞാൻ ആണ് അവളുടെ ജീവിതം നശിപ്പിച്ചത്. ഇപ്പോൾ അവൾ ഒരുകന്യകയല്ലല്ലോ. ആരും അവളെ അംഗീകരിക്കില്ല. അപ്പോൾ മധുമിതയെ അമ്പരിപ്പിച്ചുകൊണ്ട് അയാൾ പഞ്ഞു: ഞാൻ അവളെ സ്വീകരിക്കാം. ജയിലിൽ നിന്നിറങ്ങുമ്പോൾ അവളെ കല്യാണം കഴിക്കാം. ഈ പ്രതികരണം കേട്ടതോടെ മധുമിതയ്ക്ക് ഇരയെ കുറിച്ച് അറിയണമെന്ന് തോന്നി. ഇരയുടെ കുടുംബത്തെ കണ്ടപ്പോൾ, അവരുടെ മകളെ പിച്ചിച്ചീന്തിയവൻ ജയിലിൽ ആണെന്ന് പോലും അറിയിച്ചിട്ടില്ല.\nസ്വന്തം ഗവേഷണഫലം പ്രസിദ്ധീകരിക്കാനാണ് മധുമിത പാണ്ഡെയുടെ പരിപാടി. എന്നാൽ, എതിർപ്പുകൾ പലഭാഗത്ത് നിന്നും വരുന്നുണ്ട്. മറ്റൊരു ഫെമിനിസ്റ്റ് സാഹിത്യം എന്ന നിലയിലാണ് വിമർശനം.


ഇന്ത്യ- ചൈന സേനാതല ചര്‍ച്ച പരാജയം: അതിര്‍ത്തിയില് നിന്ന് സേനകള് പിന്മാറില്ല\nHomeNationalഇന്ത്യ- ചൈന സേനാതല ചര്‍ച്ച പരാജയം: അതിര്‍ത്തിയില് നിന്ന് സേനകള് പിന്മാറില്ല\nഡല്‍ഹി: ഇന്ത്യ-ചൈന അതിര്‍ത്തിയായ ഗാല്‍വന് താഴ്‌വരയില് നടന്ന മേജര്‍തലചര്‍ച്ചകളും ധാരണയാകാതെ പിരിഞ്ഞതായി വാര്‍ത്താ ഏജന്‍സിയായ എഎന്‍ഐ റിപ്പോര്‍ട്ട് ചെയ്തു.\nമേഖലയില് നിന്ന് സേനാപിന്‍മാറ്റം നടക്കുമെന്ന് വ്യക്തമാക്കിയിരുന്നെങ്കിലും നിലവില് ഉള്ള ഇടങ്ങളില് നിന്ന് ഇന്ത്യയുടെയും ചൈനയുടെയും സേനാംഗങ്ങള് പിന്‍മാറിയിട്ടില്ല. അതിര്‍ത്തിജില്ലകളില് അതീവജാഗ്രതയാണ് പ്രഖ്യാപിച്ചിട്ടുള്ളത്. വരുന്ന ദിവസങ്ങളിലും പരമാവധി ചര്‍ച്ചകള് നടക്കുമെന്നും വാര്‍ത്താ ഏജന്‍സി റിപ്പോര്‍ട്ട് ചെയ്യുന്നു.\nതിങ്കളാഴ്ച രാത്രി ചൈനീസ് പീപ്പിള്‍സ് ലിബറേഷന് ആര്‍മിയുമായി നടന്ന സംഘര്‍ഷത്തില് ഇന്ത്യന് സൈന്യത്തിന് നഷ്ടമായത് 20 വീരജവാന്‍മാരെയാണ്. 1967ല് നാഥുലാ ചുരത്തില് ഉണ്ടായ ഇന്ത്യ-ചൈന സംഘര്‍ഷത്തില് ഇന്ത്യയുടെ 80 സൈനികര് വീരമൃത്യു വരിച്ചതിന് ശേഷം ഉണ്ടായ ഏറ്റവും വലിയ സംഘര്‍ഷമാണിത്. അന്ന് 300 ചൈനീസ് സൈനികരാണ് കൊല്ലപ്പെട്ടത്.\nവിദേശകാര്യമന്ത്രി എസ് ജയ്ശങ്കര് ഇന്നലെ ചൈനീസ് വിദേശകാര്യമന്ത്രി വാങ് യിയുമായി ചര്‍ച്ച നടത്തിയിരുന്നു. മേഖലയിലുണ്ടായ ഈ അപ്രതീക്ഷിതസംഭവം രണ്ട് രാജ്യങ്ങളും തമ്മിലുള്ള നയതന്ത്രബന്ധത്തെ ഗുരുതരമായി ബാധിക്കുമെന്ന് എസ് ജയ്ശങ്കര് മുന്നറിയിപ്പ് നല്‍കിയതായാണ് സൂചന. ഇത് ആസൂത്രിതമായ അക്രമമായിരുന്നെന്നും, ഇതിന് ഉത്തരവാദികള് ചൈനീസ് സൈന്യം മാത്രമാണെന്നും എസ് ജയ്!ശങ്കര് ചര്‍ച്ചയില് ഉറച്ച നിലപാടെടുത്തു.\nഅതേസമയം, ചര്‍ച്ചയ്ക്ക് ശേഷം ചൈനീസ് വിദേശകാര്യമന്ത്രാലയം പുറത്തിറക്കിയ പ്രസ്താവനയില് പറയുന്നത് ഇങ്ങനെ: 'ആരാണ് അതി!ര്‍ത്തി ലംഘിച്ചത് എന്നതില് ഇന്ത്യ വിശദമായ അന്വേഷണം നടത്തണം. അവര്‍ക്ക് എതിരെ ശിക്ഷാനടപടി വേണം. മുന്‍നിരയിലെ സൈനികട്രൂപ്പുകളെ നിയന്ത്രിക്കണം. എല്ലാ പ്രകോപനപരമായ നടപടികളും അവസാനിപ്പിക്കണം.\nഅതേസമയം, ഇന്ത്യയുമായുള്ള ചര്‍ച്ചയില് ഇരുഭാഗവും നിലവിലുള്ള സംഘര്‍ഷാവസ്ഥ ലഘൂകരിക്കാനുള്ള നടപടികള് സ്വീകരിക്കാന് ധാരണയായി എന്നും ചൈന വ്യക്തമാക്കുന്നുണ്ട്.\nഎന്നാല് നിലവില് സ്ഥിതി മെച്ചപ്പെട്ടെങ്കിലും അക്രമത്തിന് ഇടയാക്കിയത് ചൈനീസ് പ്രകോപനമാണെന്ന നിലപാടില് ഇന്ത്യ ഉറച്ചുനില്‍ക്കുകയാണ്. ഇത് തന്നെയാണ് വിദേശകാര്യമന്ത്രി വ്യക്തമായി ചൈനയുമായുള്ള ചര്‍ച്ചയില് ചൂണ്ടിക്കാട്ടിയതും. ഗാല്‍വന് താഴ്‌വരയില് നിയന്ത്രണരേഖയുടെ അടുത്തുള്ള പട്രോളിംഗ് പോയന്റ് 14ന് സമീപത്ത്, നോമാന്‍സ് ലാന്‍ഡില്, ചൈന ടെന്റ് സ്ഥാപിച്ചത് ചോദ്യം ചെയ്ത ഇന്ത്യന് സൈനികരെ ചൈനീസ് സൈന്യം ഏകപക്ഷീയമായി ആസൂത്രിതമായി ആക്രമിക്കുകയായിരുന്നു എന്നും, ഇതാണ് ഇത്രയധികം മരണങ്ങളിലേക്ക് നയിച്ചതെന്നും വിദേശകാര്യമന്ത്രാലയം പുറത്തുവിട്ട വാര്‍ത്താക്കുറിപ്പില് വ്യക്തമായി പറയുന്നുണ്ട്.\nനിലവില് അതിര്‍ത്തിയിലെ എല്ലാ ബേസ് ക്യാമ്ബുകളിലും അതീവജാഗ്രതയാണ് പ്രഖ്യാപിച്ചിട്ടുള്ളത്. 3500 കിലോമീറ്റര് നീളത്തില് കിടക്കുന്ന ഇന്ത്യ – ചൈന അതിര്!ത്തിയിലെ എല്ലാ കരസേനാ, വ്യോമസേനാ താവളങ്ങളും ജാഗ്രതയിലാണ്. ചൈനീസ് നാവികസേന പട്രോളിംഗ് നടത്തുന്ന ഇന്ത്യന് മഹാസമുദ്രത്തിലെ മേഖലയിലും ഇന്ത്യന് നാവികസേന ജാഗ്രതയോടെ നിലയുറപ്പിച്ചിട്ടുണ്ട്. ബുധനാഴ്ച പ്രതിരോധമന്ത്രി രാജ്‌നാഥ് സിംഗ് സേനാമേധാവിമാരുമായി നടത്തിയ ചര്‍ച്ചയിലാണ് ജാഗ്രത കൂട്ടാന് തീരുമാനമായത്.\nഒപ്പം അരുണാചല് പ്രദേശ്, ഉത്തരാഖണ്ഡ്, ഹിമാചല് പ്രദേശ്, ലഡാക്ക് എന്നിവിടങ്ങളിലെല്ലാമുള്ള ലൈന് ഓഫ് ആക്ച്വല് കണ്‍ട്രോളിന് സമീപത്ത്, അധികട്രൂപ്പുകളെ നിയോഗിക്കാനും തീരുമാനമായിട്ടുണ്ട്.


Bigg Boss Malayalam 3: മിഷേൽ തെറ്റിച്ചത് ബിഗ് ബോസിലെ നിയമങ്ങൾ; രോഷാകുലനായി മോഹൻലാൽ | Indian Express Malayalam\nbigg boss malayalam3mohanlal angry to michelle ann daniel sajna firoz khan february 27 episode\nBigg Boss Malayalam 3: ഡിംപൽ വിഷയത്തിൽ മിഷേലിനോടും ഫിറോസിനോടും കയർത്ത് മോഹൻലാൽ\nUpdated: February 27, 2021 11:39:27 pm\nBigg Boss Malayalam Season 3: ബിഗ് ബോസ് ജ്വരത്തിലാണ് സോഷ്യൽ മീഡിയ. ഓരോ എപ്പിസോഡുകളെയും അവലോകനം ചെയ്തും ഇഷ്ട മത്സരാർത്ഥികൾക്കു വേണ്ടി പ്രചരണം നടത്തിയുമൊക്കെ ഫാൻസ് ആർമികളും രംഗത്തുണ്ട്. ബിഗ് ബോസ് ഹൗസിൽ നടക്കുന്ന ചെറിയ ചെറിയ വാക്കേറ്റങ്ങൾ പോലും സോഷ്യൽ മീഡിയയ്ക്ക് ചൂടുള്ള ചർച്ചകളാണ്.\nRead more: Bigg Boss Malayalam 3: ബിഗ് ബോസ് വീട്ടിലെ പുതിയ അതിഥികൾ\nബിഗ് ബോസിന്റെ വീക്കിലി എപ്പിസോഡിന്റെ പ്രോമോ ആണ് ഇപ്പോൾ സമൂഹമാധ്യമങ്ങളിൽ ചർച്ചയാവുന്നത്. ബിഗ് ബോസ് വീട്ടിലേക്ക് എത്തിയ മോഹൻലാൽ രോഷാകുലനായാണ് സംസാരിക്കുന്നത്.\nസജ്ന, ഫിറോസ്, മിഷേൽ എന്നിവരോട് എണീറ്റ് നിൽക്കാൻ ആവശ്യപ്പെട്ട മോഹൻലാൽ എന്തിനാണ് എണീപ്പിച്ചു നിർത്തിയതെന്ന് മനസ്സിലായോ എന്ന് ചോദിക്കുന്നു. ഡിംപലിന്റെ ഇഷ്യുവാണോ കാരണം എന്ന് ഫിറോസും മിഷേലും തിരിച്ച് ചോദിക്കുമ്പോൾ രോഷാകുലനായാണ് താരം സംസാരിക്കുന്നത്.\n“ഇതിന് നിങ്ങൾ തീർച്ചയായും ശിക്ഷിക്കപ്പെടും. ചോദിച്ചതിന് എനിക്ക് മറുപടി തരൂ,” എന്നാണ് മോഹൻലാൽ മിഷേലിനോടു പറയുന്നത്. ചൂടേറിയ സംഭവങ്ങൾക്കാവും ഈ വാരാന്ത്യ എപ്പിസോഡ് സാക്ഷ്യം വഹിക്കുന്നത് എന്ന സൂചനയാണ് പ്രമോ തരുന്നത്.\nകഴിഞ്ഞ ആഴ്ചയാണ് വൈൽഡ് കാർഡ് എൻട്രിയിലൂടെ സജ്നയും ഫിറോസ് ഖാനും മിഷേലും ബിഗ് ബോസ് ഹൗസിലെത്തിയത്. വന്നതിന്റെ തൊട്ടു പിന്നാലെ തന്നെ ഡിംപലിനെ ഇമോഷണൽ ആയി തളർത്തുന്ന സ്ട്രാറ്റജിയാണ് മിഷേൽ സ്വീകരിച്ചത്. ഡിംപൽ ബിഗ് ബോസിൽ പറഞ്ഞ ആത്മസുഹൃത്ത് ജൂലിയറ്റിനെ കുറിച്ചുള്ള സ്റ്റോറി ഫാബ്രിക്കേറ്റഡ് ആണെന്നും പ്രേക്ഷകരുടെ സിംപതി കിട്ടാനായി ഡിംപൽ മരിച്ചുപോയ ഒരാളെ കരുവാക്കുകയാണ് എന്നുമായിരുന്നു മിഷേലിന്റെ വിമർശനം. ഇതിനെ ചൊല്ലി മിഷേലും ഫിറോസും ഡിംപലിനെ ചോദ്യം ചെയ്യുകയും ഡിംപൽ ഇരുവരോടും പൊട്ടിത്തെറിക്കുകയും ചെയ്തിരുന്നു.\nപുറത്തുനിന്നും എപ്പിസോഡുകൾ കണ്ട് വന്ന് പുറത്തു നടക്കുന്ന കാര്യങ്ങൾ ഹൗസിനകത്ത് അവതരിപ്പിച്ച് മിഷേലും ഫിറോസും കളിക്കുന്ന ഗെയിം ശെരിയല്ലെന്ന് മത്സരാർത്ഥികളും പ്രേക്ഷകരുമെല്ലാം അഭിപ്രായപ്പെട്ടിരുന്നു. അതിനു പിന്നാലെയാണ് ഇപ്പോൾ പ്രോമോ വീഡിയോ എത്തിയിരിക്കുന്നത്.\nRead more: Bigg Boss Malayalam 3: ബിഗ് ബോസ് ഹൗസിൽ സായി ഫോൺ ഉപയോഗിച്ചോ? കൺഫ്യൂഷൻ അടിച്ച് സോഷ്യൽ മീഡിയ\nWeb Title: Bigg boss malayalam3mohanlal angry to michelle ann daniel sajna firoz khan february 27 episode


വളരെയധികം വിറ്റാമിൻ ഡി കഴിക്കുന്നതിന്റെ5പാർശ്വഫലങ്ങൾ അറിയുക | Puthen Vartha\nHome » science » വളരെയധികം വിറ്റാമിൻ ഡി കഴിക്കുന്നതിന്റെ5പാർശ്വഫലങ്ങൾ അറിയുക\nവളരെയധികം വിറ്റാമിൻ ഡി കഴിക്കുന്നതിന്റെ5പാർശ്വഫലങ്ങൾ അറിയുക\nന്യൂഡൽഹി, ലൈഫ് സ്റ്റൈൽ ഡെസ്ക്. വിറ്റാമിൻ-ഡി പാർശ്വഫലങ്ങൾ: ആരോഗ്യകരമായ ശരീരത്തിന് ആവശ്യമായ എല്ലാ പോഷകങ്ങളും നിങ്ങളുടെ ഭക്ഷണത്തിൽ ഉണ്ടായിരിക്കണം. വിറ്റാമിൻ-ഡി പോഷകങ്ങളുടെ ഭാഗമാണ്. ഇത് ഒരു വിറ്റാമിൻ ആണ്, ഇത് സൂര്യപ്രകാശം ലഭിക്കുമ്പോൾ ചർമ്മത്തിൽ ഉത്പാദിപ്പിക്കപ്പെടുന്നു. ഇൻഫ്ലുവൻസ, ഹൃദ്രോഗം, എല്ലുകളുമായി ബന്ധപ്പെട്ട രോഗങ്ങൾ എന്നിവ ഭേദമാക്കാൻ ഇത് ശരീരത്തിന് പ്രധാനമാണ്.\nഎല്ലുകളുടെ ആരോഗ്യവും ശക്തിയും നിലനിർത്തുന്നതിന് വിറ്റാമിൻ-ഡി വളരെ പ്രധാനമാണ്, കാരണം ഇത് ഭക്ഷണത്തിൽ നിന്ന് കാൽസ്യം ആഗിരണം ചെയ്യാൻ സഹായിക്കുന്നു. ശരീരത്തിലെ അഭാവം മൂലമാണ് വിറ്റാമിൻ-ഡി അളവ് കുറയുന്നത്. വിറ്റാമിൻ-ഡി യുടെ ചില സാധാരണ ലക്ഷണങ്ങൾ ഇവയാണ്:\n– അധിക ക്ഷീണവും വേദനയും\n– പേശികളുടെ ബലഹീനത.\n– ദുർബലമായ അസ്ഥികൾ, ഇത് വേദനയ്ക്ക് പുറമേ ഒടിവുണ്ടാക്കും.\nവിറ്റാമിൻ ഡിയുടെ അമിത അളവ് അപകടകരമാകുന്നത് എന്തുകൊണ്ട്?\nഅമിതമായ വിറ്റാമിൻ-ഡി ശരീരത്തിന് ദോഷം ചെയ്യും. കൂടുതൽ വിറ്റാമിൻ-ഡി കഴിക്കുന്നതിലെ പ്രശ്നങ്ങൾ എന്താണെന്ന് അറിയാം.\nരക്തത്തിലെ കാത്സ്യം അപകടകരമായ അളവിൽ എത്തുന്നു: ശരീരത്തിലെ രക്തത്തിലെ കാൽസ്യത്തിന്റെ അളവ് അപകടകരമായ തലത്തിലെത്തുമ്പോൾ, ഈ അവസ്ഥയെ ഹൈപ്പർകാൽസെമിയ എന്ന് വിളിക്കുന്നു, ഇത് കൂടുതൽ വിറ്റാമിൻ-ഡി കഴിക്കുന്നത് മൂലമുണ്ടാകാം. ക്ഷീണം, ഓക്കാനം, തലകറക്കം, ദഹന പ്രശ്നങ്ങൾ, വയറുവേദന, അമിതമായ ദാഹം, ഛർദ്ദി, ഇടയ്ക്കിടെ മൂത്രമൊഴിക്കൽ തുടങ്ങിയ പ്രശ്‌നങ്ങൾക്ക് ഇത് കാരണമാകുമെന്ന് ഇത് തെളിയിക്കുന്നു. ഇതുമൂലം ശരീരത്തിൽ കാൽസ്യം കല്ലുകളും ഉണ്ടാകാം.\nവൃക്ക പ്രശ്നങ്ങൾ: വിറ്റാമിൻ-ഡി അമിതമായി കഴിക്കുന്നത് വൃക്കകളെ തകർക്കും. ഇതിനകം വൃക്കരോഗമുള്ളവർക്ക് സ്ഥിതി കൂടുതൽ വഷളാകാനുള്ള സാധ്യത കൂടുതലാണ്.\nദഹന പ്രശ്നങ്ങൾ: വിറ്റാമിൻ-ഡി അമിതമായി കഴിക്കുന്നത് വയറിളക്കം, മലബന്ധം, വയറുവേദന തുടങ്ങിയ ദഹന പ്രശ്നങ്ങൾക്ക് കാരണമാകും.\nഅസ്ഥികളിലെ പ്രശ്നങ്ങൾ: അസ്ഥികളുടെ ശക്തി നിലനിർത്താൻ വിറ്റാമിൻ-ഡി ആവശ്യമാണ്, പക്ഷേ അമിതമായി കഴിക്കുന്നത് എല്ലുകൾക്ക് കേടുപാടുകൾ വരുത്തും. ശരീരത്തിലെ അമിതമായ വിറ്റാമിൻ-ഡി വിറ്റാമിൻ-കെ2അളവ് വഷളാകാൻ ഇടയാക്കും, ഇത് എല്ലുകളെ ദുർബലപ്പെടുത്തും.\nമറ്റ് ആരോഗ്യ പ്രശ്നങ്ങൾ: വിറ്റാമിൻ ഡി അമിതമായി കഴിക്കുന്നത് വിശപ്പ് കുറയുക, ഛർദ്ദി, ക്ഷീണം, ഛർദ്ദി തുടങ്ങിയ പ്രശ്നങ്ങൾക്ക് കാരണമാകും. ഇവയിൽ ഭൂരിഭാഗവും രക്തത്തിലെ കാൽസ്യം വർദ്ധിച്ചതുമായി ബന്ധപ്പെട്ടതാകാം.\nനിരാകരണം: ലേഖനത്തിൽ പരാമർശിച്ചിരിക്കുന്ന ഉപദേശങ്ങളും നിർദ്ദേശങ്ങളും പൊതുവായ വിവര ആവശ്യങ്ങൾക്ക് മാത്രമുള്ളതാണ്, മാത്രമല്ല ഇത് പ്രൊഫഷണൽ മെഡിക്കൽ ഉപദേശമായി കണക്കാക്കരുത്. വിറ്റാമിൻ-ഡി എടുക്കുന്നതിന് മുമ്പ് അല്ലെങ്കിൽ നിങ്ങൾക്ക് എന്തെങ്കിലും ചോദ്യങ്ങളോ പ്രശ്നങ്ങളോ ഉണ്ടെങ്കിൽ എല്ലായ്പ്പോഴും ഡോക്ടറെ സമീപിക്കുക.\nജാഗ്രാൻ അപ്ലിക്കേഷൻ ഡൗൺലോഡുചെയ്‌ത് വാർത്താ ലോകത്തെ എല്ലാ വാർത്തകളും ഉപയോഗിച്ച് തൊഴിൽ അലേർട്ടുകൾ, തമാശകൾ, ഷായാരി, റേഡിയോ, മറ്റ് സേവനങ്ങൾ എന്നിവ നേടുക.\nREAD സ്തനാർബുദ ബോധവൽക്കരണ മാസം സ്തനാർബുദ സാധ്യത വർദ്ധിപ്പിക്കുന്ന 10 കാരണങ്ങൾ അറിയുക\nഇന്ത്യ vs ഓസ്‌ട്രേലിയ Ind vs Aus വിരാട് കോഹ്‌ലി പങ്കിട്ട നെറ്റ് പ്രാക്ടീസ് സെഷൻ വീഡിയോ സൂര്യകുമാർ യാദവിന്റെ അഭിപ്രായം വൈറലായി\nneha kakkar ഭർത്താവുമായി റൊമാന്റിക് ഫോട്ടോകൾ പങ്കിടുക രോഹൻ‌പ്രീത് സിംഗ് ഇത് സഹോദരൻ ടോണി കക്കർ ഗായകൻ പോസ്റ്റിലെ അഭിപ്രായം


BJP MLA from north Karnataka says Chief Minister BS Yediyurappa will out soon | യെഡിയൂരപ്പയുടെ കൗണ്‍ഡൗണ് തുടങ്ങി; മോദി പ്രഖ്യാപിക്കും, ഉടന് തെറിക്കുമെന്ന് ബിജെപി എംഎല്‍എ - Malayalam Oneindia\n11 min ago വോട്ടര്‍മാരെ കൂട്ടത്തോടെ ജില്ലയിലേക്ക് കൊണ്ടുവരുന്നത് തടയും; പരിശോധന തുടങ്ങി\nPublished: October 20 2020, 21:23 [IST]\nബെംഗളൂരു: കര്‍ണാടകയില് വീണ്ടും രാഷ്ട്രീയ നാടകങ്ങള്‍ക്ക് കളമൊരുങ്ങുന്നു. മുഖ്യമന്ത്രി യെഡിയൂരപ്പയെ ഉടന് നീക്കുമെന്ന് സൂചന. ബിജെപി എംഎല്‍എ തന്നെയാണ് ഇക്കാര്യം വെളിപ്പെടുത്തിയത്. എംഎല്‍എയുടെ വീഡിയോ വൈറലായതോടെ ബിജെപിയില് പലവിധ ചര്‍ച്ചകള്‍ക്ക് തുടക്കമായി. കര്‍ണാടകത്തില് കോണ്‍ഗ്രസ്-ജെഡിഎസ് സര്‍ക്കാരിനെ അട്ടിമറിച്ച് അധികാരം പിടിച്ച ബിജെപിയില് വിമത ശല്യം രൂക്ഷമാണ്.\nവടക്കന് കര്‍ണാടകയിലെ ബിജെപി നേതാക്കളാണ് യെഡിയൂരപ്പയ്ക്ക് പാരയുമായി രംഗത്തുള്ളത്. യെഡിയൂരപ്പ മുഖ്യമന്ത്രി പദത്തില് നിന്ന് ഒഴിഞ്ഞാല് ബിജെപി കൂടുതല് വെട്ടിലാകുമെന്നും റിപ്പോര്‍ട്ടുകള് സൂചിപ്പിക്കുന്നു...\nവടക്കന് കര്‍ണാടകയിലെ വിജയപുര മണ്ഡലത്തില് നിന്നുള്ള ബിജെപി എംഎല്‍എ ബസനഗൗഡ പാട്ടീല് യത്‌നാല് ആണ് യെഡിയൂരപ്പയെ മുഖ്യമന്ത്രി പദത്തില് നിന്ന് ഉടന് മാറ്റുമെന്ന് പറഞ്ഞത്. ബിജാപൂരില് നടന്ന പരിപാടിക്കിടെയാണ് അദ്ദേഹം ഇക്കാര്യം വെളിപ്പെടുത്തിയത്. ഇതിന്റെ വീഡിയോ വൈറലായതോടെ യെഡിയൂരപ്പയ്ക്ക് പകരം ആര് എന്ന ചര്‍ച്ചയ്ക്കും തുടക്കമായി.\nബിജെപി കേന്ദ്ര നേതൃത്വം യെഡിയൂരപ്പയെ വൈകാതെ മാറ്റുമെന്ന് നേരത്തെ റിപ്പോര്‍ട്ടുകള് വന്നിരുന്നു. 77കാരനായ അദ്ദേഹത്തിന് ഭരണകാര്യങ്ങളില് കൂടുതല് തിളങ്ങാനാകുന്നില്ല എന്ന ആരോപണവുമുണ്ട്. മകന്റെ കൂടുതലായി ഭരണത്തില് ഇടപെടുന്നു എന്ന് ബിജെപി എംഎല്‍എമാര് തന്നെ പരാതിപ്പെട്ടിരുന്നു.\nവടക്കന് കര്‍ണാടകത്തില് നിന്നുള്ള ബിജെപി നേതാവാകും അടുത്ത മുഖ്യമന്ത്രി. യെഡിയൂരപ്പയെ ഉടന് മാറ്റും. ഇക്കാര്യത്തില് പ്രധാനമന്ത്രി നരേന്ദ്ര മോദി തീരുമാനം പ്രഖ്യാപിക്കും. വടക്കന് കര്‍ണാടകത്തിലെ ബിജെപി എംഎല്‍എമാരുടെ പിന്തുണ ഒന്നുകൊണ്ട് മാത്രമാണ് അദ്ദേഹം മുഖ്യമന്ത്രി പദവിയില് തുടരുന്നതെന്നും ബസനഗൗഡ പാട്ടീല് പറഞ്ഞു.\nകര്‍ണാടകയിലെ പ്രബലരായ ലിംഗായത്ത് സമുദായത്തിന് ശക്തമായ സ്വാധീനമുള്ള മേഖലയാണ് വടക്കന് കര്‍ണാടക. യെഡിയൂരപ്പ ലിംഗായത്ത് സമുദായംഗമാണ്. എല്ലാ തിരഞ്ഞെടുപ്പിലും ബിജെപിക്ക് 100 എംഎല്‍എമാരെ തിരഞ്ഞെടുക്കുന്നത് വടക്കന് കര്‍ണാടകത്തില് നിന്നാണ്. അതുകൊണ്ടുതന്നെ അടുത്ത മുഖ്യമന്ത്രി വടക്കന് കര്‍ണാടകത്തില് നിന്നാകുമെന്നും ബസനഗൗഡ പാട്ടീല് പറയുന്നു.\nകര്‍ണാടക ബിജെപിയില് പ്രാദേശിക വാദം രൂക്ഷമാണ്. വടക്കന് കര്‍ണാടകയ്ക്ക് കൂടുതല് ഫണ്ട് അനുവദിക്കണമെന്ന് ഒരു വിഭാഗം ആവശ്യപ്പെടുന്നു. യെഡിയൂരപ്പ മുഴുവന് ഫണ്ടും സ്വന്തം മണ്ഡലത്തിലും ശിവമോഗയുടെ സമീപ മേഖലയിലും മാത്രമാണ് ചെലവഴിക്കുന്നത് എന്നും ഇക്കൂട്ടര് ആരോപിക്കുന്നു. ഈ വിവാദം കനക്കുന്ന സാഹചര്യത്തില് ബിജെപി നേതൃത്വം വെട്ടിലാകുകയാണ്.\nയെഡിയൂരപ്പയെ മുഖ്യമന്ത്രി പദത്തില് നിന്ന് ഡിസംബറില് മാറ്റുമെന്ന് ആഴ്ചകള്‍ക്ക് മുമ്പ് പ്രചാരണമുണ്ടായിരുന്നു. യെഡിയൂരപ്പയെ മാറ്റി വടക്കന് കര്‍ണാടകത്തില് നിന്നുള്ള ജഗദീഷ് ഷെട്ടാറിനെ വീണ്ടും മുഖ്യമന്ത്രിയാക്കണമെന്നാണ് ഒരു വിഭാഗത്തിന്റെ ആവശ്യം. ഷെട്ടാറിന്റെ വീട്ടില് നിരവധി ബിജെപി എംഎല്‍എമാര്‍ക്ക് അത്താഴവിരുന്ന് നടത്തിയതും ഈ ചര്‍ച്ചകള്‍ക്ക് ചൂടുപകര്‍ന്നു.\nഇല്ല, ആ വാര്‍ത്ത തെറ്റ്\nപുതിയ വാര്‍ത്തകളുടെ പശ്ചാത്തലത്തില് മാധ്യമങ്ങള് ജഗദീഷ് ഷെട്ടാറുടെ അഭിപ്രായം തേടി. വാര്‍ത്തകള് നിഷേധിക്കുകയാണ് അദ്ദേഹം ചെയ്തത്. യെഡിയൂരപ്പ തങ്ങളുടെ നേതാവാണെന്നും അദ്ദേഹം തന്നെ മുഖ്യമന്ത്രി പദവിയില് തുടരുമെന്നും ഷെട്ടാര് വ്യക്തമാക്കി. നിലവില് മാറ്റം തീരുമാനിച്ചിട്ടില്ലെന്ന് ബിജെപി ദേശീയ ജനറല് സെക്രട്ടറി സിടി രവിയും പറഞ്ഞു.\nbjp karnataka bs yediyurappa ബിജെപി politics\nBJP MLA from north Karnataka says Chief Minister BS Yediyurappa will out soon\nStory first published: Tuesday, October 20, 2020, 21:23 [IST]


'ആത്മാര്‍ത്ഥത കൊണ്ടായിരിക്കാം നേതാക്കള്‍ക്ക് വാക്ക് പാലിക്കാന് കഴിയാത്തത്'; നാളത്തെ കാര്യം പറയാന് കഴിയില്ലെന്ന് എ വി ഗോപിനാഥ് | dcc president appointment av Gopinath reaction\n'ആത്മാര്‍ത്ഥത കൊണ്ടായിരിക്കാം നേതാക്കള്‍ക്ക് വാക്ക് പാലിക്കാന് കഴിയാത്തത്'; നാളത്തെ കാര്യം പറയാന് കഴിയില്ലെന്ന് എ വി ഗോപിനാഥ്\n29 Aug 2021 3:30 AM GMT\nസംസ്ഥാന കോണ്‍ഗ്രസില് ഡിസിസി അധ്യക്ഷന്‍മാരെ നിയോഗിച്ചതിന് പിന്നാലെ ആരംഭിച്ച പൊട്ടിത്തെറിയില് പ്രതികരണവുമായി പാലക്കാട് ജില്ലയിലെ മുതിര്‍ന്ന നേതാവ് എവി ഗോപിനാഥ്. തന്നെക്കാള് ജനപിന്തുണയുള്ളവര് ഉണ്ടായത് കൊണ്ടായിരിക്കാം പരിഗണിക്കപ്പെടാതിരുന്നത് എന്നും അദ്ദേഹം റിപ്പോര്‍ട്ടര് ടിവിയോട് പ്രതികരിച്ചു. തെരഞ്ഞെടുപ്പ് കാലത്ത് മുതിര്‍ന്ന നേതാവ് ഉമ്മന്‍ചാണ്ടിയും കെപിസിസി അധ്യക്ഷന് കെ സുധാകരനും പറഞ്ഞ ഉറപ്പുകള് പാലിക്കപ്പെടാതെ പോയത് എന്ത് കൊണ്ടാണെന്ന് അവരോട് തന്നെ ചോദിക്കണമെന്ന പരാമര്‍ശവും അദ്ദേഹം ആവര്‍ത്തിച്ചു.\nനിയമസഭാ തെരഞ്ഞെടുപ്പ് കാലത്ത് തന്നെ കാണാന് വന്ന ഉമ്മന് ചാണ്ടിയും കെ സുധാരകനും നല്‍കിയ വാക്കുകള് പാലിക്കപ്പെടാതിരുന്നതിനെ കുറിച്ച് അവരോട് തന്നെ ചോദിക്കുന്നതാണ് നല്ലത്. അവര് ജീവിച്ചിരിപ്പുണ്ടെന്നും വാക്ക് പാലിക്കാന് കഴിയാത്തത് നേതാക്കളുടെ ആത്മാര്‍ത്ഥത കൊണ്ടായിരിക്കാമെന്നും എവി ഗോപിനാഥ് വിമര്‍ശിച്ചു. തുടര്‍ച്ചയായി അവഗണിക്കപ്പെടുന്നതാണ് പതിന്. അതിപ്പോള് ശീലമായി. അവഗണനയെ കുറിച്ച് പ്രതികരിക്കാനില്ല.\nഹൈക്കമാന്‍ഡ് വലിയ ചര്‍ച്ചകള്‍ക്കും വിലയിരുത്തലുകള്‍ക്കും ശേഷമാണ് ഡിസിസി അധ്യക്ഷന്‍മാരെ നിയോഗിച്ചത്. അവര് യോഗ്യരായിക്കാം. അതില് അപാകതയുണ്ടെന്ന് കരുതുന്നില്ല. നിലവില് പാര്‍ട്ടി തീരുമാനം സാധാരണ പാര്‍ട്ടി പാര്‍ട്ടിക്കാരന് എന്നനിലയില് അംഗീകരിക്കുകയാണ്. പാര്‍ട്ടി തീരുമാനം ഇന്ന് സ്വാഗതം ചെയ്യാനും പിന്തുണയ്ക്കാനും ബാധ്യസ്ഥനാണ്. ഇപ്പോള് സജീവ പാര്‍ട്ടി പ്രവര്‍ത്തനാണ്, ഒരു കമ്മിറ്റിയിലും ഇല്ല, രാഷ്ട്രീയക്കാരനല്ല പ്രവര്‍ത്തകനാണ്. അടിയുറച്ച കോണ്‍ഗ്രസുകാരനാണ്, ഇപ്പോള്, നാളത്തെ കാര്യം പറയാനാവില്ലെന്നും പാര്‍ട്ടി വിടുമോ എന്ന ചോദ്യത്തിന് മറുപടിയായി എവി ഗോപിനാഥ് പ്രതികരിച്ചു.\nഎ തങ്കപ്പനെയാണ് പാലക്കാട് ഡിസിസി അധ്യക്ഷനായി നിയോഗിച്ചിരിക്കുന്നത്. മുന് കെ.എസ്.യു ജില്ല പ്രസിഡന്റ്മുന് യൂത്ത് കോണ്‍ഗ്രസ് സംസ്ഥാന ജനറല് സെക്രട്ടറി മുന് പാലക്കാട് ഡി.സി.സി ജനറല് സെക്രട്ടറി എന്നി നിലകളില് ഏ തങ്കപ്പന് പ്രവര്‍ത്തിച്ചിട്ടുണ്ട്. നിലവില് കെപിസിസി ജനറല് സെക്രട്ടറിയാണ്. എവി ഗോപിനാഥ് ഉള്‍പ്പെടെ വിമര്‍ശനവുമായി രംഗത്ത് എത്തിയതോടെ ഇടഞ്ഞുനില്‍ക്കുന്ന നേതാക്കളെ കൂട്ടിയിണക്കി മുന്നോട്ടു പോകുകയെന്ന പ്രതിസന്ധിയാണ് എ തങ്കപ്പന്റെ മുമ്പിലുള്ളത്.


തലശ്ശേരി: എലിവിഷവും മൂട്ട മരുന്നുമെല്ലാം പല കടകളിലും സുലഭമായി വില്‍പ്പന വസ്തുക്കളായിരുന്നെങ്കിലും ഇനി അവയ്ക്കും ഡിമാന്റ് വരുന്നു. ഇവ സാധാരണ വിഷവില്ലന്മാരാണെങ്കിലും സാധാരണക്കാര് ഇവയെ ഗൗനിച്ചിരുന്നില്ല. എന്നാല് ഇപ്പോള് കാര്യങ്ങള് പഴയത് പോലെയല്ല. മാതാപിതാക്കളെയും മകളെയും ആരുമറിയാതെ ഇഞ്ചിഞ്ചായി കൊല്ലാന് ഭക്ഷണത്തില് എലിവിഷം കലര്‍ത്തിയാണ് നല്‍കിയതെന്ന പിണറായി പടന്നക്കര കൂട്ടക്കൊലക്കേസ് പ്രതിയായ സൗമ്യ പോലീസിനോട് കുറ്റസമ്മതം നടത്തിയതോടെ എലിവിഷത്തിന് മുന്‍പില്ലാത്ത ഒരു തരം ക്രൂരമുഖം പ്രത്യക്ഷപ്പെട്ടു കഴിഞ്ഞു.\nനേരത്തെ സ്‌റ്റേഷനറി അനാദികടകളില് ഇഷ്ടം പോലെ കിട്ടുമായിരുന്ന വിഷ മരുന്നുകള് ഇപ്പോള് കാണാമറയത്തേക്ക് ഉള്‍വലിഞ്ഞു കഴിഞ്ഞു. അലൂമിനിയം ഫോസ്‌ഫേഡ് എന്ന മാരക രാസവസ്തുവാണ് എലിവിഷത്തില് അടങ്ങിയിട്ടുള്ളത്. ഇതിന്റെ വില്‍പ്പനക്ക് സര്‍ക്കാരിന്റെ നിയന്ത്രണമുണ്ട്. കീടനാശിനി ഗണത്തില്‍പ്പെട്ട ഇവ വില്‍ക്കാന് കൃഷിഭവനില് നിന്നുള്ള ലൈസന്‍സ് വേണമെന്നാണ് വ്യവസ്ഥ. അനധികൃതമായി എലിവിഷം വിറ്റാല് അത്തരം കടകള് പൂട്ടി സീല് ചെയ്യാന് പോലീസിനും ബന്ധപ്പെട്ട മറ്റ് ഉദ്യോഗസ്ഥര്‍ക്കും അധികാരമുണ്ട്. ലൈസന്‍സുള്ള മൊത്തക്കച്ചവടക്കാര് മാത്രമേ ഇത് കൈകാര്യം ചെയ്യാന് പാടുള്ളൂ. ഇവരില് നിന്നും വാങ്ങുന്ന ചെറുകിട വ്യാപാര സ്ഥാപനങ്ങളുടെ പേരും വിവരങ്ങളും വിശദാംശങ്ങളും രജിസ്റ്റര് വച്ച് സൂക്ഷിക്കണമെന്നുമുണ്ട്. എന്നാല് പെരുകി വരുന്ന എലികളെ വകവരുത്താന് ആവശ്യക്കാര് ഏറിയതോടെ നാട്ടിലെ കടകളിലെല്ലാം എലിവിഷപാക്കറ്റുകള് ഇഷ്ടം പോലെ കിട്ടുമായിരുന്നു. പിണറായി സൗമ്യയിലൂടെ എലിവിഷം സംസ്ഥാന ചര്‍ച്ചാ വിഷയമായതോടെയാണ് ഇവയ്‌ക്കെതിരെ നടപടി എടുക്കാന് അധികൃതര് തയ്യാര് എടുക്കുന്നത്.\n'അരിഷ്ടാസവങ്ങളെ അബ്കാരി നിയമപരിധിയില് നിന്ന് ഒഴിവാക്കണം'\nതെരുവ് ഭക്ഷണങ്ങളുടെ ഗുണമേന്മ ഉറപ്പാക്കാന് സംവിധാനം


ഇന്ത്യയുടെ സ്വന്തം ലിക്വിഡ് മിറര് ടെലസ്‌ക്കോപ്പ് | Science Vally\nഇനി ഇന്ത്യയ്ക്കും സ്വന്തമായി ലിക്വിഡ് മിറര് ടെലസ്‌ക്കോപ്പ്. ഉത്തരാഞ്ചലിലെ ദേവസ്ഥലില് അടുത്ത വര്‍ഷം സ്ഥാപിക്കുന്ന ദ്രാവക ലെന്‍സുള്ള ടെലസ്‌ക്കോപ്പ് സവിശേഷ ശ്രദ്ധയാകര്‍ഷിക്കുന്ന ദൂരദര്‍ശിനിയാണ്. ഇന്റര്‍നാഷണല് ലിക്വിഡ് മിറര് ടെലസ്‌ക്കോപ്പ് എന്ന ദൂരദര്‍ശിനിയിലെ മിറര് മറ്റു പ്രതിഫലന ദൂരദര്‍ശിനികളുടേതുപോലെ ഖരപദാര്‍ഥമല്ല. കറങ്ങികൊണ്ടിരിക്കുന്ന ഒരു സംഭരണിയില് നിറച്ചിട്ടുള്ള ദ്രാവക ലോഹമായ മെര്‍ക്കുറിയാണ് ഇവിടെ ദര്‍പ്പണത്തിന്റെ ധര്‍മം നിര്‍വ്വഹിക്കുന്നത്.\nഉയര്‍ന്ന പ്രതിഫലനശേഷിയുള്ള ദ്രാവകമാണ് മെര്‍ക്കുറി. കറങ്ങുന്ന സംഭരണിയില് ഉള്ള ദ്രാവകത്തിന്റെ ഉപരിതലം ഒരു പാരാബൊളയുടെ ആകൃതി സ്വീകരിക്കുകയും മെര്‍ക്കുറിയുടെ പ്രതിഫലനശേഷി കാരണം ദര്‍പ്പണത്തിന്റെ ജോലി ചെയ്യുകയുമാണ് ലിക്വിഡ് മിറര് ടെലസ്‌ക്കോപ്പില് സംഭവിക്കുന്നത്. മറ്റ് പ്രതിഫലന ദൂരദര്‍ശിനികളെ അപേക്ഷിച്ച് നിര്‍മാണച്ചെലവ് വളരെ കുറവാണ് ലിക്വിഡ് മിറര് ടെലസ്‌ക്കോപ്പിന്. എന്നാല് സാധാരണ ദര്‍പ്പണമുപയോഗിക്കുന്ന ദൂരദര്‍ശിനികളേപോലെ വളയ്ക്കാനും തിരിക്കാനുമൊന്നും കഴിയില്ലെന്ന പരിമിതിയും ഈ ടെലസ്‌ക്കോപ്പിനുണ്ട്. ആകാശത്തിന്റെ ലംബ വീക്ഷണം മാത്രമേ ഇപ്പോഴുള്ള സാങ്കേതിക വിദ്യയില് ലിക്വിഡ് മിറര് ടെലസ്‌ക്കോപ്പ് ഉപയോഗിച്ച് സാധ്യമാവുകയുള്ളൂ. ടൈം ഡിലേയ്ഡ് ഇന്റഗ്രേഷന് (ഠഉക) എന്ന സങ്കേതമുപയോഗിച്ചാണ് ഇത്തരം ദൂരദര്‍ശിനികളില് വാനനിരീക്ഷണം നടത്തുന്നത്. ദേവസ്ഥലില് സ്ഥാപിക്കുന്ന ദൂരദര്‍ശിനി അഞ്ചുവര്‍ഷക്കാലമാണ് വാനനിരീക്ഷണത്തിനുപയോഗിക്കുന്നത്. ഇലക്‌ട്രോണിക് പിക്‌സലുകളായി സി.ഡി.യില് ശേഖരിക്കുന്ന വിവരങ്ങള് കംപ്യൂട്ടറിന്റെ സഹായത്തോടെ അപഗ്രഥിച്ചാണ് ഐ.എല്.എം.ടി പ്രപഞ്ച ദൃശ്യങ്ങള് അവതരിപ്പിക്കുന്നത്.\nബെല്‍ജിയം യൂണിവേഴ്‌സിറ്റിയും ആര്യഭട്ട റിസര്‍ച്ച് ഇന്‍സ്റ്റിറ്റ്യൂട്ട് ഓഫ് ഒബ്‌സര്‍വേഷണല് സയന്‍സസും തമ്മിലുള്ള ധാരണ പ്രകാരമാണ് ഐ.എല്.എം.ടി. നിര്‍മിക്കുന്നത്. കേന്ദ്ര ശാസ്ത്ര സാങ്കേതിക വകുപ്പാണ് ദൂരദര്‍ശിനി നിര്‍മാണത്തിനുള്ള ധനസഹായം ചെയ്തിരിക്കുന്നത്. നാല് മീറ്റര് വിസ്താരമുള്ള ഡിഷാണ് ദേവസ്ഥലില് സ്ഥാപിക്കുന്ന ദൂരദര്‍ശിനിയുടേത്. ഇത്തരത്തിലുള്ള വലിയ ദൂരദര്‍ശിനി കാനഡയിലെ വാന്‍കൂവറില് ബ്രിട്ടീഷ് കൊളംബിയ യൂണിവേഴ്‌സിറ്റിയില് സ്ഥാപിച്ചിട്ടുള്ള ആറ് മീറ്റര് വ്യാസമുള്ള ലിക്വിഡ് മിറര് ടെലസ്‌ക്കോപ്പാണ്. ഇത്രയും വലിപ്പമുള്ള ഒരു സ്ഫടിക ദര്‍പ്പണമുള്ള ദൂരദര്‍ശിനിയുടെ നിര്‍മ്മാണച്ചെലവിന്റെ നൂറിലൊന്നു മാത്രമേ ലിക്വിഡ് മിറര് ടെലസ്‌ക്കോപ്പിനുണ്ടാകൂ. ലിക്വിഡ് മിറര് ദൂരദര്‍ശിനിയുടെ പരിപാലനവും താരതമ്യേന എളുപ്പമാണ്. ദേവസ്ഥലിലെ ലിക്വിഡ് മിറര് ടെലസ്‌ക്കോപ്പിന്റെ നിര്‍മ്മാണച്ചെലവ് ഒന്നരക്കോടി രൂപയാണ്. ഇതേ വലിപ്പമുള്ള സാധാരണ പ്രതിഫലന ദൂരദര്‍ശിനിയാണ് നിര്‍മിക്കുന്നതെങ്കില് ചെലവ് 150 കോടിക്ക് മുകളിലാകും.\nഒരു ദൂരദര്‍ശിനിയുടെ മുഖ്യദര്‍പ്പണമാണ് ഖഗോള വസ്തുക്കളില് നിന്നുള്ള പ്രകാശം പിടിച്ചെടുക്കുന്നത്. മുഖ്യദര്‍പ്പണത്തിന്റെ വലിപ്പം കൂടുന്നതിനനുസരിച്ച് പ്രകാശം പിടിച്ചെടുക്കുന്നതിനുള്ള കഴിവും വര്‍ധിക്കും. എന്നാല് ഇത്തരം വലിയ ദര്‍പ്പണങ്ങള് ഉണ്ടാക്കുന്നത് വളരെ ചെലവുള്ള സംഗതിയാണ്. കൂടാതെ അവയുടെ ഉപരിതലം ഉരച്ച് പരാബൊള (അനുവൃത്തം) രൂപത്തിലാക്കുന്നതും പോളിഷ് ചെയ്യുന്നതും ചെലവ് പിന്നെയും വര്‍ധിപ്പിക്കും. പാരാബൊള ആകൃതിയിലുള്ള ദര്‍പ്പണങ്ങള്‍ക്കാണ് പ്രകാശത്തെ ഒരു ബിന്ദുവിലേക്ക് ഫോക്കസ് ചെയ്യാന് കഴിവ് കൂടുതലുള്ളത്. ഒരു ലിക്വിഡ് മിറര് ടെലസ്‌ക്കോപ്പില് സ്ഥിര പ്രവേഗത്തില് കറങ്ങിക്കൊണ്ടിരിക്കുന്ന അനുവൃത്ത ഡിഷിനുള്ളിലെ മെര്‍ക്കുറി സ്വാഭാവികമായി പാരാബൊള ആകൃതി പ്രാപിക്കുന്നതുകൊണ്ട് സാധാരണ സ്ഫടിക ദര്‍പ്പണത്തേപ്പോലെ ഉരയ്ക്കുകയോ പോളിഷ് ചെയ്യുകയോ വേണ്ട ആവശ്യമില്ല.\nഎന്താണ് ലിക്വിഡ് മിറര് ടെലസ്‌ക്കോപ്പ്?\nദര്‍പ്പണങ്ങള് പ്രതിഫലന സ്വഭാവമുള്ള ദ്രാവകങ്ങള് ഉപയോഗിച്ച് നിര്‍മ്മിച്ചിരിക്കുന്ന ദൂരദര്‍ശിനികളാണ് ലിക്വിഡ് മിറര് ടെലസ്‌ക്കോപ്പുകള്. സാധാരണയായി മെര്‍ക്കുറിയാണ് ഉപയോഗിക്കുന്നത്. ഗാലിയത്തിന്റെ ധാതുക്കളും ഉപയോഗിക്കാറുണ്ട്. ദ്രാവക ലോഹവും അത് നിറച്ചിരിക്കുന്ന സംഭരണിയും നിശ്ചിത വേഗതയില് ചുറ്റികൊണ്ടിരിക്കുന്നതുകൊണ്ട് ദ്രാവകത്തിന്റെ ഉപരിതലം പരാബൊള ആകൃതിയിലാവുകയും പ്രതിഫലന സ്വഭാവമുള്ള ദ്രാവക ലോഹം ദദര്‍പ്പണമായി പ്രവര്‍ത്തിക്കുകും ചെയ്യും. ഖരാവസ്ഥയിലുള്ള ദര്‍പ്പണങ്ങള് ഉപയോഗിക്കുന്ന ദൂരദര്‍ശിനികളെ അപേക്ഷിച്ച് നിര്‍മാണത്തിനും പരിപാലനത്തിനും ചെലവ് കുറവാണ് ലിക്വിഡ് മിറര് ടെലസ്‌ക്കോപ്പുകള്‍ക്ക്.\nലിക്വിഡ് മിറര് ദൂരദര്‍ശിനികളുടെ സാധ്യതയെക്കുറിച്ച് നൂറ്റാണ്ടുകള്‍ക്കു മുമ്പുതന്നെ ശാസ്ത്രജ്ഞര്‍ക്ക് അറിയുമായിരുന്നു. ലിക്വിഡ് മിറര് ടെലസ്‌ക്കോപ്പ് എന്ന ആശയം ഐസക് ന്യൂട്ടന് അറിയാമായിരുന്നെങ്കിലും അത് പ്രയോഗികമാക്കുന്നതില് കൂടുതല് മുന്നേറ്റമുണ്ടായത് 1850 കളിലായിരുന്നു. നേപ്പിള്‍സ് ഒബ്‌സര്‍വേറ്ററിയിലെ ശാസ്ത്രജ്ഞനായ ഏണസ്റ്റോ കപോച്ചിയായിരുന്നു അതിനു പിന്നില്.\nഎന്നാല് ഒരു ദൂരദര്‍ശിനി നിര്‍മിക്കാന് അദ്ദേഹത്തിനു കഴിഞ്ഞില്ല. ഒടുവില് 1872 ല് ന്യൂസിലണ്ടുകാരനായ ഹെന്റി സ്‌കീ ആണ് ആദ്യത്തെ ലിക്വിഡ് മിറര് ടെലസ്‌ക്കോപ്പ് നിര്‍മിച്ചത്. നിര്‍മാണത്തിനും പരിചരണത്തിനും ചെലവ് വളരെ കുറവാണെന്നതാണ് ലിക്വിഡ് മിറര് ടെലസ്‌ക്കോപ്പുകളുടെ ഏറ്റവും വലിയ മികവ്. എന്നാല് മുകളിലേക്ക് ലംബമായി മാത്രമേ നിരീക്ഷണം നടത്താന് കഴിയുകയുള്ളൂ എന്നതാണ് ഇത്തരം ദൂരദര്‍ശിനികളുടെ ഏറ്റവും വലിയ പരിമിതി. തിരിക്കാനും ചെരിക്കാനും കഴിയുന്ന ലിക്വിഡ് മിറര് ടെലസ്‌ക്കോപ്പുകളുടെ വികസന പ്രവര്‍ത്തനങ്ങള് നടന്നുവരുന്നുണ്ട്. മെര്‍ക്കുറി ലോഹവും, ലോഹബാഷ്പ്പവും ആരോഗ്യത്തിന് ഹാനികരമാണെന്ന ദോഷവും ഇത്തരം ദൂരദര്‍ശിനികള്‍ക്കുണ്ട്. ഇതിനു പ്രതിവിധിയായി ഗാലിയം ഉപയോഗിക്കാന് കഴിയും. എന്നാല് ഗാലിയത്തിന് വില വളരെ കൂടുതലാണ്. കനേഡിയന് ഗവേഷകര്‍ക്ക് ഇതിനും മറുപടിയുണ്ട്. ഈ ലോഹങ്ങള്‍ക്കു പകരം കാന്തിക ക്ഷേത്രത്തിന്റെ സാന്നിധ്യത്തില് ദ്രാവകാവസ്ഥയിലുള്ള ഇരുമ്പ്, സില്‍വര് നാനോപാര്‍ട്ടിക്കിളുകള് എന്നിവ എഥിലിന് ഗ്ലൈക്കോളുമായി സംയോജിപ്പിച്ച് ദൂരദര്‍ശിനിയില് ഉപയോഗിക്കാന് കഴിയുമെന്നാണ് അവര് പറയുന്നത്.\nPrevious: കാട്ടിലെ താരങ്ങള് , ജീവിതം മൃഗശാലയില്\nNext: വരുന്നു മൗണ്ടര് മിനിമം; ഭൂമി തണുത്തുറയുമോ?


ബില്ലി കോർഗൻ ഏഴരശ്ശനി Musician\nബില്ലി കോർഗൻ ജാതകം and Astrology\nപേര് ബില്ലി കോർഗൻ\nജനന തിയതി 17 :3: 1967 ജനന സമയം 17 : 41 : 0\nഇത് ഏഴര ശനിയുടെ അപഹാര കാലഘട്ടത്തിന്റെ തുടക്കമാണ്. ഈ കാലഘട്ടത്തിൽ ശനി ചന്ദ്രനിൽ നിന്ന് മാറി 12 -ആം ഭാവത്തിൽ സ്ഥിതിചെയ്യുന്നു.അതുകൊണ്ട് തന്നെ ഈ കാലഘട്ടത്തിൽ സാമ്പത്തികനഷ്ടം, ശത്രുദോഷം, ലക്ഷ്യമില്ലാത്ത യാത്ര, തർക്കം, ദാരിദ്രം എന്നിവ കാണുന്നു. ഈ കാലഘട്ടത്തിൽ ബില്ലി കോർഗൻ ശത്രുക്കളിൽ നിന്നും പ്രശ്നങ്ങൾ നേരിടേണ്ടിവരും. ബില്ലി കോർഗൻ സഹപ്രവർത്തകരിൽ നിന്നും ജോലി സ്ഥലത്ത് പ്രശ്നങ്ങൾ അനുഭവിക്കേണ്ടതായിവരും. എന്നാൽ ഇത് ജോലിസ്ഥലത്തുള്ള സഹപ്രവർത്തകരിൽ നിന്നും മാത്രമല്ല അടുത്ത കൂട്ടുകാരിൽനിന്നും ഇതേ അനുഭവം പ്രതീക്ഷിക്കാം. ഇത് സമ്മർദ്ദത്തിനും, അസ്വസ്ഥതക്കും വഴിവെക്കും. ബില്ലി കോർഗൻ കരുതലോടെ സാമ്പത്തിക കാര്യങ്ങളിൽ ഇടപെട്ടില്ലെങ്കിൽ അത് വലിയ സാമ്പത്തിക നഷ്ടത്തിന് വഴിവച്ചേക്കാം. ഈ കാലയളവിൽ ദീർഘദൂര യാത്രകൾ ഫലപ്രദമാകില്ല. ശനിയുടെ കാലതാമസവും, വിദ്വേഷ സ്വഭാവവും കാരണം ഫലം കാണാൻ വൈകുമെങ്കിലും ബില്ലി കോർഗൻ ഫലം കാണുന്നതുവരെ തീർച്ചയായും ക്ഷമയോടെ കാത്തിരിക്കേണ്ടിവരും . ഈ കാലഘട്ടത്തെ ഒരു പഠനകാലയളവായി കണക്കാക്കുക, എല്ലാം ശരിയായ രീതിയിൽ വരുക തന്നെ ചെയ്യും. എന്നിരുന്നാലും ഈ കാലഘട്ടത്തിൽ വ്യാപാരസംബദ്ധമായ നിർണായക തീരുമാനം എടുക്കാതിരിക്കുന്നതാണ് നല്ലത്.\nഏഴര ശനിയുടെ ഏറ്റവും ഉയർന്ന ഘട്ടമാണ് ഇത്. അതുകൊണ്ട് തന്നെ ഈ ഘട്ടം ബുദ്ധിമുട്ടുള്ള ഒന്നാണ്. ഈ കാലഘട്ടത്തിൽ സ്വഭാവദൂഷ്യം,ബന്ധങ്ങളിൽ പ്രശ്നങ്ങൾ ഉണ്ടാവുക, മാനസിക പിരിമുറുക്കവും, വിഷമവും ഉണ്ടാവും . വിജയം നേടിയെടുക്കാൻ വളരെ ബുദ്ധിമുട്ടുള്ള കാലയളവായിരിക്കും ഇത്. കാരണം ഈ കാലഘട്ടത്തിൽ എത്രത്തോളം കഠിനാധ്വാനം ചെയ്താലും അത് നിഷ്ഫലമാകും. ബില്ലി കോർഗൻ രോഗപ്രതിരോധ ശക്തി അത്രത്തോളം തൃപ്തകരമായിരിക്കില്ല. ബില്ലി കോർഗൻ നല്ല രീതിയിൽ വ്യായാമങ്ങൾ ചെയ്യുകയും ആരോഗ്യത്തിന് പ്രാധാന്യം കൊടുക്കുകയും വേണം അല്ലാത്തപക്ഷം ആരോഗ്യപരമായി ഒരുപാട് പ്രശ്നങ്ങൾ നേരിടേണ്ടിവരും. ബില്ലി കോർഗൻ വിഷാദരോഗം, അജ്ഞാത ഭയം എന്നിവ നേരിടേണ്ടിവരാം. ബില്ലി കോർഗൻ ചിന്തയിലും, പ്രവൃത്തിയിലും, തീരുമാനമെടുക്കുന്നതിലും ഒരു അവ്യക്തത ഉണ്ടായിരിക്കും. ആത്‌മീയമായ പ്രവൃത്തിയിലൂടെയും, അടിസ്ഥാന ദാനധര്മങ്ങളും ഈ കാലഘട്ടത്തിൽ നിന്നും ഒരുപരിധി വരെ പ്രശ്നങ്ങളില്ലാതെ പുറത്തുവരുന്നതിന് സഹായിക്കും.\nഏഴര ശനിയുടെ അപഹാരത്തിന്റെ ക്രമീകരണ കാലഘട്ടമാണ് ഇത്. ഈ കാലഘട്ടത്തിൽ ശനി ചന്ദ്രനിൽ നിന്ന് മാറി രണ്ടാം ഭാവത്തിൽ കുടികൊള്ളുന്നു,അത് സാമ്പത്തിക, ആഭ്യന്തര ബുദ്ധിമുട്ടുകളെ സൂചിപ്പിക്കുന്നു. ഏഴര ശനിയുടെ മറ്റു രണ്ടുഘട്ടങ്ങളെക്കാൾ ചെറിയ ആശ്വാസം ഈ കാലയളവിൽ ലഭിക്കും.എങ്കിലും സാമ്പത്തിക ഞെരുക്കവും, ചില തെറ്റിധാരണയും ഈ കാലയളവിൽ കാണുന്നു. ചിലവുകൾ കൂടാൻ സാധ്യതയുന്ടെ അതുകൊണ്ട് തന്നെ ചില നിയന്ത്രണങ്ങൾ ആവശ്യമാണ്. പെട്ടന്നുള്ള സാമ്പത്തിക നഷ്ടം, മോഷണഭയം എന്നിവയ്ക്ക് സാധ്യതയുണ്ട്. ബില്ലി കോർഗൻ കാര്യങ്ങൾ ചെയ്യുമ്പോൾ ആശങ്ക കാണുമെങ്കിലും അത് ഉത്സാഹത്തോടെ ചെയ്യേണ്ടതാണ്. ബില്ലി കോർഗൻ കുടുംബത്തിനും, സ്വന്തം കാര്യങ്ങൾക്കും പ്രത്യേകം ശ്രദ്ധചെലുത്തേണ്ടത് ആവശ്യമാണ് അല്ലാത്തപക്ഷം പിന്നീട് അത് വലിയ പ്രശ്നങ്ങൾക്കു വഴിവെക്കും. വിദ്യാർഥികൾക്ക് വിജയം കൈവരിക്കാൻ നല്ല കഠിനാധ്വാനം ആവശ്യമാണ്, എങ്കിലും ഫലം വളരെ സാവധാനവും വൈകിയും മാത്രമേ കിട്ടാൻ സാധ്യതയുള്ളൂ. ഈ കാലയളവ് അപകടത്തെ സൂചിപ്പിക്കുന്നത് കൊണ്ടുതന്നെ ബില്ലി കോർഗൻ വണ്ടിഓടിക്കുമ്പോൾ പ്രത്യേക ശ്രദ്ധ ആവശ്യമാണ്. മദ്യം, മത്സ്യ മാംസാദികൾ വര്ജിക്കുക എന്നിവ ചെയ്യുന്നത് വഴി ശനിയെ തൃപ്തിപ്പെടുത്താൻ കഴിയും. ബില്ലി കോർഗൻ സാമ്പത്തിക, ആഭ്യന്തര കാര്യങ്ങളിൽ ബുദ്ധിപൂർവമായ ഇടപെടൽ ഈ കാലഘട്ടത്തിൽ നിന്ന് പുറത്തുവരുവാൻ ആവശ്യമാണ് .


സമാധാനമില്ല: സംഘര്‍ഷങ്ങളില് മനംമടുത്ത് കോണ്‍സ്റ്റബിളിന്റെ രാജിപ്രഖ്യാപനം | Police|Kashmir|Attack\nസമാധാനമില്ല: സംഘര്‍ഷങ്ങളില് മനംമടുത്ത് കോണ്‍സ്റ്റബിളിന്റെ രാജിപ്രഖ്യാപനം\nSep 6, 2017, 08:05 pm IST\nശ്രീനഗര്: എനിക്ക് ഇവിടെ വേണ്ടത് സമാധാനം, കോണ്‍സ്റ്റബളിന്റെ വാക്കുകളാണിത്. കശ്മീരിലെ സംഘര്‍ഷങ്ങളില് മനംമടുത്ത് കോണ്‍സ്റ്റബിളിന്റെ രാജിപ്രഖ്യാപനമാണിത്. ഒരു പൊലീസുകാരനെന്ന നിലയില് ഇവിടെ നടക്കുന്ന രക്തച്ചൊരിച്ചില് കണ്ടുനില്‍ക്കുന്നത് ശരിയോ, തെറ്റോ എന്ന് എന്റെ മനസ്സാക്ഷി എന്നോടു ചോദിച്ചു കൊണ്ടേയിരിക്കുന്നുവെന്ന് റായീസ് പറുന്നു.\nകഴിഞ്ഞ ഏഴു വര്‍ഷമായി താന് കോണ്‍സ്റ്റബിള് ആയി സേവനം അനുഷ്ഠിക്കുന്നു. ജോലിയില് കയറുന്ന സമയത്ത് ജനങ്ങളെ സംരക്ഷിക്കാമെന്ന വിശ്വാസം ഉണ്ടായിരുന്നു. ഞാന് കരുതിയത് ഒരു തരത്തിലുള്ള കുരിശുയുദ്ധമാണ് താന് നയിക്കുന്നതെന്നാണ്. മനുഷ്യത്വത്തിനുവേണ്ടിയുള്ള പോരാട്ടം. പക്ഷെ കശ്മീര് താഴ്‌വരയില് സാഹചര്യം ദിനംപ്രതി മോശമായിക്കൊണ്ടിരിക്കുകയാണെന്നും റായീസ് പറയുന്നു.\nഎല്ലാദിവസവും കശ്മീരികള് കൊലചെയ്യപ്പെടുന്നു, ചിലര്‍ക്ക് കണ്ണുകള് നഷ്ടപ്പെടുന്നു, മറ്റു ചിലര് ജയിലഴിക്കുള്ളിലാകുന്നു, ചിലര് വീട്ടു തടങ്കലിലും. എല്ലാത്തിനും കാരണം ഹിതപരിശോധനയ്ക്കായുള്ള കശ്മീരികളുടെ ആവശ്യം നടപ്പിലാക്കാത്തതാണെന്നും റായീസ് ചൂണ്ടിക്കാട്ടുന്നു. ‘ഇവിടെ മരിക്കുന്നവരില് ഇന്ത്യക്കാരും പാക്കിസ്ഥാനികളും ഉണ്ട്, പക്ഷെ ദുരിതം അനുഭവിക്കുന്നത് കശ്മീരിലെ ജനങ്ങളാണ്.\nഞാന് പാക്കിസ്ഥാനെ സ്‌നേഹിക്കുകയോ, ഇന്ത്യയെ വെറുക്കുകയോ ചെയ്യുന്നില്ല. ഞാന് സ്‌നേഹിക്കുന്നത് എന്റെ കാശ്മീരിനെയാണ്, എനിക്കിവിടെ സമാധാനം വേണം, റായിസ് പറയുന്നു. ഒന്നിനുമുള്ള ഉത്തരം എന്റെ പക്കലില്ല. എന്റെ രാജിയിലൂടെ എന്റെ പ്രശ്‌നങ്ങള്‍ക്ക് പരിഹാരം കാണാന് എനിക്കായി.\nPolice Kashmir Attack\nഒറ്റയക്ക് വിമാനം പറത്തി ലോക റിക്കോര്‍ഡ് സ്വന്തമാക്കി പതിനാലുകാരന്\nചൈനയുടെ കൈയേറ്റം യുദ്ധസാധ്യതയക്ക് കാരണമാക്കുമെന്ന് കരസേനാ മേധാവി\nAug 2, 2021, 02:30 am IST\nകോവിഡ് നിയന്ത്രണങ്ങളുടെ ലംഘനം തുടരുന്നു: ഇന്നത്തെ കേസുകളുടെ എണ്ണം പുറത്തുവിട്ട് പോലീസ്\nAug 1, 2021, 10:46 pm IST


പാക് തെരഞ്ഞെടുപ്പ്; ഇമ്രാൻ ഖാന്റെ പാർട്ടി മുന്നിൽ\nWeb Desk Jul 25, 2018, 10:45 pm IST\nഇസ്ലാമാബാദ്: പാകിസ്ഥാൻ പൊതു തെരഞ്ഞെടുപ്പിൽ വോട്ടെണ്ണൽ തുടരുന്നു. മുൻ ക്രിക്കറ്റ് താരം ഇമ്രാൻഖാന്‍റെ തെഹ്‍രി കി ഇൻസാഫ് മുന്നിൽ. വോട്ടെണ്ണൽ പുരോഗമിക്കുന്ന 209 സീറ്റുകളിൽ 91 എണ്ണത്തിൽ തെഹ്‍രി കി ഇൻസാഫ് മുന്നിട്ട് നിൽക്കുന്നു.\nനവാസ് ഷെരിഫീന്‍റെ പാകിസ്ഥാൻ മുസ്ലീംലീഗ് 50ഉം ബിലാവൽ ഭൂട്ടോയുടെ പാകിസ്ഥാൻ പീപ്പിൾസ് പാർട്ടി 32 സീറ്റുകളിലും ലീഡ് ചെയ്യുന്നു. ആകെ 274 സീറ്റുകളിലേക്കാണ് തെരഞ്ഞെടുപ്പ് നടന്നത്.\nസൈന്യത്തിന്‍റെ നേതൃത്വത്തിൽ വ്യാപക ക്രമക്കേട് നടന്നുവെന്ന് ആരോപിക്കപ്പെടുന്ന തെരഞ്ഞെടുപ്പിൽ ഇമ്രാൻ ഖാന്‍റെ തെഹ്‍രിക് -ഇ- ഇൻസാഫ് പാർട്ടി ജയം നേടുമെന്നാണ് പ്രവചനം\nഅതേസമയം, തെരഞ്ഞെടുപ്പിനിടെ പോളിംഗ് സ്റ്റേഷനിൽ ഉണ്ടായ ചാവേർ സ്ഫോടനത്തിൽ 30 പേർ കൊല്ലപ്പെട്ടു. 30 ൽ ഏറെ പേർക്ക് പരിക്കേറ്റു. തെക്ക് പടിഞ്ഞാറൻ പാകിസ്ഥാനിലെ ക്വറ്റയിലാണ് ചാവേർ ആക്രമണം ഉണ്ടായത്. ഇന്ന് രാവിലെ 8 മണിക്ക് വോട്ടെടുപ്പ് തുടങ്ങിയശേഷം പരക്കെ അക്രമസംഭവങ്ങൾ റിപ്പോർട്ട് ചെയ്തു.


Metro Man Sreedharan: മെട്രോമാനെ പരിഗണിക്കുന്നത് തൃപ്പൂണിത്തുറയിൽ? നിര്‍ദ്ദേശം ബിജെപി കേന്ദ്ര നേതൃത്വത്തിന്റേത് - metro man sreedharan likely contest from tripunithura legislative assembly | Samayam Malayalam\nmetro man sreedharan likely contest from tripunithura legislative assembly\nGokul Murali | Samayam Malayalam | Updated: 28 Feb 2021, 12:34:00 PM\nകൊച്ചി മെട്രോയും പാലാരിവട്ടം മേൽപ്പാലവും അടക്കം കാര്യങ്ങള് അനുകൂലമാകുമെന്നാണ് വിലയിരുത്തുന്നത്. തദ്ദേശ തെരഞ്ഞെടുപ്പിൽ തൃപ്പൂണിത്തുറ നഗരസഭയിൽ ബിജെപിയുടെ പ്രകടന നേട്ടമുണ്ടാക്കിയിരുന്നു. ഈ ശ്രീധരന്റെ പേര് ബിജെപി കേന്ദ്ര നേതൃത്വമാണ് മുന്നോട്ട് വച്ചത്.\nമെട്രോമാൻ ഇ. ശ്രീധരൻ\nകൊച്ചി മെട്രോയും പാലാരിവട്ടം മേൽപ്പാലവും അടക്കം കാര്യങ്ങള് അനുകൂലമാകുമെന്നാണ് വിലയിരുത്തുന്നത്\nതദ്ദേശ തെരഞ്ഞെടുപ്പിൽ തൃപ്പൂണിത്തുറ നഗരസഭയിൽ ബിജെപിയുടെ പ്രകടന നേട്ടമുണ്ടാക്കിയിരുന്നു\nഈ ശ്രീധരന്റെ പേര് ബിജെപി കേന്ദ്ര നേതൃത്വമാണ് മുന്നോട്ട് വച്ചത്.\nകൊച്ചി: അടുത്തിടെ ബിജെപിയിലേക്ക് എത്തിയ മെട്രോമാൻ ഇ ശ്രീധരന് തൃപ്പൂണിത്തുറയിൽ മത്സരിച്ചേക്കുമെന്ന് സൂചന. ടെലിവിഷൻ ചാനലുകളാണ് ഇത്തരത്തിൽ സാധ്യതകൾ റിപ്പോര്‍ട്ട് ചെയ്യുന്നത്. കൊച്ചി മെട്രോയും പാലാരിവട്ടം മേൽപ്പാലവും അടക്കമുള്ള കാര്യങ്ങള് അനുകൂലമാകുമെന്നാണ് വിലയിരുത്തുന്നത്.\nഈ ശ്രീധരന്റെ പ്രവര്‍ത്തന മണ്ഡലം കൊച്ചി ആയതിനാൽ തന്നെ ഇതുള്‍പ്പെടുന്ന മണ്ഡലത്തിൽ അദ്ദേഹത്തെ പരിഗണിക്കണമെന്നാണ് കേന്ദ്ര നേതൃത്വത്തിന്റെ നിര്‍ദ്ദേശം.\nകഴിഞ്ഞ തദ്ദേശ തെരഞ്ഞെടുപ്പിൽ തൃപ്പൂണിത്തുറ നഗരസഭയിൽ ബിജെപിയുടെ പ്രകടന നേട്ടമുണ്ടാക്കിയിരുന്നു. 15 സീറ്റുകള് സ്വന്തമാക്കി നഗരസഭയുടെ പ്രതിപക്ഷ സ്ഥാനത്ത് ബിജെപിയാണ് നിലകൊള്ളുന്നത്. ഇതോടെ നല്ല സ്ഥാനാര്‍ത്ഥിയെ നിര്‍ത്തിയാൽ മണ്ഡലം പിടിക്കുവാന് സാധിക്കുമെന്നാണ് വിലയിരുത്തുന്നത് എന്ന മാതൃഭുമി റിപ്പോര്‍ട്ട് ചെയ്യുന്നു.\nഈ ശ്രീധരന്റെ പേര് ബിജെപി കേന്ദ്ര നേതൃത്വമാണ് മുന്നോട്ട് വച്ചത്. തൃപ്പൂണിത്തുറയ്ക്ക് പുറമെ തൃശൂര്, പാലക്കാട് മണ്ഡലങ്ങളിലേക്കും ശ്രിധരനെ പരിഗണിക്കുന്നുണ്ടെന്ന് നേരത്തെ റിപ്പോര്‍ട്ടുണ്ടായിരുന്നു. നേരത്തെ മുഖ്യമന്ത്രി സ്ഥാനാര്‍ത്ഥിയാകുന്ന കാര്യത്തിൽ അദ്ദേഹം നിലപാട് വ്യക്തമാക്കിയിരുന്നു.\nഉമ്മൻ ചാണ്ടി മന്ത്രിസഭയിൽ നിന്നും 2016ൽ എം സ്വരാജിലൂടെയാണ് സിപിഎം സീറ്റ് പിടിച്ചെടുത്തത്. ബിജെപി സ്ഥാനാര്‍ത്ഥിയായി മത്സരിച്ച തുറവൂര് വിശ്വംഭരന് മൂന്നാം സ്ഥാനമാണ് ലഭിച്ചത്.\nശ്രീധരന് പുറമെ, മസ്തരിക്കുന്നതിന് സുരേഷ് ഗോപിക്ക് മേലും സമ്മര്‍ദ്ദമുണ്ടെന്നും റിപ്പോര്‍ട്ടുകളുണ്ട്. തിരുവനന്തപുരത്തോ വട്ടിയൂർകാവിലോ താരം മത്സരിക്കണമെന്നാണ് നേതാക്കള് ആവശ്യം ഉയര്‍ത്തിയിരിക്കുന്നത്.\n"ശബരിമല വിഷയം ഇപ്പോൾ സാങ്കൽപികം മാത്രം"; നിലപാടിൽ മാറ്റമില്ലെന്ന് കാനം, വീഡിയോ കാണാം ആര്‍ട്ടിക്കിള് ഷോ\ntripunithura metromanesreedharan Metro Man Sreedharan Metro Man of India E Sreedharan BJP E Sreedharan bjp kerala\nWeb Title : metro man sreedharan likely contest from tripunithura legislative assembly


റാണിയുടെ കരുതൽ; രക്ഷപ്പെട്ടത് നാലു ജീവൻ | Kottayam | Kerala | Deshabhimani | Saturday Sep 7, 2019\nറാണിയുടെ കരുതൽ; രക്ഷപ്പെട്ടത് നാലു ജീവൻ\nഎങ്ങുനിന്നോ വന്നു നാട്ടിന്റെ കാവലാളായ റാണിയെന്ന നായയാണ് നെടുങ്കുന്നത്തെ ഇപ്പോളത്തെ താരം. അവസരോചിതമായ ഇടപെടലിലൂടെ കുട്ടികളടക്കം നാലു ജീവനുകൾ രക്ഷിച്ച് നെടുംകുന്നം പഞ്ചായത്ത് തൊട്ടിക്കൽ പ്രദേശത്തെ ഓമനയായിരിക്കുകയാണ് ഈ നായ. റാണിയുടെ കരുതലിൽ തൊട്ടിക്കൽ ചെരുവിൽ വിട്ടിൽ മേരിക്കുട്ടിയും മകൾ പ്രിയയും കൊച്ചുമക്കളായ എട്ടാം ക്ലാസ് വിദ്യാർഥിനി വേദയും\nഏഴാം ക്ലാസ് വിദ്യാർഥിനി ഹൃദ്യയുമാണ് രക്ഷപ്പെട്ടത്. വ്യാഴാഴ്ച വൈകിട്ടുണ്ടായ കാറ്റിലും - മഴയിലും തൊട്ടിക്കൽ അങ്കണവാടിക്ക് സമീപം തേക്കിൻ കമ്പ് ഒടിഞ്ഞ് വൈദ്യുതി ലൈനിൽ വീണ് കമ്പി പൊട്ടി.\nകനത്ത മഴയിൽ വൈദ്യുതി കമ്പി റോഡിൽ പൊട്ടികിടന്ന വിവരം ആരും അറിഞ്ഞിരുന്നില്ല. ഇതൊന്നും അറിയാതെ രാത്രിയിൽ മേരിക്കുട്ടിയു മകൾ പ്രിയയും കൊച്ചുമക്കളും വീട്ടിലേക്ക് വരുകയായിരുന്നു.\nഇവരോടൊപ്പം രണ്ടു മാസം മുമ്പ് തൊട്ടിക്കൽ പ്രദേശത്ത് വന്ന് കൂടിയ റാണിയെന്ന നായയും ഉണ്ടായിരുന്നു. മേരി കുട്ടിയും കുടുംബം വിടിനടുത്ത് എത്താറായപ്പോൾ തൊട്ടു മുന്നിൽ പോയ നായ വലിയ ശബ്ദത്തിൽ അലറി കരയുകയും പിന്നെ നിർത്താതെ കുരയ്ക്കുകയുമായിരുന്നു. ഇത് കൂടാതെ കുടുംബത്തെ മുന്നോട്ട് പോകുന്നതിൽ നിന്ന് നായ കുരച്ച് കൊണ്ട് തടയുകയും ചെയ്‌തു.\nനായയുടെ പതിവില്ലാതെയുള്ള ഭാവപ്രകടനം കണ്ട് മേരികുട്ടിയും മകളും കൈയിലിരുന്ന മെഴുകുതിരി തെളിച്ചപ്പോൾ തൊട്ട് മുന്നിലായി വൈദ്യുതി ലൈൻ പൊട്ടി കിടക്കുന്നതാണ് കാണുന്നത്. നായ ലൈനിൽ ചവിട്ടിയപ്പോൾ ഷോക്കേൽക്കുകയും തുടർന്ന് മറ്റുള്ളവർക്ക് അപകടം ഉണ്ടാകാതിരിക്കുവാൻ കുരച്ചു ബഹളം ഉണ്ടാക്കുകയുമായിരുന്നു. തൊട്ടിക്കൽ യുവധാര ക്ലബ്ബിന് സമീപം പെട്ടിക്കട നടത്തുകയാണ് മേരിക്കുട്ടി. റാണി നാട്ടിൽ എത്തിയപ്പോൾ മുതൽ മേരി കുട്ടിയുടെ കടയുടെ സമീപത്താണ് കിടക്കുന്നത്. കടയടച്ച് വിട്ടിലേക്ക് പോകുമ്പോൾ ഇവർക്കൊപ്പം നായയും പോരും. രാവിലെ തിരികെയും വരും. പതിവുപോലെ ഇവർ കടയടച്ച് വീട്ടിലേക്കു പോകും വഴിയാണ് വൈദ്യുതി ലൈൻ പൊട്ടി കിടന്നത്.\nറാണി തടഞ്ഞതിനെ തുടർന്ന് മേരിക്കുട്ടി വിവരമറിയിച്ചതിനെ തുടർന്ന് സമീപവാസികൾ ഇലക്രടിസിറ്റി ഓഫീസിൽ അറിയിച്ച് ലൈൻ ഓഫ് ചെയ്ത് ലൈൻ മാറ്റിയിടുകയും ചെയ്‌തു. നാലു പേരുടെ ജീവൻ രക്ഷിച്ച റാണി ഇതൊന്നും വലിയ കാര്യമല്ല എന്ന രീതിയിൽ ഇപ്പോഴും തൊട്ടിക്കൽ പ്രദേശത്തെ കാവലാളായി തന്റെ ജോലിയിൽ മുഴുകിയിരിക്കുകയാണ്.


The Uncontacted ! His-Stories\nHome » Articles » The Uncontacted !\nപുറംലോകവുമായി ബന്ധമില്ലാതെ ജീവിക്കുന്ന മനുഷ്യക്കോലങ്ങൾ ! കേൾക്കുമ്പോൾ വായിക്കാൻ കൗതുകം തോന്നിപ്പിക്കുന്ന വരികൾ . ആമസോണിലെ ഇത്തരം ആദിവാസിവർഗ്ഗങ്ങളെക്കുറിച്ചുള്ള ഫോട്ടോകളും കഥകളും നാം കണ്ടും കെട്ടും തുടങ്ങിയിട്ട് നാളേറെയായി . കൂട്ടത്തിൽ നമ്മുടെ ആൻഡമാൻ സെന്റിനൽ ദ്വീപിലെ ഗോത്രവർഗ്ഗത്തെക്കുറിച്ചുള്ള “ഭീതിജനകമായ ” കഥകൾ വേറെയും പ്രചാരത്തിലുണ്ട് . പക്ഷെ സത്യത്തിൽ ഇവരൊക്കെ പുറംലോകവുമായി ബന്ധമില്ലാത്തവർ തന്നെയായായിരുന്നോ ? ഒരിക്കലുമല്ല , ഇവരൊന്നും അവരിപ്പോൾ താമസിക്കുന്ന ചുറ്റുപാടുകളിൽ ഒരു ദിവസം രാവിലെ പൊട്ടിമുളച്ചുണ്ടായ കൂൺവർഗ്ഗങ്ങളൊന്നുമല്ല . ഇപ്പോൾ “ഒറ്റപ്പെട്ടവർ ” എന്ന് വിളിക്കപ്പെടുന്ന പല ആമസോൺ വർഗ്ഗങ്ങളും ദക്ഷിണ അമേരിക്കയിലെ സാമൂഹിക അസ്വസ്ഥതകൾ കാരണം പല കാലങ്ങളിലായി വനവാസം തിരഞ്ഞെടുത്തവരാണ് . ഏറ്റവും ഒടുവിൽ യൂറോപ്യൻ അധിനിവേശങ്ങളുടെ സമയത്താണ് ഇതുപോലുള്ള നാടുവിട്ടുപോകൽ അവസാനമായി നടന്നിട്ടുള്ളത് . നമ്മുടെ നാട്ടിൽ ഇത്തരം ഒളിച്ചോടി – ഒറ്റപ്പെട്ട് താമസിക്കലിന്റെ ഉദാഹരണമാണ് മറയൂരിലെ അഞ്ച് ഗോത്രവർഗ്ഗ ഊരുകൾ . ഇതിൽ പലരും മധുരയിലെ അസ്വസ്ഥമായ രാഷ്ട്രീയ കാലാവസ്ഥയിൽ പിടിച്ചുനിൽക്കാനാവാതെ കാട്ടിലേക്ക് ഉൾവലിഞ്ഞവരാണ് . ഇതിന് സമാനമായി ഭൂമിയിലെ പല ദ്വീപുകളിലും ഇത്തരം സെറ്റിൽമെന്റുകൾ ഉണ്ടായിരുന്നു . പുതിയ “മേച്ചിൽപ്പുറങ്ങൾ ” അന്വേഷിച്ച് കടൽതാണ്ടിയവർ അവസാനം ചെന്നെത്തിയ സ്ഥലങ്ങളിൽ കാലാകാലങ്ങളിലായി താമസിച്ച് പുറംലോകത്തിന് ഒറ്റപ്പെട്ടവർ ആയിമാറി . ഇവർ എന്തുകൊണ്ടാണ് നമ്മോട് ബന്ധപ്പെടാനോ അല്ലെങ്കിൽ അവരുടെ ഭൂപ്രദേശങ്ങളിൽ നമ്മെ കടക്കാനോ അനുവദിക്കാത്തത് ? പേടി തന്നെ കാരണം . ആക്രമണങ്ങളിൽ നിന്ന് ഒളിച്ചോടിയവർ മറ്റൊരാക്രമണത്തെ ഭയക്കുന്നു . മറ്റൊന്ന് തങ്ങൾ അനുഭവിച്ചു പോരുന്ന പ്രകൃതിവിഭവങ്ങൾ മറ്റൊരു കൂട്ടരുമായി പങ്കുവെയ്‌ക്കേണ്ടി വരും എന്ന ചിന്ത .\nഇവരെയൊക്കെ കാട്ടിൽനിന്നും പിടിച്ചിറക്കി ആധുനികൻമ്മാരാക്കിക്കൂടേ എന്നാണ് പലരും ചിന്തിക്കുന്നത് . എന്നാൽ അവരെ അവരുടെ പാടിന് വിടുക എന്ന ചിന്തയുള്ളവരും , അവരെ നിരീക്ഷണത്തിൽ വെച്ചാൽ മതി എന്ന് കരുതുന്നവരും ഉണ്ട് . നൂറ്റാണ്ടുകളായി കാട്ടിൽ വേട്ടയാടി ജീവിക്കുന്ന ഇവർ കാരണം അന്യംനിന്നുപോയ ഒരു ജീവിവർഗ്ഗം പോലും ഭൂമിയിൽ ഇല്ല . പക്ഷെ മാറുന്ന ലോകവ്യവസ്ഥയിൽ ഇവരിങ്ങനെ എത്രനാൾ ഒറ്റപ്പെട്ട് ജീവിക്കും എന്നതാണ് പ്രശ്‌നം . പ്രതേകിച്ച് ആമസോണിൽ ഇത്തരം മനുഷ്യവർഗ്ഗങ്ങൾ ഇനി അധികനാൾ കാട്ടിൽ പിടിച്ചു നിൽക്കില്ല എന്നതാണ് സത്യം . വേട്ടയ്ക്കും , ഖനനത്തിനും , മയക്കുമരുന്ന് വിപണനത്തിനും കാട്ടിലെത്തുന്നവരും , മുൻപറഞ്ഞ ഒറ്റപ്പെട്ട മനുഷ്യവർഗ്ഗങ്ങളും തമ്മിലുള്ള കൊടുംയുദ്ധങ്ങൾ ഇപ്പോൾ പതിവായിരിക്കുന്നു . നഷ്ടം , പഴയ അമ്പും വില്ലുമായി നടക്കുന്ന ആദിവാസികൾക്ക് തന്നെ . തൽഫലമായി ഈ “ഒറ്റപ്പെട്ടവർ ” ഇപ്പോൾ തിരിച്ചുള്ള പ്രയാണത്തിലാണ് . ചില വർഗ്ഗങ്ങൾ നാട്ടിലേക്കിറങ്ങി വന്ന് ഭക്ഷണവും , ആയുധങ്ങളും ചോദിച്ചു തുടങ്ങിയിരിക്കുന്നു . “ഒറ്റപ്പെടൽ ” സുരക്ഷിതമല്ല എന്ന തിരിച്ചറിവ് പക്ഷെ നന്നേ താമസിച്ചു പോയിരിക്കുന്നു . ബ്രസീലിലെ പെറൂവിയൻ അതിർത്തിയിൽ Jandiatuba നദിക്കരയിൽ വെച്ച് നടന്ന കൊടിയ യുദ്ധത്തിൽ സ്വർണ്ണവേട്ടക്കാർ പത്തോളം ആദിവാസികളെ കശാപ്പ് ചെയ്തു എന്നാണ് ഈ ആഴ്ച്ചയിലെ പുതിയ വിവരം (http://tinyurl.com/yd9865u8). “Garimpeiros” എന്ന് പോർച്ചുഗീസിൽ പറയപ്പെടുന്ന ഇക്കൂട്ടർ ഒരു ബാറിൽ വീരസ്യം വിളമ്പിയപ്പോഴാണ് , കൊടുംകാട്ടിൽ നടന്ന കൂട്ടക്കൊല ലോകം അറിയുന്നത് . പല ലാറ്റിനമേരിക്കൻ രാജ്യങ്ങളും ഒറ്റപ്പെട്ട മനുഷ്യവർഗ്ഗങ്ങൾ തങ്ങളുടെ വനഭൂമികളിൽ പാർക്കുന്നുണ്ട് എന്ന് സമ്മതിക്കുവാൻ ബുദ്ധിമുട്ടുള്ളവരാണ് . അങ്ങിനെ സമ്മതിച്ചാൽ അന്താരാഷ്‌ട്രസമ്മർദത്തിന് വഴങ്ങി അത്തരം വനഭൂമികൾ പ്രത്യകം സംരക്ഷിക്കേണ്ടി വരും എന്നതാണ് മയക്കുമരുന്ന് ലോബിയെ പിന്തുണക്കുന്ന ചിലരെ കുഴയ്ക്കുന്ന പ്രധാന പ്രശ്നം .\nഎന്തായാലും ഇതുമായി ബന്ധപ്പെട്ട് മുൻപേ എഴുതിയ പോസ്റ്റ് ഇതിനോട് ചേർക്കുന്നു\nനദീതീരത്തുള്ള ഇവരുടെ പ്രത്യക്ഷപ്പെടൽ ഒട്ടേറെ വൈകാരിക രംഗങ്ങൾക്ക് സാക്ഷ്യം വഹിച്ചു . ഗ്രാമവാസികൾ എടുത്തുവളർത്തിയ കുട്ടികൾ വളർന്ന് വലുതായിരിക്കുന്നു . തങ്ങളുടെ ബന്ധുക്കളെ കാണുവാൻ അവർ നദിയുടെ മറുതീരത്ത് എത്തിച്ചേർന്നു . ഒരുപക്ഷെ അപ്പുറത്ത് നിൽക്കുന്നത് തങ്ങളുടെ അടുത്ത സഹോരനോ സഹോദരിയോ ആവാം ! പക്ഷെ റൊമേലിനോട് മാത്രമാണ് അവർ അടുത്തതും സംസാരിച്ചതും . ദിവസങ്ങൾക്കുള്ളിൽ അവർ പ്രത്യക്ഷമാവുകയും ചെയ്തു . ഈ നാടകതുല്യമായ സംഭവങ്ങളുടെ അടുത്തഭാഗം ബ്രസീലിയൻ അതിർത്തിക്കുള്ളിലായിരുന്നു അരങ്ങേറിയത് . രണ്ടായിരത്തിപതിനാല് ആഗസ്റ്റിൽ ബ്രസീലിലെ Envira നദിയുടെ തീരത്ത് Nomole വർഗ്ഗത്തിൽ പെട്ട ( ഇനി നമുക്കും അവരെ അങ്ങിനെ വിളിക്കാം ) കുറച്ചുപേർ Simpatia ഗ്രാമത്തിനടുത്തു പ്രത്യക്ഷപ്പെട്ടു . അമ്പും വില്ലുമേന്തിയ ഏഴോളം നഗ്നരായ ആളുകളാണ് Ashaninka ഗോത്രക്കാരുടെ അടുത്തെത്തിയത് . തങ്ങൾ ഒരു ഭീകരമായ ഏറ്റുമുട്ടൽ കഴിഞ്ഞു വരികയാണെന്നും കൂട്ടത്തിലുണ്ടായിരുന്നവർ വധിക്കപ്പെടുകയോ ചിതറിക്കപ്പെടുകയോ ചെയ്തിട്ടുണ്ടാവണമെന്നും അവർ അറിയിച്ചു . ശത്രുക്കളെ നേരിടാൻ പറ്റിയ ആയുധങ്ങൾ തങ്ങൾക്ക് വേണം എന്നായിരുന്നു അവരുടെ ആവശ്യം . ഇവരുടെ വിവരണത്തിൽ നിന്നും രണ്ടായിരത്തി പതിനൊന്നുമുതൽ ഇവർ പുറംലോകവുമായി ബന്ധപ്പെടുവാൻ ശ്രമിച്ചതിന്റെ കാരണങ്ങൾ വ്യക്തമായി തുടങ്ങി .\nഭൂമിയിലുള്ള സകല ആദിവാസികളെയും പോലെത്തന്നെ പരിസ്ഥിതിസ്നേഹം പറയുമ്പോൾ മാത്രം പരാമർശിക്കപ്പെടുന്ന ഒരു പേരാണ് ഇവരുടേത് . പെറുവിലെ ഒരു മുൻ മന്ത്രി ഒറ്റപ്പെട്ടു ജീവിക്കുന്ന ആദിവാസികൾ ആമസോണിൽ ഇല്ല എന്ന് വരെ വാദിച്ചിട്ടുണ്ട് . കാരണം ഉണ്ടെന്നു പറഞ്ഞാൽ ആ വനം സംരക്ഷിക്കപ്പെടേണം , പിന്നെ ഈ പറയുന്ന മയക്കുമരുന്ന് വ്യാപാരവും എണ്ണഖനനവും എങ്ങിനെ നടക്കും ? എന്തായാലും ഏറ്റവും പുതിയ വിവരമനുസരിച്ച് പെറൂവിയൻ സർക്കാർ ഒറ്റപ്പെട്ട ഗോത്രങ്ങൾ താമസിക്കുന്ന വനങ്ങളെ അഞ്ച് വ്യത്യസ്ത മേഖലകളായി തിരിച്ച് അവയ്ക്ക് ആയുധമേന്തിയ ഗാർഡുകൾ ഉൾപ്പെടെയുള്ള പരിരക്ഷ ഉറപ്പാക്കാനുള്ള ഒരു പദ്ധതി ആവിഷ്‌കരിച്ചിട്ടുണ്ട് (http://www.andina.com.pe/…/noticia-ministerio-cultura-evalu…) . അത് ഫലംകാണുമെന്ന് പ്രതീക്ഷിക്കാം .\nമുകളിൽക്കാണുന്നത് 2011 ൽ ഇവർ നദീതീരത്ത് പ്രത്യക്ഷപ്പെട്ടപ്പോൾ എടുത്ത ചിത്രമാണ് .\nമനുഷ്യൻ വേട്ടയാടി നടന്നിരുന്ന കാലങ്ങൾ മുതൽ നാം ഇപ്പോൾ വേശ്യാവൃത്തിയെന്നോ അല്ലെങ്കിൽ ഹണി ട്രാപ്പിങ് എന്നോ വിളിക്കുന്ന പ്രവൃത്തി മറ്റൊരു രൂപത്തിൽ നിലനിന്നിരുന്നു എന്ന് ചില പഠനങ്ങൾ പറയുന്നു (Smith, […]\nനിങ്ങൾക്കറിയുമോ ? അന്റാർട്ടിക്ക ഒഴികെയുള്ള സകല വൻകരകളിലും മനുഷ്യസമാനമായ ജീവികളെക്കുറിച്ചുള്ള കഥകൾ നിലനിൽക്കുന്നുണ്ട് . മനുഷ്യൻ സ്ഥിരമായി ജീവിക്കാത്തത് കാരണമാവാം അന്റാർട്ടിക്കിൽ നിന്നും മാത്രം കഥകളൊന്നും വരാത്തത് . ചിമ്പാൻസികളും […]\n1930 കളിലെ ആഫ്രിക്ക ഒന്ന് സങ്കല്പ്പിച്ചു നോക്കൂ ! തികച്ചും അപരിചിതവും ദുരൂഹവുമായ സ്ഥലങ്ങൾ …. അതിർത്തികളില്ലാത്ത രാജ്യങ്ങൾ ….. ഇനിയും പുറംലോകം അറിഞ്ഞിട്ടില്ലാത്ത ജനവർഗ്ഗങ്ങൾ , അജ്ഞാതമായ ഊടു […]\nPrevious post ചൂളമടിക്കുന്ന ഗ്രാമങ്ങള്\nNext post Operation Breakthrough !


യുപിയിൽ 10 മാസത്തിനിടെ പൊലീസ് ഏറ്റുമുട്ടലിൽ കൊല്ലപ്പെട്ടത് 30 പേർ-Uttar Pradesh in last 10 months: 921 encounters, 33 deaths\nഹര്‍ത്താല്: സുരക്ഷ ഉറപ്പു വരുത്താന് ഡിജിപിയുടെ കര്‍ശന നിര്‍ദ്ദേശം\nUttar Pradesh In Last 10 Months 921 Encounters 33 Deaths And An Nhrc Notice To Yogi Govt\n2017 മാർച്ച് 20 വരെ നടന്ന 29 ഏറ്റുമുട്ടലുകളിലായാണ് 30 പേർ കൊല്ലപ്പെട്ടത്\nലക്‌നൗ: ഉത്തർപ്രദേശിൽ യോഗി ആദിത്യനാഥ് സർക്കാർ അധികാരത്തിലേറിയശേഷം 10 മാസത്തിനിടെ പൊലീസ് ഏറ്റുമുട്ടലിൽ കൊല്ലപ്പെട്ടത് 30 പേർ. 2017 മാർച്ച് 20 വരെ നടന്ന 29 ഏറ്റുമുട്ടലുകളിലായാണ് 30 പേർ കൊല്ലപ്പെട്ടത്. ഏറ്റുമുട്ടലിൽ3പൊലീസുകാരും കൊല്ലപ്പെട്ടു.\n6 മാസത്തിനിടെ 19 ഏറ്റുമുട്ടൽ കൊലപാതകങ്ങളെ തുടർന്ന് ദേശീയ മനുഷ്യാവകാശ കമ്മിഷൻ യുപി സർക്കാരിന് നോട്ടീസ് നൽകിയിട്ടുണ്ട്. നോട്ടീസ് നൽകി ഒന്നര മാസത്തിനിടെ 8 ഏറ്റുമുട്ടലുകൾ ഉണ്ടായി. മൂന്നെണ്ണം പുതുവൽസരദിനത്തിലായിരുന്നു. ഇതിൽ ഒരു പൊലീസ് കോൺസ്റ്റബിൾ ഉൾപ്പെടെ 8 പേർ കൊല്ലപ്പെട്ടു.\nഅതേസമയം, നോട്ടീസ് ലഭിച്ചിട്ടില്ലെന്നാണ് സർക്കാർ പറയുന്നത്. ”പൊലീസ് ഏറ്റുമുട്ടൽ കൊലപാതകങ്ങളുമായി ബന്ധപ്പെട്ട് ദേശീയ മനുഷ്യാവകാശ കമ്മിഷനിൽനിന്നും ഒരു നോട്ടീസും ലഭിച്ചിട്ടില്ല” യുപിയി ആഭ്യന്തര പ്രിന്‍സിപ്പൽ സെക്രട്ടറി അരവിന്ദ് കുമാര് പറഞ്ഞു.\nയോഗി സർക്കാർ അധികാരത്തിലേറിയശേഷം ആകെ 921 പൊലീസ് ഏറ്റുമുട്ടലുകളാണ് ഉണ്ടായത്. ഏറ്റുമുട്ടലുമായി ബന്ധപ്പെട്ട് 2,214 പേരെ അറസ്റ്റ് ചെയ്തു. ഏറ്റുമുട്ടലിൽ 196 കുറ്റവാളികൾക്കും 210 പൊലുകാർക്കും പരുക്കേറ്റിട്ടുണ്ട്.\nവ്യാജമദ്യ ദുരന്തം: യു.പിയിലും ഉത്തരാഖണ്ഡിലും മരിച്ചവരുടെ എണ്ണം 70 ആയി\n‘വൃത്തിയാക്കേണ്ട ഗംഗയിലാണ് പാപം കഴുകി കളയുന്നത്’; ആദിത്യനാഥിനെ പരിഹസിച്ച് ശശി തരൂര്


Bigg Boss Malayalam Season 4: Dhanya says that after seeing the performance of Riyaz, she was sure that he may enter into the jail - Malayalam Filmibeat\nFinance രണ്ട് ലക്ഷം ലാഭം തന്നെ; സർട്ടിഫിക്കറ്റാണ് ഉറപ്പ്; പോസ്റ്റോഫീസ് സ്കീമിൽ ചേരാം\nNews 'ദിലീപ് കേസിൽ ഊരിപ്പോരും,ആരെയെങ്കിലും പേരിന് ശിക്ഷിക്കും..ഇത് ടിപി കേസിനുള്ള പ്രത്യുപകാരം';ആഞ്ഞടിച്ച് രമ\nഅവന്റെ പെർഫോമൻസ് കണ്ടപ്പോഴേ ഞാൻ പ്രതീക്ഷിച്ചതാ; റിയാസ് ജയിലിലായതിനെപ്പറ്റി ധന്യ\n| Published: Saturday, May 14, 2022, 3:28 [IST]\nഏറെ ആകാംക്ഷയോടെയാണ് ബിഗ് ബോസ് ആരാധകർ ഓരോ എപ്പിസോഡിനായും കാത്തിരിക്കുന്നത്. ഷോ അൻപതാം ദിവസത്തോട് അടുക്കുമ്പോൾ കളികളുടെയും കളിക്കാരുടെയും രീതികൾ മാറുകയാണ്. മത്സരാർത്ഥികൾ എല്ലാരും അവരവരുടെ എതിരാളികളുടെ കരുത്ത് മനസിലാക്കി തന്ത്രങ്ങൾ മെനയുന്ന കാഴ്ചയാണ് ഇപ്പോൾ ബിഗ് ബോസ് വീട്ടിൽ കാണാൻ സാധിക്കുന്നത്.\nഇത്തവണത്തെ ജയിൽ നോമിനേഷനിലും മത്സരാർത്ഥികൾ അവരുടെ എതിരാളികളെ ബിഗ്‌ബോസ് വീട്ടിലെ പ്രകടനത്തെ മുൻനിർത്തി നല്ല രീതിയിൽ തിരഞ്ഞെടുക്കുകയാണ് ഉണ്ടായത്.\nപതിവ് പോലെ ഇത്തവണയും റോബിനും ജാസ്‌മിനും നോമിനേഷനിൽ എത്തി. ഒപ്പം പുതിയ വൈൽഡ് കാർഡ് എൻട്രിയായ റിയാസും ഇരുമ്പ് കൂട്ടിൽ കയറാനുള്ളവരുടെ പട്ടികയിൽ സ്ഥാനം പിടിച്ചു.\nടാസ്‌ക് കളിച്ച് ജയിച്ച ജാസ്മിന് അഴിക്കുള്ളില് പോകാതെ രക്ഷപ്പെട്ടു. എന്നാൽ റിയാസും റോബിനും ജയിലിൽ അടക്കപ്പെട്ടു. ടാസ്ക്കിന് ശേഷം സുചിത്രയും ധന്യയും തമ്മിൽ ഒരു സംഭാഷണം നടന്നു. ഇത് പ്രേക്ഷകർക്കിടയിൽ ചർച്ചയാവുകയാണ്.\nറിയാസ്, ജാസ്മിൻ, വിനയ് എന്നിവരെ കുറിച്ചാണ് ഇരുവരും സംസാരിച്ചത്. റിയാസ് വന്നപ്പോൾ നടത്തിയ പെർഫോമൻസ് കണ്ടപ്പോഴേ തനിക്ക് തോന്നി റിയാസ് ഇത്തവണ ജയിലിൽ കയറും എന്ന് ധന്യ പറഞ്ഞു.\nവന്നു കയറുന്ന സമയത്ത് കുറച്ച് ഒന്ന് ഒതുങ്ങേണ്ടതായിരുന്നുവെന്നും ധന്യ പറഞ്ഞു. സ്ക്രീൻ സ്പെയ്സ് ലഭിക്കാനായി റിയാസ് ചെയ്തതാണെങ്കിലും സംഗതി പാളുകയായിരുന്നു. 'അറ്റന്‍ഷന് കിട്ടാന് വേണ്ടി കളിച്ചതാണ്. ഇപ്പോള് എല്ലാം കിട്ടിയല്ലോ' എന്ന് ധന്യ റിയാസിനെ കുറിച്ച് സുചിത്രയോട് പറഞ്ഞത്.\nAlso Read: ബിഗ് ബോസ് താക്കീത് നൽകിയിട്ടും റിയാസിന്റെ തെറിവിളിക്ക് ഒരു കുറവും ഇല്ല\nഎന്നാൽ സുചിത്രക്ക് വിനയ് മാധവിനെ നോമിനേറ്റ് ചെയ്യാനായിരുന്നു താല്പര്യം. അതിന് കാരണവും ഉണ്ട്.\nവിനയ് ബിഗ് ബോസ് വീട്ടിൽ കടക്കുന്നതിന് മുൻപ് തന്നെ വ്യക്തമാക്കിയ ഒന്നായിരുന്നു താൻ അകത്ത് എത്തിയാൽ സേഫ് ഗെയിം കളിച്ചു നിൽക്കുന്നവർക്കൊക്കെ ഒരു പണി കൊടുക്കുമെന്ന്. ആ ലിസ്റ്റിലെ ആദ്യത്തെ പേര് സുചിത്രയുടേതായിരുന്നു.\nസുചിത്രയെ കിട്ടുന്ന അവസരങ്ങളിൽ എല്ലാം വിനയ് പ്രകോപിപ്പിക്കാൻ ശ്രമിച്ചിരുന്നു. ഏറ്റവും ഒടുവിൽ റിയാസും റോബിനും തമ്മിൽ വഴക്ക് നടന്നപ്പോൾ സുചിത്ര അഭിപ്രായം പറഞ്ഞില്ല എന്നു പറഞ്ഞ് വിനയ് സുചിത്രയെ പ്രകോപിപ്പിക്കുകയും സുചിത്ര വിനയുമായി വഴക്കിടുകയും ചെയ്തിരുന്നു.\nഇതെല്ലം മനസ്സിൽ വച്ചാണ് വിനയ് മാധവിനെ നോമിനേറ്റ് ചെയ്യാമായിരുന്നുവെന്ന് സുചിത്ര പറഞ്ഞത്.\nഎന്നാൽ അയാൾ പെട്ടന്ന് ഒതുങ്ങിയെന്നും അതുകൊണ്ട് നോമിനേറ്റ് ചെയ്തില്ലെന്നും സുചിത്ര പറഞ്ഞു.\nAlso Read:വിവാഹവാർഷികത്തിന് സർപ്രൈസ് ട്രിപ്പുമായി ശ്രീനി; മോളെ ഇനി മറന്നുവെച്ച് വരുമോയെന്ന് പേളി\nഎന്നാൽ ജാസ്മിനോട് തനിയ്ക്ക് ക്ഷമിക്കാന് കഴിയില്ല എന്ന് ധന്യ പറയുന്നു. അവിടെ അത്രയും വലിയ വഴക്ക് നടക്കുമ്പോള് ജാസ്മിന് തുള്ളി കളിച്ച് പ്രോത്സാഹിപ്പിച്ചത് എനിക്ക് മറക്കാന് കഴിയില്ല എന്നാണ് ധന്യ പറഞ്ഞത്.\nഒരു ക്യാപ്റ്റൻ എന്ന നിലയിൽ ജാസ്മിൻ അന്ന് ചെയ്തത് വീട്ടിലെ ആർക്കും തന്നെ ഇഷ്ടപ്പെട്ടിരുന്നില്ല. എന്നാൽ ധന്യയുടെ ഈ അഭിപ്രായത്തോട് സുചിത്ര യോജിച്ചില്ല, അവളെ എനിക്ക് എന്റെ അനിയത്തിയെ പോലെ ഇഷ്ടമാണ് എന്നാണ് സുചിത്ര പറഞ്ഞത്.\nഅതിനു മറുപടിയായി ജാസ്മിൻ ഉപയോഗിക്കുന്ന പദങ്ങളെ പറ്റിയാണ് ധന്യ പറഞ്ഞത്. ജയില് ടാസ്‌കില് ജയിച്ചപ്പോള് തന്നോട് അശ്ളീല ചേഷ്ടകൾ കാണിച്ചുവെന്ന് ധന്യ പറഞ്ഞു.\nധന്യയുടെ അടുത്തിരിക്കുകയായിരുന്ന ലക്ഷ്മി പ്രിയക്ക് അത് കണ്ട് ചൊറിഞ്ഞു വന്നുവെന്നും എന്നാൽ ഒന്നും പ്രതികരിക്കാതെ ഇരിക്കുകയായിരുന്നുവെന്നും ധന്യ പറഞ്ഞു.\nഎന്നാല് ജാസ്മിൻ ഇതെല്ലം സന്ദർഭം അറിയാതെ പെരുമാറുന്നതാണെന്നും അതിനുള്ള അറിവ് ജാസ്മിന് ഇല്ലെന്നുമാണ് സുചിത്ര ധന്യയോട് പറഞ്ഞത്.\nAlso Read: ബിഗ് ബോസിൽ വീക്കായിരുന്ന ശാലിനി ജീവിതത്തിൽ അത്ര വീക്ക് അല്ല\nഎന്നെയൊന്ന് മൂക്ക് കയറിടാന് പറ്റിയ ആള് തന്നെയാണ് ലക്ഷ്മിയെന്ന് എനിക്ക് തോന്നി; ജയേഷ്\nഅവനെ കെട്ടിയിരുന്നേല് ഞാനിന്ന് ജീവനോടെ ഉണ്ടാകുമായിരുന്നില്ല; തന്റെ ക്രഷിനെക്കുറിച്ച് ദില്‍ഷ\nനമ്മള് തെറ്റിദ്ധരിപ്പിക്കുന്നത് പോലെ പെരുമാറുന്നുണ്ടോ? എന്ന് അഖിലിനോട് സുചിത്ര; വീട്ടില് പുതിയ ചര്‍ച്ച\nഎവിക്ഷനില് നിന്ന് രക്ഷപ്പെട്ട സുചിത്രയ്ക്ക് കിട്ടിയത് ഉഗ്രന് പണി, ബിഗ് ബോസ് ഹൗസില് ട്വിസ്റ്റ്\nRead more about: bigg boss malayalam bigg boss\nBigg Boss Malayalam Season 4: Dhanya says that after seeing his performance of Riyaz, she was sure that he may enter into the jail\nStory first published: Saturday, May 14, 2022, 3:28 [IST]


അമേരിക്കയില് 2,40,000-ത്തോളം ആളുകള് കൊറോണ മൂലം മരിക്കുമെന്ന് വൈറ്റ് ഹൗസ്, ലോകത്തെ അഞ്ചില് മൂന്ന് രോഗികളും യുഎസ്സില്\n1 April 2020 1:23 AM GMT\nകൊറോണ വൈറസ് ബാധ മൂലം അമേരിക്കയില് ഒരു ലക്ഷത്തിനും 2,40,000-നും ഇടയില് ആളുകള് മരിക്കുമെന്ന് റിപ്പോര്‍ട്ട്. വൈറ്റ്ഹൗസില് അവതരിപ്പിച്ച ശാസ്ത്രകാരന്മാരുടെ റിപ്പോര്‍ട്ടിലാണ് ഈ ഞെട്ടിക്കുന്ന കണക്കുകള് ഉള്ളത്. അമേരിക്കയില് മരണസംഖ്യ വന് തോതില് ഉയരുകയാണ്. ആകെ മരിച്ച ആളുകളുടെ എണ്ണം അമേരിക്കയില് ചൈനയെക്കാള് കൂടി. ലോകത്ത് രോഗബാധിതരില് അഞ്ചില് ഒരാള് ഇപ്പോഴത്തെ നിലയില് അമേരിക്കക്കാരാണ്. ബ്രിട്ടനിലും സ്‌പെയിനിലും മരണസംഖ്യ ഉയര്‍ന്നു കൊണ്ടേയിരിക്കുകയാണ്.\nഅമേരിക്കയിലെ ഒരു സംഘം ശാസ്ത്രജ്ഞരാണ് വരാന് പോകുന്ന അപകടത്തെക്കുറിച്ച് ഞെട്ടിക്കുന്ന റിപ്പോര്‍ട്ടുകള് പുറത്തുവിട്ടത്. ഒരു ലക്ഷത്തിനും 2,40,000 ത്തിനും ഇടയില് ആളുകള് കൊറോണ വൈറസ് ബാധമൂലം മരിക്കുമെന്നാണ് ഇവര് പറയുന്നത്. മുന് കരുതല് നടപടിയെടുത്താലുള്ള അവസ്ഥയെക്കുറിച്ചാണ് ഇത് പറയുന്നത്. അമേരിക്കയിലെ നാഷണല് ഇന്‍സ്റ്റിറ്റ്യൂട്ട് ഓഫ് അലര്‍ജി ആന്റ് ഇന്‍ഫക്ഷ്യസ് ഡീസീസസ് തലവന് ആന്റോണി ഫൗസി പറഞ്ഞത് ഇത്രയും പേര് മരിക്കുമെന്ന് കണക്കാക്കണമെന്നാണ്. എന്നാല് അത്രയും പേര് മരിക്കുമെന്ന് ഇപ്പോള് അംഗീകരിക്കുന്നില്ലെന്നും അദ്ദേഹം പറഞ്ഞു.\n

LIVE: Press Briefing with Coronavirus Task Force https://t.co/CurosT0chF
— The White House (@WhiteHouse) March 31, 2020
 \nഅമേരിക്കയില് ഇതാദ്യമായല്ല, ഗവേഷകരും ശാസ്ത്ര സമൂഹവും ഇത്ര അപകടകരമായ കാര്യങ്ങള് പുറത്തുവിടുന്നത്. ഇന്നത്തെ കണക്കില് ലോകത്തില് വൈറസ് ബാധിതരായ അഞ്ചുപേരില് ഒരാള് അമേരിക്കക്കാരനാണ്. ഏറ്റവും കൂടുതല് രോഗികള് ഉള്ളതും ഇവിടെ തന്നെയാണ്. ഇപ്പോഴും പരിശോധനാ സംവിധാനങ്ങളുടെയും വെന്റിലേറ്ററുകളുടെയും അഭാവം ചികിത്സയെ ബാധിക്കുന്നുണ്ടെന്നാണ് റിപ്പോര്‍ട്ട്. എന്നാല് തന്റെ ഇടപെടലുണ്ടായിരുന്നില്ലെങ്കില് ദശലക്ഷക്കണക്കിന് ആളുകള് മരിക്കുമായിരുന്നുവെന്നാണ് പ്രസിഡന്റ് ഡൊണാള്‍ഡ് ട്രംപ് വാര്‍ത്താസമ്മേളനത്തില് അവകാശപ്പെട്ടത്. രണ്ട് മണിക്കൂര് സമയമെടുത്താണ് കൊറോണ വൈറസ് ടാസ്‌ക് ഫോഴ്‌സ് വിശദീകരണം നടത്തിയത്. സ്ഥിതിഗതികള് വളരെ മോശമാകാന് പോകുകയാണെന്ന് ട്രംപും മുന്നറിയിപ്പ് നല്‍കി. സ്ഥിതിഗതികള് വളരെ രൂക്ഷമാകുമെന്നും വരുന്ന ആഴ്ചകള് കനത്ത നഷ്ടത്തിന്റെതാകുമെന്നും അമേരിക്കന് പ്രസിഡന്റ് പറഞ്ഞു. അതിനിടെ അമേരിക്കയില് മരണ സംഖ്യം 3600 ആയി ഉയര്‍ന്നു. മരണസംഖ്യയില് ഇപ്പോള് അമേരിക്ക ചൈനയേക്കാള് മുകളിലാണ്. 1,81,000 പേര്‍ക്ക് വൈറസ് ബാധയുണ്ടായിട്ടുണ്ട്. ലോകത്തെമ്പാടും ഇതിനകം 41,000 പേരാണ് വൈറസ് ബാധ മൂലം മരിച്ചത്. ഏറ്റവും കൂടുതല് ആളുകള് മരിച്ച ഇറ്റലിയില് മരണ സംഖ്യ 12,428 ആയി. ഇന്നലെ മാത്രം 812 പേരാണ് ഇറ്റലിയില് മരിച്ചത്. സ്‌പെയിനില് ഇന്നലെ 849 പേര് മരിച്ചു. ഏറ്റവും കൂടുതല് ജീവഹാനി സ്‌പെയിനില് ഉണ്ടായത് ഇന്നലെയാണ്. ബ്രിട്ടനില് 13-കാരനായ കുട്ടിയടക്കം ഇന്നലെ 381 പേരാണ് മരിച്ചത്. ആകെ മരണസംഖ്യ 1789 ആയി. ഫ്രാന്‍സിലും മരണ സംഖ്യ വര്‍ധിക്കുകയാണ്. ഇവിടെ ഇന്നലെ 499 പേര് മരിച്ചു. ഇതിനകം 3523 പേരാണ് ഫ്രാന്‍സില് മരിച്ചത്. ഐക്യരാഷ്ട്ര സഭ രൂപികരിച്ചതിന് ശേഷമുള്ള ഏറ്റവും വലിയ വെല്ലുവിളിയെയാണ് ലോകം നേരിടുന്നതെന്ന് യുഎന് സെക്രട്ടറി ജനറല് അന്റോണിയോ ഗുട്ട്രസ് പറഞ്ഞു. എല്ലാ രാജ്യങ്ങളുടെയും സഹകരണത്തോടെ മാത്രമേ ഇതിനെ നേരിടാന് കഴിയുവെന്നും അദ്ദേഹം വ്യക്തമാക്കി. രണ്ടര കോടി ആളുകള്‍ക്കെങ്കിലും ഇതുമൂലം തൊഴില് നഷ്ടമാകുമെന്നാണ് കണക്കാക്കുന്നത്. വിദേശ നിക്ഷേപങ്ങളില് 40 ശതമാനത്തിന്റെ കുറവുണ്ടാകുമെന്നും യുഎന് വിലയിരുത്തുന്നു. കാലാവസ്ഥാ വ്യതിയാനം മൂലം ആരോഗ്യ രംഗത്തുണ്ടാകാന് പോകുന്ന വെല്ലുവിളികളുടെ സൂചനയാണ് കൊറോണയുടെ വ്യാപനമെന്ന് വിദഗ്ദര് മുന്നറിയിപ്പ് നല്‍കിയതായി റോയിട്ടേഴ്‌സ് റിപ്പോര്‍ട്ട് ചെയ്തു. വനനശീകരണവും വര്‍ധിച്ചുവരുന്ന ചൂടും മനുഷ്യരെ കൂടുതലായി വന്യമൃഗങ്ങളുമായി സമ്പര്‍ക്കത്തിലെത്തിക്കുകയാണെന്ന് യുഎന്‍ഡിപിയുടെ എച്ച്‌ഐവി വിഭാഗം ഡയറക്ടര് മന്‍ദീപ് ധലിവാല് പറയുന്നു.


Saturn Transit 2022:Note these three zodiac signs people will affecting bad effect | ശനിയുടെ രാശിമാറ്റം; ആപത്ത് കാലം: ശ്രദ്ധിക്കേണ്ടത് ഈ മൂന്ന് രാശിക്കാർ - Malayalam Oneindia\n1 min ago അശോകന്റെ മൃതദേഹം താങ്ങിക്കൊണ്ടുപോയി, മോഹന് ദാസിന്റെ ഇരുമ്പ് കൈ വണ്ടിയിലും; സുരേഷിന്റെ വീട്ടില് തെളിവെടുപ്പ്\n4 min ago ദിലീപ് പ്രതിയായ കേസ്: നെയ്യാറ്റിന്‍കര ബിഷപ്പില് നിന്ന് മൊഴിയെടുത്ത് അന്വേഷണ സംഘം\n5 min ago മഴയും ഇടിമിന്നലും ഡൽഹിയിൽ പ്രതിരോധ മന്ത്രിയുടേത് ഉൾപ്പെടെയുള്ള വിമാനങ്ങൾ വഴിതിരിച്ച് വിട്ടു\nUpdated: Thu, May 5, 2022, 19:45 [IST]\nജ്യോതിഷ പ്രകാരം രണ്ടര വർഷത്തിനുശേഷം നാളെ (ഏപ്രിൽ 29)ശനി രാശി ചക്രം മാറാൻ പോകുന്നു. ഇത്തരത്തിൽ രാശി ചക്രം മാറുമ്പോൾ ചില രാശിക്കാർ കൂടുതൽ ശ്രദ്ധ ചെലുത്തണം.\nചിലർക്ക് ആപത്ത് കാലമാണ്. ശനി കുംഭ രാശിയിലേക്ക് പ്രവേശിക്കുമ്പോൾ തന്നെ ചില രാശിയിൽ ഉൾപ്പെട്ടവർക്ക് വിവിധ തരത്തിലുള്ള പ്രശ്നങ്ങൾ അഭിമുഖീകരിക്കേണ്ടിവരും. ഈ സാഹചര്യത്തിൽ ഏതൊക്കെ രാശിക്കാർ ആണ് കൂടുതൽ ശ്രദ്ധിക്കേണ്ടത് എന്ന് നോക്കാം. മേടം,ചിങ്ങം,കന്നി എന്നീ രാശിക്കാരാണ് രാശി ചക്രം മാറുമ്പോൾ ഏറെ ശ്രദ്ധിക്കേണ്ടത്.\nമേടം: ശനി കുംഭ രാശിയിലേക്ക് പ്രവേശിക്കുമ്പോൾ മേടം രാശിക്കാർക്ക് പല തരത്തിലുള്ള പ്രശ്നങ്ങൾ ഉണ്ടാകും. ഈ കാലയളവിൽ ഏറെ സങ്കീർണ്ണ സമയത്തിലൂടെയാകും ഈ രാശിക്കാർ കടന്നു പോകുന്നത്.\nമേടം രാശിയിൽ ഉൾപ്പെട്ടവർ നിയമപരമായ പ്രശ്നങ്ങൾ നേരിടേണ്ടതായി വന്നേക്കും. ചിലപ്പോൾ കോടതിയിൽ പോകേണ്ട സാഹചര്യവും ഇതിന് കാരണമായി ഉണ്ടായേക്കാം. വിവാദങ്ങൾ ഉണ്ടാകുന്ന പല സാഹചര്യങ്ങളും ഇതിന്റെ ഭാഗമായി ഉണ്ടായേക്കാം. നിത്യ ജീവിതത്തിൽ ചെലവ് കൂടും. ഇതിന് പുറമേ ചിലപ്പോൾ കടം വാങ്ങേണ്ട സാഹചര്യവും മേടം രാശിക്കാർക്ക് ഉണ്ടാകും. അതിനാൽ തന്നെ മേടം രാശിക്കാർ ഈ സമയത്ത് ശാന്തനാവുകയും ക്ഷമ കൈവിടാതെ നോക്കുകയും ചെയ്യണം.\nചിങ്ങം: ചിങ്ങ രാശിക്കാരുടെ ജോലിയിൽ ആയിരിക്കാം ശനി തടസ്സം ഉണ്ടാകുന്നത്. ഇക്കാരണത്താൽ എന്താണ് ചെയ്യാൻ ആഗ്രഹിക്കുന്ന ജോലികൾ എന്നത് കൃത്യമായി ആസൂത്രണം ചെയ്തു വേണം നടപ്പിലാക്കാൻ. ഇല്ലെങ്കിൽ പല തരത്തിലുള്ള നഷ്ടം ഈ രാശിക്കാർക്ക് സംഭവിക്കാം. ചിങ്ങ രാശിക്കാർ ദേഷ്യപ്പെടാതെ ഇരിക്കാൻ പ്രത്യേകം ശ്രദ്ധിക്കണം. കൂടുതൽ ദേഷ്യം കാണിച്ചാൽ അത് നിങ്ങളുടെ പ്രതിച്ഛായക്ക് പോലും കളങ്കം ഉണ്ടാകാൻ കാരണമാകും. ലക്ഷ്യം നേടുന്നതിൽ ശനിദേവൻ വെല്ലുവിളികൾ സൃഷ്ടിക്കും. തിന്മ ചെയ്യുന്നതിനും മറ്റുള്ളവർ പറയുന്നത് കേട്ട് പ്രവർത്തിക്കുന്നതും ഈ രാശിക്കാർക്ക് ദോഷം ചെയ്യാൻ ഏറെ സാധ്യതയുണ്ട്. പ്രത്യേകം ശ്രദ്ധിക്കേണ്ടത് ശാരീരിക ആരോഗ്യത്തിന് വേണ്ടിയാണ്. തന്റെ കുടുംബാംഗങ്ങളോട് സ്നേഹത്തോടെ പെരുമാറണം.\nകന്നി : ഈ കാലയളവിൽ ഏറെ ശ്രദ്ധ ചെലുത്തേണ്ട രാശിക്കാരാണ് കന്നി രാശിക്കാർ. ബന്ധങ്ങളിൽ പ്രശ്നങ്ങൾ ഉണ്ടാകാതിരിക്കാൻ പ്രത്യേകം ശ്രദ്ധിക്കണം. കുട്ടികളുടെ ആരോഗ്യം മോശമാകാൻ സാധ്യത കൂടുതലാണ്. അതിനാൽ പ്രത്യേകം ശ്രദ്ധ ചെലുത്തണം. വിദ്യാഭ്യാസ മേഖലയിൽ ഉൾപ്പെടുന്നവർ ആണെങ്കിൽ ബുദ്ധിമുട്ടുകളും തടസ്സങ്ങളും ഉണ്ടായേക്കാം. ഇത് തരണം ചെയ്ത് മുന്നോട്ടു പോണം. ആരോഗ്യത്തിലും ഭക്ഷണത്തിലും പ്രത്യേകം ശ്രദ്ധ ആവശ്യമാണ്. നിത്യ ജീവിതത്തിലെ എല്ലാ കാര്യങ്ങളിലും നന്നായി ആലോചിച്ച് ആസൂത്രണം ചെയ്തു മുന്നോട്ടു പോണം.\nzodiac signs astrology astrologer people malayalam news kerala entertainment ജ്യോതിഷം രാശിഫലം\nSaturn Transit 2022: Note these three zodiac signs people will affecting bad effect


ബാങ്കിംഗ്, ഇന്‍ഷുറന്‍സ് നിരക്കുകളില് വര്‍ധന - FUTURE KERALA - Future Kerala\nരണ്ടു ലക്ഷത്തിനു മുകളില് നോട്ട് ഇടപാടുകള് സാധ്യമാകില്ല\nമുംബൈ: ഏപ്രില് 1 മുതല് വാഹനം, ആരോഗ്യം, അപകടം എന്നിങ്ങനെയുള്ള വിവിധ നോണ്‍ലൈഫ് ഇന്‍ഷൂറന്‍സ് പോളിസികളുടെ പ്രീമിയം നിരക്കുകളില് വന്‍തോതിലുള്ള വര്‍ധനവിനാണ് ഇന്‍ഷൂറന്‍സ് റെഗുലേറ്ററി ആന്റ് ഡെവലപ്പ്‌മെന്റ് അതോറിറ്റി ഓഫ് ഇന്ത്യ (ഐആര്‍ഡിഎഐ) അനുമതി നല്‍കിയിട്ടുള്ളത്. ഏജന്റുമാര്‍ക്കുള്ള കമ്മിഷന് പരിഷ്‌കരിക്കാന് ഐആര്‍ഡിഎഐ അനുമതി നല്‍കിയതിനെ തുടര്‍ന്നാണ് പ്രമീയിം നിരക്കില് വര്‍ധനയുണ്ടായത്.\nനാളെ മുതല് ആദായ നികുതി വകുപ്പിലെ ഒരു ജൂനിയര് ഉദ്യോഗസ്ഥന് നിങ്ങളുടെ വീടും പരിസരവുമായി ബന്ധപ്പെട്ട കാര്യങ്ങളുടെ സര്‍വേയ്‌ക്കോ തിരച്ചിലിനോ നിങ്ങളെ ഫോണ് ചെയ്യാനാകും.\nകോടതി ഉത്തരവിന് കാത്തു നില്‍ക്കാതെ തന്നെ സീനിയര് ഉദ്യോഗസ്ഥന് വസ്തു ജപ്തി ചെയ്യാന് സാധിക്കും. 50 ലക്ഷത്തിന് മുകളിലുള്ള ആസ്തികള് വെളിപ്പെടുത്താത 10 വര്‍ഷം മുമ്പ് വരെയുള്ള കേസുകള് വീണ്ടും തുറക്കാനും ആദായ നികുതി ഉദ്യോഗസ്ഥര്‍ക്ക് സാധിക്കും. വലിയ പണമിടപാടുകള് ഡിജിറ്റല് പേമെന്റുകള് വഴി നടത്തുന്നതായിരിക്കും ഇനി നല്ലത്.2ലക്ഷത്തിനു മുകളിലുള്ള കറന്‍സി ഇടപാടുകള്‍ക്ക് കേന്ദ്ര സര്‍ക്കാര് നിരോധനമേര്‍പ്പെടുത്തിയിട്ടുണ്ട്. യഥാസമയം ആദായ നികുതി റിട്ടേണ് ഫയല് ചെയ്തില്ലെങ്കില് ഇനി 1000 മുതല് 10,000 രൂപവരെ പിഴയടയ്‌ക്കേണ്ടി വരും.\nഏപ്രില് 1 മുതല് മിനിമം ബാലന്‍സ്, പണനിക്ഷേപങ്ങള്, പ്രതിമാസം അനുവദിച്ചതില് കൂടുതല് ഇടപാടുകള് നടത്തുക എന്നിവക്കെല്ലാം എസ്ബിഐ കൂടുതല് ചാര്‍ജ് ഈടാക്കും. ഏപ്രില് 1 മുതല് മിനിമം ബാലന്‍സ് എസ്ബിഐ നിര്‍ബന്ധമാക്കിയിരിക്കുകയാണ്. മെട്രോ നഗരങ്ങളില് 5000 രൂപയും നഗരപ്രദേശങ്ങളില് 3000 രൂപയും അര്‍ധനഗരങ്ങളില് 2000 രൂപയും ഗ്രാമീണ മേഖലകളില് 1000 രൂപയുമാണ് മിനിമം ബാലന്‍സ് ആയി വേണ്ടത്. ഇല്ലെങ്കില് 50 മുതല് 100 രൂപ വരെ പിഴ നല്‍കേണ്ടി വരും.\n12 മാസം മുന്‍പുള്ള പഴയ രേഖകളുമായി ബന്ധപ്പെട്ട അന്വേഷണങ്ങള്‍ക്ക് 200 രൂപ, എടിഎം കാര്‍ഡ് അല്ലെങ്കില് വെല്‍ക്കം കിറ്റുകള് എന്നിവയ്ക്ക് തെറ്റായ വിലാസം നല്‍കി കൊറിയര് മടങ്ങിവന്നാല് 100 രൂപ എന്നിങ്ങനെയും ചാര്‍ജും ഈടാക്കും. എസ്ബിഐ യുടെ സ്വന്തം എടിഎമ്മുകളില് നിന്ന് പരിധിക്കപ്പുറം തുക പിന്‍വലിച്ചാല് നല്‍കേണ്ട ചാര്‍ജില് അഞ്ചുരൂപയുടെ വര്‍ധനയാണ് വരുത്തിയിട്ടുള്ളത്.\nഏപ്രില് 1 മുതല് നടപ്പിലാക്കാന് പോകുന്ന നല്ല സംഭവവികാസങ്ങളുടെ പട്ടിക വളരെ ചെറുതാണ്. ആദായനികുതി നിരക്കുകളില് ഇളവ് നല്‍കിയിട്ടുണ്ട്. രണ്ടര ലക്ഷം മുതല്5ലക്ഷം വരെ വരുമാനമുള്ളവര്‍ക്ക് ആദായ നികുതി 10 ശതമാനത്തില് നിന്ന്5ശതമാനമായി കുറച്ചിട്ടുണ്ട്. ആദായ നികുതി റിട്ടേണ് ലളിതമാക്കുന്നതിന്റെ ഭാഗമായി ഒറ്റപ്പേജ് സംവിധാനവും നടപ്പിലാക്കുന്നുണ്ട്.\nTags:\tBanking Rate, in India, Insurance Rate, IRDAI, Rate hike


പ്രധാന കളിക്കാരന് റഫറി ആയാല് എങ്ങനെയിരിക്കും, അതുപോല സ്ഥാനാര്‍ഥി തിരഞ്ഞെടുപ്പ് ഡ്യൂട്ടിക്ക് പോയാൽ? | malappuram loksabha election candidate election duty\nപ്രധാന കളിക്കാരന് റഫറി ആയാല് എങ്ങനെയിരിക്കും, അതുപോല സ്ഥാനാര്‍ഥി തിരഞ്ഞെടുപ്പ് ഡ്യൂട്ടിക്ക് പോയാൽ?\nMar 30, 2019, 06:07 PM IST\nപ്രിസൈഡിങ് ഓഫീസര് എന്ന നിലയില് പരിശീലനത്തിനെത്താനാണ് തിരഞ്ഞെടുപ്പ് ഓഫീസര് കൂടിയായ കളക്ടറുടെ കത്തില് പറയുന്നത്\n# വൈശാഖ് പി.ടി., അന്‍സിഫ് സി. അബു\nമലപ്പുറം: ഫുട്‌ബോള് കളി മുറുകുമ്പോള് പ്രധാന കളിക്കാരന് റഫറി ആയാല് എങ്ങനെയിരിക്കും. അല്ലെങ്കില് ക്രിക്കറ്റിന്റെ അവസാന ഓവറില് ടീമിലെ പ്രധാന കളിക്കാരന് അമ്പയര് ആയാല്! അതുപോലെയാവും, അനിശ്ചിതത്വവും ആവേശവും മുറുകുമ്പോള് സ്ഥാനാര്‍ഥി തിരഞ്ഞെടുപ്പ് ഡ്യൂട്ടിക്ക് പോയാല്. കേരളത്തില് തിരഞ്ഞെടുപ്പ് മുറുകുമ്പോൾ സ്ഥാനാര്‍ഥി തിരഞ്ഞെടുപ്പ് ഡ്യൂട്ടിയുടെ പരിശീലനത്തിന് പോവുന്നത് അതിശയോക്തി അല്ല. ഭാവനയുമില്ല.\nമലപ്പുറത്തെ എന് ഡി എ സ്ഥാനാര്‍ത്ഥി വി ഉണ്ണിക്കൃഷ്ണനാണ് തിരഞ്ഞെടുപ്പ് ഡ്യൂട്ടി കിട്ടിയ ഉദ്യോഗസ്ഥരുടെ കൂട്ടത്തിൽ ഉള്ളത്.\nതിരുനാവായ ചേരുലാല് ഹൈസ്‌കൂള് അധ്യാപകനായ ഉണ്ണികൃഷ്ണന് ശനിയാഴ്ച തിരൂര് പോളിയില് വച്ചു നടക്കുന്ന തിരഞ്ഞെടുപ്പ് ഉദ്യോഗസ്ഥര്‍ക്കായുള്ള പരിശീലന പരിപാടിയില് പങ്കെടുക്കാനുള്ള അറിയിപ്പാണ് ലഭിച്ചത്. പ്രിസൈഡിങ് ഓഫീസര് എന്ന നിലയില് പരിശീലനത്തിനെത്താനാണ് തിരഞ്ഞെടുപ്പ് ഓഫീസര് കൂടിയായ കളക്ടറുടെ കത്തില് പറയുന്നത്. വെള്ളിയാഴ്ച സ്‌കൂളിലെത്തി ഉത്തരവ് കൈപറ്റിയെന്നും ഡ്യൂട്ടി ഒഴിവാക്കി തരണമെന്ന് അപേക്ഷ നല്‍കുമെന്നും അദ്ദേഹം അറിയിച്ചു . തിങ്കളാഴ്ചയാണ് എന് ഡി എ പത്രിക സമര്‍പ്പിക്കുക.\ncontent highlights: malappuram loksabha election candidate election duty\nഅന്ന് ശിഹാബ് തങ്ങളും പത്രിക നൽകി; ലോക്‌സഭയിലേക്ക്\nമലപ്പുറം: രാഷ്ട്രീയത്തിൽ സജീവമായി നിൽക്കുമ്പോഴും പാണക്കാട് തങ്ങൾ കുടുംബത്തിൽനിന്ന് ..\nജഗനേയും അധികാരത്തിലെത്തിച്ചു; ദൗത്യംപൂര്‍ത്തിയാക്കി പ്രശാന്ത് കിഷോര് മടങ്ങി\nതന്റെ ശരീരത്തിലെ ഓരോ കോശവും രാജ്യത്തിന് വേണ്ടി സമര്‍പ്പിക്കപ്പെട്ടിരിക്കുന്നുവെന്ന് മോദി\n‘കൂളായി’ കൊടിക്കുന്നിൽ; മാവേലിക്കരയിൽ ഹാട്രിക്\nMalappuram election news\ncandidate and election duty


Headline kerala മരുമകളുടെ കണ്ണ് തെറ്റിയപ്പോള് ഏഴുദിവസം പ്രായമുള്ള കുഞ്ഞിനെ മുത്തശ്ശി ശ്വാസംമുട്ടിച്ച് കൊന്നു - www.headlinekerala.com\nമരുമകളുടെ കണ്ണ് തെറ്റിയപ്പോള് ഏഴുദിവസം പ്രായമുള്ള കുഞ്ഞിനെ മുത്തശ്ശി ശ്വാസംമുട്ടിച്ച് കൊന്നു\nമൂന്നാമതും പെണ്‍കുട്ടിയായതില് അമര്‍ഷം\nതമിഴ്നാട് മധുരയില് വീണ്ടും പെണ്‍ശിശുഹത്യ. പഴനിയ്ക്കടുത്ത് ഡിഡിംഗല് ജില്ലയിലാണ് സംഭവം. മകന്റെ ഏഴുദിവസം പ്രായമായ കുഞ്ഞിനെ മുത്തശ്ശി ശ്വാസം മുട്ടിച്ച് കൊല്ലുകയായിരുന്നു. ശിശുഹത്യയുമായി ബന്ധപ്പെട്ട് 55 വയസ് പ്രായമുള്ള കെ നാഗമ്മാളിനെതിരെ മധുര പൊലീസ് കേസെടുത്തിട്ടുണ്ട്. പ്രതി കുറ്റം സമ്മതിച്ചിട്ടുണ്ട്.\nരണ്ട് പെണ്‍മക്കള്‍ക്കുശേഷം വീണ്ടും മകന് പെണ്‍കുഞ്ഞ് തന്നെയുണ്ടായതിന്റെ അമര്‍ഷമാണ് കൊല നടത്താന് പ്രേരിപ്പിച്ചതെന്ന് ഇവര് പൊലീസിന് മൊഴി നല്‍കി. പിഞ്ചു കുഞ്ഞിന് മുലപ്പാല് കൊടുക്കരുതെന്ന് ഇവര് മരുമകളോട് നിഷ്‌കര്‍ഷിച്ചിരുന്നു. പാല് കിട്ടാതെ കുഞ്ഞ് താനെ മരിച്ചുപോകുമെന്നും ഇപ്പോള് ഈ കുഞ്ഞ് വേണ്ട എന്നുമായിരുന്നു നാഗമ്മാളിന്റെ നിര്‍ദ്ദേശം. എന്നാല് കുഞ്ഞിന്റെ അമ്മ ഇത് കേള്‍ക്കാന് കൂട്ടാക്കാതിരുന്നതോടെ തനിക്ക അമര്‍ഷം വര്‍ധിച്ചെന്നും മരുമകളുടെ കണ്ണ് തെറ്റിയപ്പോള് കരയുന്ന കുഞ്ഞിനെ ശ്വാസം മുട്ടിച്ച് കൊലപ്പെടുത്തുകയായിരുന്നുവെന്നും നാഗമ്മാള് തന്നെ പറയുന്നു.\nചിന്നസ്വാമിയുടേയും ശിവപ്രിയങ്കയുടേയും പിഞ്ചുകുഞ്ഞാണ് കൊല്ലപ്പെട്ടത്. ഇവരുടെ മറ്റ് രണ്ട് പെണ്‍കുട്ടികളും ഭിന്നശേഷിക്കാരാണ്. അതിന്റെ അമര്‍ഷമാണ് നാഗമ്മാള് നവജാത ശിശുവിനോട് തീര്‍ത്തതെന്ന് നാട്ടുകാര് പറയുന്നു. താന് കുഞ്ഞിനടുത്തേക്ക് ഓടിയെത്തുമ്പോള് കുഞ്ഞ് ചലനമറ്റ് കിടക്കുയായിരുന്നുവെന്നാണ് ശിവപ്രിയങ്ക പറയുന്നത്. തൊട്ടടുത്തുള്ള ആശുപത്രിയില് കുഞ്ഞിനെ ഉടന്‍തന്നെ എത്തിച്ചെങ്കിലും രക്ഷിക്കാനായിരുന്നില്ല. കുഞ്ഞിന്റെ തലയില് ചതവുകളുണ്ടായിരുന്നെന്നും കുഞ്ഞ് കുറച്ചധികം സമയമായി പട്ടിണിയായിരുന്നുവെന്നും പോസ്റ്റ്മോര്‍ട്ടത്തിലൂടെ കണ്ടെത്തി.\n‘തമിഴ്‌നാട് സാമാന്യമര്യാദ ലംഘിച്ചു’, മുല്ലപ്പെരിയാറില് ഇനി കടുത്ത നിലപാടെന്ന് റവന്യൂ മന്ത്രി\nപരിശോധനക്കെത്തിയ 24കാരിയെ ലൈംഗികമായി പീഡിപ്പിച്ച സഭവം; ഡോക്‌റെ സസ്‌പെന്‍ഡ് ചെയ്തു\nരാജ്യത്ത് വര്‍ക്ക് ഫ്രം ഹോമിനായി പുതിയ ചട്ടം വരുന്നു


rajeevcoup: ട്രംപിന് മോദി കൂട്ട്\nആഘോഷമായ കൂടിക്കാഴ്ച. വെള്ളക്കൊട്ടാരത്തില് വിഭവ സമൃദ്ധമായ വിരുന്ന്. എന്റെ പുറം നീ ചൊറിഞ്ഞാല് നിന്റെ പുറം ഞാന് ചൊറിയാമെന്ന ചൊല്ലിനെ നാണിപ്പിക്കും വിധത്തിലുള്ള പുകഴ്ത്തലുകള്. യുണൈറ്റഡ് സ്റ്റേറ്റ്‌സ് ഓഫ് അമേരിക്കയുടെ പ്രസിഡന്റ് ഡൊണാള്‍ഡ് ട്രംപും ഇന്ത്യയുടെ പ്രധാനമന്ത്രി നരേന്ദ്ര മോദിയും നിറഞ്ഞു നില്‍ക്കുകയാണ് ആഗോള മാധ്യമങ്ങളില്. പ്രസിഡന്റായി ട്രംപ് ചുമതലയേറ്റ ശേഷം വൈറ്റ് ഹൗസിലെ തീന്‍മേശയിലേക്ക് ആനയിക്കപ്പെട്ട ആദ്യത്തെ രാഷ്ട്ര നേതാവ് എന്നത് ചില്ലറ ഖ്യാതിയല്ല. അതില് പുളകം കൊണ്ട് നില്‍ക്കുന്നു ഇന്ത്യന് യൂണിയനും അതിലെ 130 കോടിയിലേറെ വരുന്ന ജനങ്ങളും. ആ പുളകം രാജ്യാതിര്‍ത്തി കടന്ന് ഒഴുകുന്നതിന്റെ ലക്ഷണങ്ങളുമുണ്ട്. ലോകത്തെ പ്രമുഖരായ രാഷ്ട്രത്തലവന്‍മാരില് മുന്‍നിരയിലാണ് നരേന്ദ്ര മോദിയുടെ സ്ഥാനമെന്ന് ഇസ്‌റാഈല് വിശേഷിപ്പിച്ചു കഴിഞ്ഞു.\nആ വിരുന്നിന്റെ സമയത്തിനുമുണ്ടായിരുന്നു പ്രത്യേകത. 1805ല് ഐക്യനാടുകളുടെ പ്രസിഡന്റായിരുന്ന തോമസ് ജെഫേഴ്‌സണാണ് വൈറ്റ് ഹൗസില് ആദ്യമായൊരു ഇഫ്താര് നടത്തിയത്. ഉച്ചക്ക് ശേഷം നടത്തിയിരുന്ന വിരുന്ന് ഇഫ്താറാക്കി മാറ്റാന് തോമസ് ജെഫേഴ്‌സണ് തീരുമാനിച്ചത് റമസാന് വ്രതം അനുഷ്ഠിക്കുന്ന തുണീസ്യയുടെ പ്രതിനിധി സിദി സുലൈമാന് മെല്ലിമെല്ലിയുടെ സൗകര്യം കൂടി പരിഗണിച്ചാണ്. 1996ല് ബില് ക്ലിന്റണ് പ്രസിഡന്റായിരിക്കെ വൈറ്റ് ഹൗസിലെ ആദ്യത്തെ പെരുന്നാള് സല്‍ക്കാരം നടന്നു. പിന്നീടിങ്ങോട്ടുള്ള 20 വര്‍ഷവും ഇഫ്താറോ പെരുന്നാള് സല്‍ക്കാരമോ മുടങ്ങാതെ നടന്നിരുന്നു വൈറ്റ് ഹൗസില്. ജോര്‍ജ് ബുഷ് പ്രസിഡന്റായിരുന്ന എട്ട് വര്‍ഷവും ഇത് മുടങ്ങിയില്ല. 2001ല് വേള്‍ഡ് ട്രേഡ് സെന്ററിനു നേര്‍ക്കുണ്ടായ ആക്രമണത്തിന് ശേഷം മുസ്‌ലിം വിരുദ്ധത അതിന്റെ ഉച്ചസ്ഥായിയില് നില്‍ക്കുമ്പോഴും ഈ പതിവ് മുടങ്ങിയില്ല. 20 വര്‍ഷമായി തുടരുന്ന ആ പതിവ് ഡൊണാള്‍ഡ് ട്രംപ് അവസാനിപ്പിച്ച് ദിവസങ്ങള്‍ക്കകമാണ് മോദിക്ക് വൈറ്റ് ഹൗസിലേക്ക് ചുവന്ന പരവതാനി വിരിച്ചത്.\nമുസ്‌ലിംകളെല്ലാം ഭീകരരല്ല പക്ഷേ, ഭീകരരെല്ലാം മുസ്‌ലിംകളാണ് എന്ന് സിദ്ധാന്തിച്ച, പട്ടിക്കുഞ്ഞ് കാറിനടിയില്‍പ്പെട്ടാല് യാത്രക്കാരന് എങ്ങനെ ഉത്തരവാദിയാകുമെന്ന് ഗുജറാത്ത് വംശഹത്യാ ശ്രമത്തില് നിന്ന് കൈകഴുകിയ നേതാവിനെ ആദ്യത്തെ വിരുന്നിന് തിരഞ്ഞെടുക്കുമ്പോള് അതിലൊരു ഏകാശയ സാഹോദര്യമുണ്ട്. അതുകൊണ്ടാണ് ട്രംപിനൊപ്പം മുന്‍നിരയിലുണ്ട് നരേന്ദ്ര മോദിയെന്ന് ഇസ്‌റാഈല് പ്രതികരിച്ചതും.\nആ രാഷ്ട്രീയത്തിനൊപ്പം പ്രധാനമാണ് കൂടിക്കാഴ്ച ഇന്ത്യന് യൂണിയന് എന്ത് സമ്മാനിക്കുമെന്നത്. ഏറ്റവും പ്രധാന ഗുണഫലമായി ചിത്രീകരിക്കപ്പെടുന്നത് പാക്കിസ്ഥാനെതിരെ യോജിച്ച നിലപാടെടുത്തതാണ്. ഭീകര സംഘടനകള്‍ക്ക് പ്രവര്‍ത്തിക്കാന് അവസരമൊരുക്കുന്ന രീതി പാക്കിസ്ഥാന് അവസാനിപ്പിക്കണമെന്ന താക്കീത് അമേരിക്ക പരസ്യമായി നല്‍കുമ്പോള് അത് നരേന്ദ്ര മോദിയുടെ നയതന്ത്ര വിജയമായി വിലയിരുത്തപ്പെടുന്നു. മുമ്പൊരിക്കലും ഇത്ര കഠിനമായ താക്കീത് അമേരിക്ക നല്‍കിയിട്ടില്ലത്രെ. ഇതോടെ അന്താരാഷ്ട്ര വേദികളില് പാക്കിസ്ഥാന് കൂടുതലായി ഒറ്റപ്പെടുമെന്നും ഇന്ത്യയെ ലക്ഷ്യമിടുന്ന ഭീകരപ്രവര്‍ത്തനത്തിന് അവര് നല്‍കുന്ന പിന്തുണ കൂടുതല് രാഷ്ട്രങ്ങള് അംഗീകരിക്കുന്ന അവസ്ഥയുണ്ടാകുമെന്നുമൊക്കെ പ്രതീക്ഷിക്കാം.\nഅതുവഴി ഇന്ത്യ നേരിടുന്ന ഭീകരഭീഷണി കുറയുമെന്നും. അതേസമയം വാക്കുകൊണ്ട് പാക്കിസ്ഥാനെ തള്ളിപ്പറയുകയും പ്രവൃത്തി കൊണ്ട് അവരെ സഹായിക്കുകയും ചെയ്യുന്ന രീതി അമേരിക്ക തുടരുമോ എന്നത് കണ്ടറിയണം. ട്രംപിനെ സംബന്ധിച്ച് ഇന്ത്യയെപ്പോലെ തന്നെ മോശമല്ലാത്ത കമ്പോളമാണ് പാക്കിസ്ഥാനും. വിറ്റഴിക്കല് വില്‍പ്പനക്കായി അവരുടെ പക്കലുള്ള പ്രധാന ഇനം ആയുധങ്ങളാണ്. ആ വില്‍പ്പന പാക്കിസ്ഥാനിലേക്ക് ഉണ്ടാകില്ലെന്ന ഉറപ്പ് ട്രംപില് നിന്ന് നേടിയെടുക്കാന് നരേന്ദ്ര മോദിക്ക് ആകാത്തിടത്തോളം കാലം നയതന്ത്ര വിജയമെന്നത് പേരില് ഒതുങ്ങുന്നത് മാത്രമാണ്.\nപാക്കിസ്ഥാനെതിരെ ഇന്ത്യക്കൊപ്പം നില്‍ക്കുന്നുവെന്ന പ്രതീതി ജനിപ്പിച്ചാല് പിന്നെ കച്ചവടം എളുപ്പമാണെന്ന് ഐക്യനാടുകളുടെ ഭരണ സംവിധാനം മനസ്സിലാക്കിയിരിക്കുന്നുവെന്നതാണ് പ്രധാനം. വൈറ്റ് ഹൗസിലെ വിരുന്നിന് മുമ്പ് തന്നെ അതിനുള്ള കളമൊരുക്കിയിരുന്നു ട്രംപ്. ഹിസ്ബുള് മുജാഹിദീന് നേതാവ് സയ്യിദ് സ്വലാഹുദ്ദീനെ ആഗോള ഭീകരവാദിയായി പ്രഖ്യാപിച്ചത് അതിനാണ്. ഇന്ത്യയെ പ്രീതിപ്പെടുത്താന് സ്വീകരിക്കുന്ന നടപടികളെ ഐക്യരാഷ്ട്ര വേദികളില് ചൈന എതിര്‍ത്തു തോല്‍പ്പിച്ചുകൊള്ളുമെന്ന ഉറപ്പ് ഐക്യനാടുകള്‍ക്കും അതിന്റെ പ്രസിഡന്റിനുമുണ്ട്. കച്ചവടത്തിന് മുട്ടുണ്ടാകുകയുമില്ല. പാക്‌വിരുദ്ധത വലിയ വായില് പ്രകടിപ്പിച്ച ട്രംപ് മോദിയോട് ചിലത് ആവശ്യപ്പെട്ടിട്ടുണ്ട്. അമേരിക്കയില് നിന്ന് ഇന്ത്യയിലേക്ക് ഉത്പന്നങ്ങള് കയറ്റി അയക്കുന്നതിന് നിലവിലുള്ള തടസ്സങ്ങള് നീക്കണമെന്നതാണ് ഒന്ന്. വ്യാപാരാധിഷ്ഠിത ബൗദ്ധിക സ്വത്തവകാശം ഇന്ത്യ നടപ്പാക്കുന്നത് അമേരിക്കയുടെ കച്ചവടങ്ങള്‍ക്ക് തടയിടുന്നത് ആകാതിരിക്കുകയും വേണം.\nസ്വിറ്റ്‌സര്‍ലാന്‍ഡ് ആസ്ഥാനമായ നൊവാര്‍ട്ടിസ്, അമേരിക്കയിലെയും വലിയ ഔഷധ നിര്‍മാതാക്കളാണ്. നൊവാര്‍ട്ടിസിന്റെ അമേരിക്കയിലെ പ്ലാന്റില് നിന്നാണ് അര്‍ബുദത്തിനുള്ള വിശിഷ്ട ഔഷധമെന്ന് വിശേഷിപ്പിക്കപ്പെടുന്ന ഗ്ലീവെക് ഉത്പാദിപ്പിക്കുന്നത്. ആഗോള വിപണിയില് ഇതിന് വില 2,500 ഡോളറോളം വരും (ഇന്ത്യന് രൂപയില് ഒന്നര ലക്ഷത്തോളം) ഗ്ലീവെകിന്റെ ജനറിക് രൂപം ഇന്ത്യന് വിപണിയിലുണ്ട്. അതിന് വില 250 ഡോളറോളം (ഇന്ത്യന് രൂപയില് 15,000). ഇത് തന്നെ സബ്‌സിഡി നിരക്കിലാണ് ഇന്ത്യയില് പൊതുവെ വില്‍ക്കുന്നത്. ഇന്ത്യയില് പേറ്റെന്റെടുത്ത് ഗ്ലീവെകിന്റെ ജനറിക് രൂപങ്ങളുടെ വില്‍പ്പന ഇല്ലാതാക്കാന് നൊവാര്‍ട്ടിസ് ശ്രമിച്ചിരുന്നു.\nവ്യാപാരാധിഷ്ഠിത ബൗദ്ധിക സ്വത്തവകാശ കരാറനുസരിച്ച് വികസ്വര - അവികസിത രാഷ്ട്രങ്ങള്‍ക്ക് ഇത്തരം ഔഷധങ്ങള് സ്വന്തമായി ഉത്പാദിപ്പിച്ച് വില്‍ക്കാന് അനുമതിയുണ്ട്. ആ അവകാശം സംരക്ഷിക്കണമെന്ന നിലപാട് സര്‍ക്കാര് സ്വീകരിക്കുകയും നൊവാര്‍ട്ടിസിന്റെ പേറ്റന്റ് അപേക്ഷ സുപ്രീം കോടതി തള്ളുകയും ചെയ്തിരുന്നു. ജനറിക് മരുന്നുകളുടെ ഉത്പാദനത്തിന് അവസരം നല്‍കാത്ത വിധത്തില് ബൗദ്ധിക സ്വത്തവകാശം അംഗീകരിക്കുകയും നൊവാര്‍ട്ടിസ് പോലുള്ള കമ്പനികള്‍ക്ക് ഇന്ത്യന് വിപണിയെ കൈയടക്കാന് അവസരമൊരുക്കുകയും ചെയ്യുക എന്നതാണ് പ്രധാന ആവശ്യം.\nപേറ്റന്റ് കുത്തക മാത്രമല്ല, പേറ്റന്റില്ലാത്ത മരുന്നുകളുടെ കാര്യത്തിലും അമേരിക്കക്ക് താത്പര്യങ്ങളുണ്ട്. ഇത്തരം മരുന്നുകള് ഇറക്കുമതി ചെയ്യുമ്പോള് ഇന്ത്യ ചുമത്തുന്നത് 21 ശതമാനം നികുതിയാണ്. ഇത് പൂര്‍ണമായും എടുത്തുകളയണമെന്നതാണ് മറ്റൊരു ആവശ്യം. ഇന്ത്യയിലെ ചികിത്സാച്ചെലവ് വലിയ തോതില് കുറക്കാന് ഇതിലൂടെ സാധിക്കുമെന്നാണ് അമേരിക്കയുടെ വാഗ്ദാനം. ഇത്തരം മരുന്നുകള് ഇന്ത്യന് കമ്പനികള് ഉത്പാദിപ്പിക്കുന്നത് ആഭ്യന്തര ആവശ്യത്തിന് വേണ്ടി മാത്രമല്ല. ഇതര മൂന്നാം ലോക രാഷ്ട്രങ്ങളിലേക്ക് കയറ്റി അയക്കാന് കൂടിയാണ്. ചെലവ് കുറഞ്ഞ ഇന്ത്യന് മരുന്നുകളെ ഈ രാഷ്ട്രങ്ങള് വലിയ തോതില് ആശ്രയിക്കുന്നുമുണ്ട്. പേറ്റന്റില്ലാത്ത മരുന്നുകളുടെ ഇറക്കുമതിച്ചുങ്കം നീക്കുകയും അമേരിക്കയില് നിന്ന് ഇവ ഇന്ത്യയിലേക്ക് കുത്തിയൊലിക്കുകയും ചെയ്താല് ഇവിടുത്തെ കമ്പനികള് പ്രതിസന്ധിയിലാകും. അതോടെ ഇന്ത്യയിലെ ഔഷധ വിപണി മാത്രമല്ല, ഇതര മൂന്നാം ലോക രാഷ്ട്രങ്ങളിലെ വിപണി കൂടിയാണ് അമേരിക്കന് കമ്പനികളുടെ പിടിയിലേക്ക് വരിക.\nവിവരസാങ്കേതിക വിദ്യാ മേഖലയുമായി ബന്ധപ്പെട്ട ഉത്പന്നങ്ങള്‍ക്ക് ഇറക്കുമതിച്ചുങ്കം കൂടുതലാണ് ഇന്ത്യയില്. അതില് കുറവു വരുത്തി അമേരിക്കന് കമ്പനികള്‍ക്ക് ഇന്ത്യന് കമ്പോളത്തില് സ്വാധീനം ഉറപ്പിക്കാന് അവസരമൊരുക്കണമെന്നതും ആവശ്യമാണ്. 130 കോടിയിലേറെ വരുന്ന ജനസംഖ്യ, വിശാലമായ ഭൂപ്രദേശം, വിവര സാങ്കേതിക വിദ്യക്ക് നല്‍കപ്പെടുന്ന പ്രാമുഖ്യം - കച്ചവടം കൊഴുക്കാന് ഇതിലപ്പുറമെന്ത് വേണമെന്ന് അമേരിക്കന് കമ്പനികള് ചിന്തിക്കുന്നുണ്ട്. സോളാര് പാനലുകള്, പ്രകൃതി വാതകം തുടങ്ങിയവ മുതല് ഉപയോഗിച്ച് ഉപേക്ഷിക്കുന്ന വസ്തുക്കള് വരെ ഇന്ത്യന് കമ്പോളത്തില് വിറ്റഴിക്കാന് പാകത്തിലുള്ള ഇളവുകള് അമേരിക്ക ആവശ്യപ്പെടുന്നു.\nഇതൊക്കെ സാധ്യമാകുകയും കമ്പനികളുടെ കച്ചവടം കൂടുകയും ചെയ്താലേ അമേരിക്കയില് തൊഴിലവസരം വര്‍ധിക്കൂ. അമേരിക്കക്കാര്‍ക്ക് തൊഴിലുറപ്പാക്കുമെന്നതായിരുന്നു പ്രസിഡന്റ് സ്ഥാനത്തേക്ക് മത്സരിക്കുമ്പോള് ട്രംപിന്റെ പ്രധാന വാഗ്ദാനം. അതിലേക്കൊരു വഴി തുറക്കാന്, ആദ്യത്തെ വിരുന്ന് നരേന്ദ്ര മോദിക്ക് നല്‍കുകയും പാക് വിരുദ്ധത പറഞ്ഞ് ഇന്ത്യന് വികാരം അനുകൂലമാക്കുകയും ചെയ്താല് ട്രംപിന് നഷ്ടമൊന്നുമില്ല. തീവ്ര ദേശീയതയിലും വ്യാജ രാജ്യസ്‌നേഹത്തിലും അധിഷ്ഠിതമായ പ്രചാരണത്തിലൂടെ സൃഷ്ടിക്കപ്പെടുന്ന വികാരവും തീവ്ര വര്‍ഗീയ അജന്‍ഡ നടപ്പാക്കുന്നതിലൂടെയുള്ള ധ്രുവീകരണവും മതി അധികാരത്തിലുള്ള തുടര്‍ച്ചക്ക് എന്ന് നരേന്ദ്ര മോദിയും സംഘവും കരുതുന്നു. ആ വികാര സൃഷ്ടിക്ക് വളമേകി കച്ചവടത്തിന്റെ വഴി കൂടുതല് തുറക്കാന് ശ്രമിക്കുകയാണ് അമേരിക്ക. ആ തന്ത്രത്തില് വീഴാനുള്ളതേയുള്ളൂ, പ്രകടനപരതക്കപ്പുറം ശൂന്യത മാത്രമുള്ള ഈ നേതാവ് എന്ന് മനസ്സിലാക്കാന് വംശ വിദ്വേഷത്തിലും മുസ്‌ലിം വിരുദ്ധതയിലും മോദിയോട് മത്സരിക്കുന്ന ട്രംപ് എന്ന രാഷ്ട്രീയക്കാരന് വേണ്ടതില്ല, പഴയ കച്ചവടക്കാരനായ ട്രംപ് ധാരാളം മതി.\nപ്രതിരോധത്തില് വാഗ്ദാനം ചെയ്ത സഹകരണവും കച്ചവടക്കണ്ണോടെയാണ്. മേഖലയില് ചൈനയുടെ സ്വാധീനം വര്‍ധിച്ചുവരികയും ഇന്ത്യയുടെ അയല് രാഷ്ട്രങ്ങളുമായെല്ലാം അവര് വലിയ സൗഹൃദമുണ്ടാക്കുകയും ചെയ്യുന്നുണ്ട്. അതിനൊരു ചെക്ക് പോസ്റ്റായി ഇന്ത്യയുണ്ടാകണമെങ്കില് പ്രതിരോധ സഹകരണം വര്‍ധിപ്പിച്ചേ മതിയാകൂ ഐക്യനാടുകള്‍ക്ക്. ആ സഹകരണം മേഖലയിലൊരു പ്രതിസന്ധി സൃഷ്ടിച്ചാല് അവിടെയും കൊഴുക്കുക അമേരിക്കയുടെ കച്ചവടമാകുമല്ലോ.\nഈ വിരുന്നിനിടെ എച്ച് 1 ബി വിസ അനുവദിക്കുന്നതിനുള്ള നിബന്ധനകള് കര്‍ശനമാക്കി ഇന്ത്യക്കാരുടെ തൊഴിലവസരം കുറക്കാന് ശ്രമിക്കുന്ന ട്രംപ് ഭരണകൂടത്തിന്റെ നടപടികള് ഉന്നയിക്കാന് പോലും നരേന്ദ്ര മോദിക്കായില്ല. പുറം തൊഴില് കരാറുകള് കുറക്കാന് അമേരിക്കന് കമ്പനികളെ ട്രംപ് ഭരണകൂടം നിര്‍ബന്ധിക്കുന്നത് ഇന്ത്യയിലെ ഐ ടി കമ്പനികളിലെ തൊഴിലവസരം ഇല്ലാതാക്കുന്നതിലെ ആശങ്ക അറിയിച്ചതുമില്ല. സിവില് ആണവ സഹകരണ കരാര് പ്രാബല്യത്തിലാക്കുന്നതിന്റെ ഭാഗമായി ജനറല് ഇലക്ട്രിക്കല്‍സും വെസ്റ്റിംഗ് ഹൗസും എന്നാണ് ഇന്ത്യയില് റിയാക്ടര് നിര്‍മാണത്തിന് എത്തുക എന്ന് ചോദിച്ചതുമില്ല. ഇതൊന്നും ചോദിക്കാനുള്ള അവസരത്തിന് വേണ്ടിയല്ലല്ലോ വെള്ളക്കൊട്ടാരത്തില് വിരുന്നൊരുക്കിയത്! വിരുന്നിന് വിളിച്ചപ്പോള് വെച്ച അജന്‍ഡക്ക് അപ്പുറത്തെന്തെങ്കിലും ഉരിയാടാനോ സ്വന്തം പേര് തുന്നിച്ചേര്‍ത്ത കുപ്പായമിട്ട് മേനി നടിക്കാനോ അവസരമില്ല, ബറാക് ഒബാമയല്ലല്ലോ ഡൊണാള്‍ഡ് ട്രംപ്.\nPosted by Rajeev Sankaran at 4:14 PM


ലോകം മുഴുവൻ തരംഗമായി മാറിയ മിന്നൽ മുരളിയെ ചേർത്തുപിടിച്ച് രാജമൗലി👌🔥 ഒപ്പം നിന്നത് ജൂനിയർ എൻടിആറും റാം ചരണും..!!😍🔥 ആഘോഷ പ്രദമായ വേദിയിൽ ടോവിനോ...🔥🔥 - Oman Job Vacancy\nലോകം മുഴുവൻ തരംഗമായി മാറിയ മിന്നൽ മുരളിയെ ചേർത്തുപിടിച്ച് രാജമൗലി👌🔥 ഒപ്പം നിന്നത് ജൂനിയർ എൻടിആറും റാം ചരണും..!!😍🔥 ആഘോഷ പ്രദമായ വേദിയിൽ ടോവിനോ…🔥🔥\nലോകം മുഴുവൻ തരംഗമായി മാറിയ മിന്നൽ മുരളിയെ ചേർത്തുപിടിച്ച് രാജമൗലി👌🔥 ഒപ്പം നിന്നത് ജൂനിയർ എൻടിആറും റാം ചരണും..!!😍🔥 ആഘോഷ പ്രദമായ വേദിയിൽ ടോവിനോ...🔥🔥\nലോകം മുഴുവൻ തരംഗമായി മാറിയ മിന്നൽ മുരളിയെ ചേർത്തുപിടിച്ച് രാജമൗലി👌🔥 ഒപ്പം നിന്നത് ജൂനിയർ എൻടിആറും റാം ചരണും..!!😍🔥 ആഘോഷ പ്രദമായ വേദിയിൽ ടോവിനോ…🔥🔥 ലോക സിനിമ പ്രേമികൾക്കിടയിൽ ഹരമായി മാറിയ ചിത്രമാണ് മിന്നൽ മുരളി. ചിത്രത്തിനു ശേഷം ടോവിനോയും മലയാളികളുടെ സ്വകാര്യ അഹങ്കാരമായി മാറുകയായിരുന്നു. സഹതാരമായി അഭിനയിച്ചു തുടങ്ങിയ താരം ഇപ്പോൾ മലയാള സിനിമയുടെ നെടും തൂണായി മാറിയിരിക്കയാണ്. അഭിനയത്തിനൊപ്പം സോഷ്യൽ മീഡിയയിൽ സജീവമായ താരത്തിനു നിരവധി ആരാധകരാണുള്ളത്.\nഇപ്പോഴിതാ താരം പങ്കു വെച്ചിരിക്കുന്ന ഒരു വീഡിയോയാണ് സോഷ്യൽ മീഡിയയിൽ തരംഗമാകുന്നത്. രാജമൗലിക്കും ജൂനിയർ എൻടിആർനും റാം ചരണും ഒപ്പം വേദി പങ്കിടുന്ന ടോവിനോയെ ആരാധകർ ഏറ്റെടുത്തു കഴിഞ്ഞു. ആർആർആർ സിനിമയുടെ കേരളത്തിലെ പ്രമോഷന്റെ ഭാഗമായി തിരുവനന്തപുരത്ത് നടന്ന ചടങ്ങിൽ സംസാരിക്കുകയാരുന്നു ടോവിനോ. സംവിധായകനായ രാജമൗലി, നടന്മാരായ ജൂനിയർ എൻടിആർ, രാം ചരൺ എന്നിവർ പരിപാടിയിൽ പങ്കെടുത്തിരുന്നു. ലോകം മുഴുവൻ തരംഗമായ മിന്നൽ മുരളി നേരിൽ കാണാൻ ആയതിൽ സന്തോഷം എന്നാണ് രാജമൗലി വ്യക്തമാക്കിയത്.\nപ്രമോഷൻ ഇടയ്ക്ക് സദസ്സിൽ സംസാരിക്കാൻ എത്തിയ ടോവിനോയെ ആർപ്പുവിളികളോടെ ആണ് ആരാധകർ സ്വീകരിച്ചത്. ആരാധകരുടെ സ്നേഹത്തിലും പിന്തുണയും അദ്ദേഹത്തിന് ഒന്നും സംസാരിക്കാൻ പറ്റില്ല എന്നാണ് മറ്റൊരു സത്യം. കുറച്ചു നേരം നിശബ്ദനായി നിന്ന ശേഷമാണ് ടോവിനോ ആരാധകരോട് സംസാരിച്ചു തുടങ്ങിയത് എന്തായാലും ചിത്രം ആദ്യ ദിനം തന്നെ തീയറ്ററിൽ പോയി കാണും എന്നാണ് ടോവിനോ വാക്ക് പറഞ്ഞിരിക്കുന്നത്.. തെന്നിന്ത്യയിലെ എല്ലാവരുടെയും ആഗ്രഹമായിരുന്നു സ്വന്തമായൊരു സൂപ്പർഹീറോ വേണം എന്നത് ഇപ്പോൾ സൂപ്പർഹിറ്റ് ചിത്രത്തിലൂടെ നമുക്കും സൂപ്പർഹീറോ വന്നിരിക്കുന്നുവെന്നും, മിന്നൽ മുരളി’യെയും ടൊവിനോയെയും അഭിനന്ദിച്ച് രംഗത്തെത്തിയിരിക്കുകയാണ് തെന്നിന്ത്യൻ സംവിധായകനായ രാജമൗലി.\nതിരുവനന്തപുരത്ത് നടന്ന പരിപാടിയിൽ ടൊവിനോ തോമസ് ആയിരുന്നു മുഖ്യാതിഥി. ടൊവി സർ എന്ന് അഭിസംബോധന ചെയ്താണ് രാം ചരൺ ടൊവിനോയെ സ്വീകരിച്ചത്. ടൊവിനോ എന്നു പറയുമ്പോൾ ജനങ്ങളിൽ നിന്നും കേൾക്കുന്ന ആരവം തന്നെയാണ് നിങ്ങളുടെ അംഗീകാരമെന്നും രാം ചരൺ വ്യക്തമാക്കി. തങ്ങൾക്ക് സഹോദരനെപ്പോലെയാണ് ടൊവീനോയെന്നാണ് എൻടിആർ അഭിപ്രായപ്പെട്ടത്. അപാരമായ അഭിനയവൈഭവമുള്ള താരമാണ് ടൊവിനോയെന്നും മിന്നല് മുരളിയുടെ വിജയത്തിൽ എല്ലാ ഭാവുകങ്ങളും നേരുന്നുവെന്നും ജൂനിയർ എൻടിആർ പറഞ്ഞു.\nഇരുശക്തികൾ ഒന്നാകുന്നു…😲😲 വേദികയും ഇന്ദ്രജയും കൈകോർക്കുമ്പോൾ ഇനി സുമിത്രക്ക് കഷ്ടകാലമോ..!!😳😱


കണ്ണു കീറും മുമ്പേ\nപിന്നെ പുറകെ വരില്ലല്ലോ.\nവിലയില്ല എന്നു തോന്നുന്നതിനെയാണ്\nഎറിഞ്ഞു കളയുന്നത് .\nഇതിലും നല്ല ജനുസ്സിനെ\nഎന്നറിയാതെ നടക്കും ആ പൂച്ച.\nപിന്നെ ഒരു ഉൾഭയമാണ്.\nനിഴലിന്റെ മറ പറ്റി നടക്കാനും,\nഅതു പിന്നെ പഠിക്കും.


One more arrest for COT murder attempt case | സിഒടി നസീർ വധശ്രമം; ഒരാൾ കൂടി അറസ്റ്റിൽ, അറസ്റ്റിലായത് ഷംസീറുമായി അടുത്ത ബന്ധമുള്ളയാൾ!! - Malayalam Oneindia\n20 min ago മുന്നാക്ക സംവരണത്തിനെതിരെ മുസ്ലിം ലീഗ്; സമരം തുടങ്ങും, 28ന് കൊച്ചിയില് വിപുലമായ യോഗം\nPublished: June 22 2019, 2:14 [IST]\nകണ്ണൂർ: സിഒടി നസീർ വധശ്രമ കേസിൽ ഒരാൾ കൂടി അറസ്റ്റിൽ. രാജേഷാണ് അറസ്റ്റിലായത്. സിപിഎം തലശ്ശേരി ഏരിയാകമ്മിറ്റി ഓഫീസ് മുന് സെക്രട്ടറിയാണിദ്ദേഹം. തലശ്ശേരി എംഎല്‍എ എ.എന് ഷംസീറുമായി അടുത്ത ബന്ധമുള്ളയാളാണ് പിടിയിലായ രാജേഷ്.\nനേരത്തെ പിടിയിലായ കൊട്ടിയൂര് സന്തോഷിന്റെ മൊഴിയുടെ അടിസ്ഥാനത്തിലാണ് രാജേഷിനെ അറസ്റ്റ് ചെയ്തത്. അക്രമം നടന്ന ദിവസം 12 തവണ സന്തോഷിന്റെ ഫോണിലേക്ക് രാജേഷ് വിളിച്ചിട്ടുണ്ട്. നസീറിനെതിരെ നടന്ന വധശ്രമം സംബന്ധിച്ച് സിപിഎം പാര്‍ട്ടി തല അന്വേഷണം നടത്തുന്നതിനിടയിലാണ് ഒരാൾ കൂടി അറസ്റ്റിലാകുന്നത്.\nഇതോടെ നസീര് വധശ്രമ കേസില് അറസ്റ്റിലായവരുടെ എണ്ണം എട്ടായി. നിലവില് കേസില് 11 പേരുടെ പ്രതിപ്പട്ടികയാണ് പോലീസ് തയ്യാറാക്കിയിരിക്കുന്നത്. എന്നാൽ ഇതിൽ തൃപ്തനല്ലെന്നാണ് നസീർ വ്യക്തമാക്കിയത്. തലശ്ശേരി എംഎല്‍എ എ.എന് ഷംസീറിന് ആക്രമത്തില് പങ്കുണ്ടെന്ന് നസീര് നേരത്തെ ആരോപിച്ചിരുന്നു.\nമേയ് മാസം 18-ാം തീയതിയാണ് തലശ്ശേരിക്ക് സമീപം നസീറിനെ ആക്രമിച്ചത്. നസീറിനെതിരെ നടന്ന വധശ്രമം സംബന്ധിച്ച് സിപിഎം പാര്‍ട്ടി തല അന്വേഷണം നടത്തുന്നുണ്ട്. ടി.വി രാജേഷ് എംഎല്‍എയും ജില്ലാ സെക്രട്ടേറിയറ്റ് അംഗം ഹരീന്ദ്രനും ഉള്‍പ്പെടുന്ന സമിതിയാണ് അന്വേഷണം നടത്തുന്നത്.\npolice arrest murder mla an shamseer പോലീസ് അറസ്റ്റ് കൊലപാതകം എംഎൽഎ\nOne more arrest for COT murder attempt case\nStory first published: Saturday, June 22, 2019, 2:14 [IST]


കണ്ടക്ടര്‍ക്ക് കോവിഡ്: കെഎസ്ആര്‍ടിസി ഗുരുവായൂര് ഡിപ്പോ അടച്ചു\nകണ്ടക്ടര്‍ക്ക് കോവിഡ്: കെഎസ്ആര്‍ടിസിയുടെ ഗുരുവായൂര് ഡിപ്പോ അടച്ചു\nഎടപ്പാള് സ്വദേശിയായ കണ്ടക്ടര്‍ക്കാണ് വൈറസ് ബാധ സ്ഥിരീകരിച്ചത്.\n28 Jun, 2020 at 08:09 AM\nകണ്ടക്ടര്‍ക്ക് കോവിഡ് സ്ഥിരീകരിച്ചതോടെ കെഎസ്ആര്‍ടിസിയുടെ ഗുരുവായൂര് ഡിപ്പോ അടച്ചു. എടപ്പാള് സ്വദേശിയായ കണ്ടക്ടര്‍ക്കാണ് വൈറസ് ബാധ സ്ഥിരീകരിച്ചത്. ഇയാളുമായി സമ്പര്‍ക്കത്തില് വന്നവരോട് നിരീക്ഷണത്തില് പോകാന് ആരോഗ്യവകുപ്പ് നിര്‍ദേശിച്ചു.\nഎടപ്പാള് സ്വദേശിയായ കണ്ടക്ടര്‍ക്ക് ഇന്നലെയാണ് കോവിഡ് 19 സ്ഥിരീകരിച്ചത്. രോഗം എവിടെ നിന്നാണ് പകര്‍ന്നത് എന്നത് വ്യക്തമല്ല. പനി അനുഭവപ്പെട്ടതിനെ തുടര്‍ന്ന് വട്ടംകുളം പ്രാഥമികാരോഗ്യ കേന്ദ്രത്തിലെത്തി റാപ്പിഡ് ടെസ്റ്റ് നടത്തിയിരുന്നു. പനി ഭേദമായതിനെ തുടര്‍ന്ന് ജൂണ് 15, 22, 25 തിയ്യതികളില് ഗുരുവായൂര് ഡിപ്പോയില് ജോലിക്ക് എത്തി. പിന്നീടാണ് കോവിഡ് പോസ്റ്റീവായത്.\n15, 22 തീയതികളില് പാലക്കാട്ടേക്ക് സര്‍വീസ് നടത്തിയ ബസിലും, 25ന് കാഞ്ഞാണി വഴി തൃശ്ശൂരിലേക്ക് സര്‍വീസ് നടത്തിയ ബസിലും ജോലി ചെയ്തു. ഡിപ്പോയില് ഇദ്ദേഹവുമായി സമ്പര്‍ക്കത്തിലേര്‍പ്പട്ടവരെ കണ്ടെത്തുന്നതിനുള്ള നടപടികള് ആരംഭിച്ചിട്ടുണ്ട്. മൂന്ന് സര്‍വീസുകളിലും കൂടെയുണ്ടായിരുന്ന ഡ്രൈവര്‍മാരോട് നിരീക്ഷണത്തില് പോകാന് ആരോഗ്യവകുപ്പ് നിര്‍ദ്ദേശം നല്‍കിയിട്ടുണ്ട്.


Thursday 26 July 2018 2:40 am IST\nതിരുവനന്തപുരം: ഉരുട്ടിക്കൊലക്കേസില് മൂന്ന് വര്‍ഷത്തെ കഠിന തടവിന് ശിക്ഷിച്ച ഡിവൈഎസ്പി അജിത്കുമാര്, മുന് എസ്പിമാരായ ഇ.കെ.സാബു, ടി.കെ.ഹരിദാസ് എന്നിവര്‍ക്ക്ജാമ്യം അനുവദിച്ചു. ജാമ്യത്തിനായി ഇരുപതിനായിരം രൂപ ജാമ്യത്തുകയും രണ്ട് ആള് ജാമ്യവും നല്‍കി. ഇതില് ഇ.കെ.സാബുവും ടി.കെ.ഹരിദാസും സര്‍വീസില് നിന്നും വിരമിച്ചു. വധശിക്ഷയ്ക്ക് വിധിച്ച ജിതകുമാര് ഡിഡിആര്‍ബിയില് എഎസ്‌ഐ ആയും ശ്രീകുമാര് നര്‍ക്കോട്ടിക് സെല്ലില് കോണ്‍സ്റ്റബിളുമാണ്. ജിതകുമാറിനെയും ശ്രീകുമാറിനെയും പൂജപ്പുര സെന്‍ട്രല് ജയിലിലേക്ക് മാറ്റി. വധശിക്ഷ ആയതിനാല് ഏകാന്ത ജയില്‍വാസമാണ് അനുഭവിക്കേണ്ടി വരിക.\nനിയമയുദ്ധം ഇനി ഹൈക്കോടതിയില്\nശിക്ഷയ്‌ക്കെതിര ഇവര്‍ക്ക് ഇനി ഹൈക്കോടതിയെ സമീപിക്കാം. വധശിക്ഷ നടപ്പിലാക്കേണ്ടത് ഹൈക്കോടതി നിര്‍ദേശത്തിന് അനുസരിച്ചായിരിക്കണം എന്ന് സിബിഐ കോടതി വ്യക്തമാക്കിയിട്ടുണ്ട്. അതിനാല് ഇരുവരുടെയും വധശിക്ഷ സംബന്ധിച്ച് ആറു മാസത്തിനകം ഹൈക്കോടതി തീരുമാനം എടുക്കണം. ഇതിനു ശേഷമേ ഒന്നും രണ്ടും പ്രതികള്‍ക്ക് അപ്പീല് നല്‍കാനാകൂ. എന്നാല് മറ്റ് മൂന്ന് പ്രതികള്‍ക്ക് ശിക്ഷാവിധി റദ്ദാക്കണം എന്ന് ആവശ്യപ്പെട്ട് ഹൈക്കോടതിയെ സമീപിക്കാം.


POONJAR BLOG - www.poonjarblog.blogspot.in: ഗണിതശാസ്ത്ര - പ്രവൃത്തിപരിചയ മേളകളിലും കായിക മേളയിലും മികവു തെളിയിച്ച് പൂഞ്ഞാര് സെന്റ് ആന്റണീസ്..\nഹൈസ്കൂള് വിഭാഗം വര്‍ക്ക് എക്സ്പീരിയന്‍സില് , പങ്കെടുത്ത പതിനഞ്ച് ഇനങ്ങളില് ഒന്‍പത് ഫസ്റ്റ് എ ഗ്രേഡും നാല് സെക്കന്‍ഡ് എ ഗ്രേഡും ഉള്‍പ്പെടെ തിളക്കമാര്‍ന്ന പ്രകടനമാണ് സെന്റ് ആന്റണീസ് കാഴ്ച്ചവച്ചത്. ശാസ്ത്ര-സാമൂഹ്യശാസ്ത്ര-ഐ.റ്റി. മേളകളിലും നേട്ടങ്ങള് കൈവരിക്കുവാന് സ്കൂളിന് കഴിഞ്ഞിട്ടുണ്ട്.\nഉപജില്ലാ കായിക മേളയില് ജൂണിയര് ബോയ്സ് വിഭാഗത്തില് ഓവറോള് ചാമ്പ്യന്‍മാരാകുവാനും സ്കൂളിന് സാധിച്ചു .6സ്വര്‍ണ്ണം ഉള്‍പ്പെടെ മെഡല് പട്ടികയില് മികച്ച മുന്നേറ്റമാണ് ഉണ്ടായിരിക്കുന്നത്. ജോസ് നീരാക്കല് , രഞ്ജിത്ത് കെ,ആര്. എന്നിവര് ജൂണിയര് വിഭാഗം വ്യക്തിഗത ചാമ്പ്യന്‍മാരുമായി\nPosted by TONY POONJAR at 11:12 PM\nissac November 26, 2011 at 2:32 PM\ngood and bumbastic\nissac November 26, 2011 at 2:34 PM


ആർബിഐ വായ്പാനയം: ഓഹരി വിപണി ഇന്നും നഷ്ട്ടത്തിൽ - Malayalam Goodreturns\n» ആർബിഐ വായ്പാനയം: ഓഹരി വിപണി ഇന്നും നഷ്ട്ടത്തിൽ\nPublished: Wednesday, August 7, 2019, 16:01 [IST]\nറിസർവ് ബാങ്ക് (ആർ‌ബി‌ഐ) വായ്പാ നിരക്ക് 35 ബേസിസ് പോയിന്റ് കുറച്ചതിന് പിന്നാലെ ഓഹരി വിപണിയിൽ ഇന്നും നഷ്ട്ടത്തിൽ വ്യാപാരം അവസാനിപ്പിച്ചു. റിപ്പോ നിരക്ക് 5.75 ശതമാനത്തിൽ നിന്ന് 5.4 ശതമാനമായാണ് കുറച്ചിരിക്കുന്നത്. ഉച്ചയ്ക്ക് ശേഷം ഇടിവ് രേഖപ്പെടുത്തി തുടങ്ങിയ വിപണി അവസാന മണിക്കൂറിൽ അസ്ഥിരമായിരുന്നതിനാലാണ് നഷ്ട്ടത്തിലേയ്ക്ക് കൂപ്പുകുത്തിയത്.\nസെൻസെക്സ് 286.35 പോയിൻറ് ഇടിഞ്ഞ് 36,690.50 ലും നിഫ്റ്റി 92.80 പോയിൻറ് ഇടിഞ്ഞ് 10,855.50 ലുമാണ് ഇന്ന് വ്യാപാരം അവസാനിപ്പിച്ചത്. 1107 ഓഹരികൾ ഇന്ന് നേട്ടമുണ്ടാക്കിയപ്പോൾ, 1348 ഓഹരികൾ ഇന്ന് നഷ്ട്ടത്തിൽ വ്യാപാരം അവസാനിപ്പിച്ചു. 159 ഓഹരികൾ മാറ്റമില്ലാതെ തുടർന്നു.\nഇന്ത്യാ ബുൾസ് ഹൗസിംഗ്, എം ആൻഡ് എം, ടാറ്റാ സ്റ്റീൽ, ടാറ്റ മോട്ടോഴ്സ്, ബിപിസിഎൽ എന്നീ ഓഹരികൾക്കാണ് ഇന്ന് നിഫ്റ്റിയിൽ വലിയ നഷ്ടം നേരിട്ടവരാണ്. സീ എന്റർടൈൻമെന്റ്, സിപ്ല, എച്ച്യുഎൽ, യെസ് ബാങ്ക്, ഹീറോ മോട്ടോകോർപ്പ് എന്നിവയാണ് നേട്ടം കൈവരിച്ചിരിക്കുന്ന ഓഹരികൾ.\nഐടി, ഫാർമ എന്നിവ ഒഴികെ മറ്റെല്ലാ മേഖല സൂചികകളും ഇന്ന് നഷ്ട്ടത്തിലാണ് വ്യാപാരം അവസാനിപ്പിച്ചത്. ബാങ്ക്, മെറ്റൽ, ഓട്ടോ, എനർജി, ഇൻഫ്ര എന്നീ മോഖലകളിലെ ഓഹരികളാണ് ഏറ്റവും കൂടുതൽ നഷ്ട്ടം രേഖപ്പെടുത്തിയിരിക്കുന്നത്. ബി‌എസ്‌ഇ മിഡ്‌ക്യാപ്പും സ്‌മോൾ‌ക്യാപ് സൂചികയും നാമമാത്ര നഷ്ടത്തോടെ വ്യാപാരം അവസാനിപ്പിച്ചു.\nRead more about: rbi stock market ആർബിഐ ഓഹരി വിപണി\nThe market began to decline in the afternoon and was unstable in the last hour. Read in malayalam.


തേൻ വിളവെടുപ്പിൽ ഇത്തവണ ഇരട്ടി മധുരം : Deepika.com Nattu Visesham\nകല്ലടിക്കോട്: കാലാവസ്ഥ അനുകൂലമായതും വിപണിയിൽ തെറ്റില്ലാത്ത വില ലഭിക്കുന്നതും ഇത്തവണ കർഷകർക്ക് മധുരിക്കുന്ന തേൻ വിളവെടുപ്പു കാലം. കുറെ വർഷങ്ങൾക്കു ശേഷം ഇത്തവണയാണ് മോശമല്ലാത്ത രീതിയിൽ തേൻ വിളവെടുക്കാൻ കഴിയുന്നത്.\nകാലവർഷക്കെടുതിയും രോഗങ്ങളും കാരണം കഴിഞ്ഞ കുറേ വർഷമായി തേൻ വളരെ കുറവായിരുന്നു. എടുക്കുന്ന തേനിന് വിപണിയും കുറവായിരുന്നു. ഇത്തവണ തേനിന് ആവശ്യക്കാർ ധാരാളമുണ്ട്. ഹോർട്ടികോർപ്പും തേൻ വാങ്ങുന്നുണ്ട്.\nജില്ലയിൽ തച്ചന്പാറയിൽ നൂറുകണക്കിന് ആളുകൾ ചെറുതും വലുതുമായ തേനീച്ച കൃഷി ചെയ്യുന്നുണ്ട്. ശിരുവാണിക്ക് തൊട്ട പ്രദേശമായതിനാൽ ഇവിടുത്തെ തേനിന് വിപണിയിൽ ആവശ്യക്കാർ കൂടുതലാണ്. ചെറുതേനിന് സംസ്ഥാനത്തിന്‍റെ പല ഭാഗങ്ങളിൽ നിന്നും ആവശ്യക്കാർ വരാറുണ്ട്. തച്ചന്പാറ പഞ്ചായത്തിലെ ഈ വർഷത്തെ ചെറുതേൻ വിളവെടുപ്പ് അമൃതം ചെറുതേനീച്ച കർഷക സമിതിയുടെ നേതൃത്വത്തിൽ നടത്തി. പഞ്ചായത്ത് പ്രസിഡന്‍റ് ഒ. നാരായണൻകുട്ടി തേനെടുത്ത് ഉത്ഘാടനം ചെയ്തു. വാർഡ് മെന്പർ ഷഫീഖ് അധ്യക്ഷത വഹിച്ചു. കൃഷി ഓഫിസർ അജിത് എസ് ആനന്ദ്, തേനീച്ച കർഷകരായ ഉബൈദുള്ള എടായ്ക്കൽ, ജിജിമോൻ ചാക്കോ, പി പി ഹംസ, സിദ്ദീഖ് കാപ്പുമുഖത്ത്, സുബിൻ സെബാസ്റ്റ്യൻ സംബന്ധിച്ചു.


Home KERALA ഉത്ര വധക്കേസ്; പ്രതി സൂരജിനെ പാമ്പുപിടിത്തക്കാരന് സുരേഷ് പരിശീലിപ്പിക്കുന്ന ദൃശ്യങ്ങ‌ൾ പുറത്ത്\nതിരുവനന്തപുരം: ഉത്ര വധക്കേസില് നാളെ ശിക്ഷ പ്രഖ്യാപിക്കാനിരിക്കെ കേസില് നിര്‍ണായകമായ വീഡിയോ ദൃശ്യങ്ങള് പുറത്ത്. പ്രതി സൂരജിനെ പാമ്പുപിടിത്തക്കാരന് സുരേഷ് പരിശീലിപ്പിക്കുന്ന ദൃശ്യങ്ങളാണ് പുറത്ത് വന്നത്.\nഉത്രവധക്കേസ് സംഭവിക്കുന്നതിന് മുന്‍പുള്ള ദൃശ്യങ്ങളാണിത്. ഈ ദൃശ്യങ്ങള് പ്രോസിക്യൂഷന് ഭാഗം നേരത്തെ കോടതിയില് ഹാജരാക്കിയിരുന്നു. പ്രതി സൂരജ് കുറ്റക്കാരനാണെന്ന നിഗമനത്തില് കോടതി എത്തിയത് ഈ ദൃശ്യങ്ങള് അടക്കം പരിശോധിച്ചതിന് ശേഷമാണ്.\nഉത്ര വധക്കേസില് പ്രതി സൂരജ് കുറ്റക്കാരനെന്ന് കോടതി കഴിഞ്ഞ ദിവസം കണ്ടെത്തിയിരുന്നു. നാളെയാണ് പ്രതിക്ക് ശിക്ഷവിധിക്കുക. കൊല്ലം ജില്ലാ അഡീഷണല് സെഷന്‍സ് കോടതി ജഡ്ജി എം മനോജാണ് വിധി പറഞ്ഞത്.\nപ്രതി അറസ്റ്റിലായ 82ാം ദിവസമാണ് കുറ്റപത്രം സമര്‍പ്പിച്ചത്. ഐപിസി 302, 307, 328, 201 വകുപ്പുകളാണ് പ്രതിക്കുമേല് ചുമത്തിയത്. ചുമത്തിയ എല്ലാ കുറ്റങ്ങളും തെളിഞ്ഞെന്നും കോടതി വ്യക്തമാക്കി.\nകേരളത്തിന്റെ കുറ്റാന്വേഷണ ചരിത്രത്തിലെ പ്രത്യേകതകള് ഏറെയുള്ള കേസാണ് ഉത്ര വധക്കേസ്. ഭര്‍ത്താവ് സൂരജ് മൂര്‍ഖന് പാമ്പിനെ ഉപയോഗിച്ച് കടിപ്പിച്ച് ഭാര്യ ഉത്രയെ കൊലപ്പെടുത്തി എന്നതാണ് കേസ്.\nPrevious articleയുഎഇയില് 136 പേര്‍ക്ക് കൂടി കൊവിഡ് സ്ഥിരീകരിച്ചു\nNext articleമോഹിപ്പിക്കുന്ന വിലയിൽ പ്ലഷറുമായി ഹീറോ\nഇനി ശ്രീകുമാര് ചക്കപ്പഴത്തിലേയ്ക്ക് വരില്ല! ശ്രീകുമാര് ചക്കപ്പഴം സീരിയലില് നിന്ന് പിന്മാറിയതിനുള്ള കാരണം...\nകണ്ണൂര് ജില്ലാ ആശുപത്രിയില് താല്‍ക്കാലിക നിയമനം\nദുബായിലേക്കെന്ന് പറഞ്ഞ് ബാങ്കോക്കിലേക്ക് പോയി; 10 വര്‍ഷത്തിനിടെ നാല് വീടുകള്: സക്കീറിനെതിരെ സിപിഎം റിപ്പോര്‍ട്ട്\nമോഡൽ നിരയ്ക്ക് വില വർധിപ്പിച്ച് ഫോർഡ് ഇന്ത്യ, നിരാശയോടെ വാഹന പ്രേമികൾ\nഹവാനയില് ശക്തമായ ചുഴലിക്കാറ്റ്;6മരണം


ഇംഗ്ലീഷ് റണ്‍മല കടക്കാന് കഴിഞ്ഞില്ല; കരുത്ത് കാണിച്ച് അഫ്ഗാനിസ്ഥാന് കീഴടങ്ങി\n18 Jun 2019 5:17 PM GMT\nലോകകപ്പല് ഇംഗ്ലണ്ട് ഉയര്‍ത്തിയ കൂറ്റന് റണ്‍മല കടക്കാന് അഫ്ഗാന് ബാറ്റിംഗ് നിരയ്ക്കായില്ല. ഇംഗ്ലണ്ട് ഉയര്‍ത്തിയ 397 റണ്‍സ് പിന്തുടര്‍ന്ന അഫ്ഗാനിസ്ഥാന് 50 ഓവറില് എട്ട് വിക്കറ്റ് നഷ്ടത്തില് 247 റണ്‍സ് നേടാനെ കഴിഞ്ഞുള്ളു. 150 റണ്‍സിന്റെ വിജയമാണ് ഇംഗ്ലണ്ട് നേടിയത്.\nഇന്നിംഗ്‌സ് സ്‌കോര് നാലില് നില്‍ക്കെ ആദ്യ വിക്കറ്റ് നഷ്ടമായെങ്കിലും പിന്നീട് കരുത്തരായ ഇംഗ്ലണ്ടിനെതിരെ മികച്ച ചെറുത്തു നില്‍പാണ് അഫ്ഗാനിസ്ഥാന് കാഴ്ചവെച്ചത്. ജേഫ്ര ആര്‍ച്ചറുടെ ഓവറില് പൂജ്യനായാണ് നൂര് അലി സദ്രന് മടങ്ങിയത്. എന്നാല് ശേഷമെത്തിയ ക്യപ്റ്റന് നായിബും(37) ഹഷ്മത്തുള്ളയും(64) മികച്ച ഇന്നിംഗ് കാഴ്ചവെച്ചു. മാര്‍ക്ക് വുഡിന്റെ ഓവറില് നായ്ബ് മടങ്ങുമ്പോള് അഫ്ഗാന് സ്‌കോര് 52 ന് രണ്ട് എന്ന നിലയിലായിരുന്നു. പിന്നീടെത്തിയ റഹ്മത്ത് ഷാ(46) ഉം പൊരുതി നിന്നു. പീന്നീട് 104 ന് മൂന്ന് എന്ന നിലയില് നിന്ന് ഹഷ്മത്തുള്ള ഷഹീദി(76) യും അസ്ഗര് അഫ്ഗാനും(44) ചേര്‍ന്ന് അഫഗാന് സ്‌കോര് 198 ല് എത്തിച്ചു. ഇംഗ്ലീഷ് ബൗളര്‍മാര്‍ക്ക് മേല് ശക്തായ ആധിപത്യം ഉറപ്പിച്ച കൂട്ടുകെട്ടായിരുന്നു ഇരുവരുടെയും. 41 ാമത്തെ ഒവറിലാണ് അസ്ഗര് അഫ്ഗാന് പുറത്തായത്. മുഹമ്മദ് നബി(9), നജീബുള്ള സദ്രന്(15),റഷീദ് ഖാന്(8), ഇക്രം(3), എന്നിവരാണ് അഫഗാന് വേണ്ടി സ്‌കോര് ചെയ്തവര്. ഇംഗ്ലണ്ട് നിരയില് റഷീദ് മൂന്നും, ജോഫ്ര ആര്‍ച്ചര് മൂന്നും മാര്‍ക്ക് വുഡ് രണ്ടു വിക്കറ്റുകളും വീഴത്തി.\nനേരത്തെ ആദ്യ ഇന്നിംഗ്‌സില് നിശ്ചിത 50 ഓവറില്6വിക്കറ്റ് നഷ്ടത്തില് 397 റണ്‍സെന്ന പടുകൂറ്റന് സ്‌കോറാണ് ഇംഗ്ലീഷ് ബാറ്റിംഗ് നിര നേടിയത്. ഒയിന് മോര്‍ഗന്റെ സെഞ്ച്വറിയും(148),ജോറൂട്ടിന്റെയും(88), ബെയര്‍സ്റ്റോ(90)ന്റെയും തകര്‍പ്പന് ബാറ്റിംഗാണ് ഇംഗ്ലണ്ടിന് കരുത്തായത്. 71 പന്തുകളില് നിന്ന് മോര്‍ഗന് 148 റണ്‍സെടുത്തപ്പോള് 82 പന്തുകളില് നിന്ന് 88 റണ്‍സെടുത്ത് ജോറൂട്ടും 99 പന്തുകളില് നിന്ന് 90 റണ്‍സെടുത്താണ് ബെയര്‍സ്റ്റോയും തിളങ്ങി.\nടോസ് നേടി ബാറ്റിങ് തിരഞ്ഞെടുത്ത ഇംഗ്ലണ്ടിന് ഇന്നിംഗ്സിന്റെ 9.3 ഓവറില് 44 റണ്‍സില് ആദ്യ വിക്കറ്റ് നഷ്ടമായി. ജെയിംസ് വിന്‍സ് ദൗലത്ത് സദ്രാന്റെ പന്തില് മുജീബുര് റഹ്മാനു ക്യാച്ച് നല്‍കി പുറത്താകുകയായിരുന്നു. പിന്നീട് ബെയര്‍സ്റ്റോയും(90) ജോറൂട്ടും(88) ചേര്‍ന്ന് 120 റണ്‍സിന്റെ കൂട്ടുകെട്ടാണ് ഉണ്ടാക്കിയത്. ബെയര്‍സ്റ്റോ പുറത്തായ ശേഷം എത്തിയ നായകന് ഒയിന് മോര്‍ഗന് 71 പന്തുകളില്‍കളില് നിന്ന് തകര്‍ത്തടിച്ച് 148 റണ്‍സ് നേടി. മോര്‍ഗന്റെ തകര്‍പ്പന് ഇന്നിംഗ്സാണ് ഇംഗ്ലണ്ടിനെ വന് സ്‌കോറിലേക്ക് എത്തിച്ചത്. അവസാന ഓവറുകളില് തകര്‍ത്തടിച്ച മൊയിന് അലി ഒമ്പതു പന്തുകളില് നിന്ന് 31 റണ്‍സ് നേടി. ബട്ലര്(2), ബെന്‍സ്റ്റോക്സ്(2) എന്നിവരാണ് പുറത്തായ മറ്റുള്ളവര് അഫ്ഗാനിസ്ഥാന് വേണ്ടി ഗുല്‍ബാദിന് നായ്ബ്, ദല് വ്ലത്ത് സദ്രന് എന്നിവര് മൂന്നു വിക്കറ്റ് നേടി.


കുതിച്ചുയർന്ന് കോവിഡ്; ഇന്ന് 225 പേർക്ക് രോഗം സ്ഥിരീകരിച്ചു, 38 പേർക്ക് സമ്പർക്കത്തിലൂടെ |\nപാലക്കാട് 123 പേർക്ക് കോവിഡ്; 48 സമ്...\nരാജമല ദുരന്തം: മരിച്ചവരുടെ കു...\nസംസ്ഥാനത്ത് ഇന്ന് 1251 പേർക്ക് കോ...\nകോവിഡ് വ്യാപനം; ഇംഗ്ലണ്ട് ക്രിക്ക...\nതോരാ മഴ; റാന്നി മേഖലയിൽ വെള്ളപ്...\nപമ്പാനദി കരകവിഞ്ഞു; തീരത്ത് ജാ...\nSunday, July 5, 2020 6:09 PM IST\nതിരുവനന്തപുരം: സംസ്ഥാനത്ത് ഇന്ന് 225 പേർക്ക് കോവിഡ് സ്ഥിരീകരിച്ചു. തുടർച്ചയായി മൂന്നാം ദിവസമാണ് ഇരുനൂറിലേറെ പേർക്കു രോഗം സ്ഥിരീക രിക്കുന്നത്. 38 പേർക്ക് സമ്പർക്കത്തിലൂടെയാണ് രോഗം ബാധിച്ചത്. കോവിഡ് വ്യാപന ആശങ്ക നിലനിൽക്കുന്ന തിരുവനന്തപുരത്താണ് ഏറ്റവും കൂടുതൽ സമ്പർക്ക രോഗികളുള്ളത്. ജില്ലയിൽ 22 പേർക്കാണ് സമ്പർക്കത്തിലൂടെ രോഗം പകർന്നത്. 126 പേർ രോഗമുക്തി നേടി.\nരോഗം സ്ഥിരീകരിച്ചവരിൽ 117 പേരും വിദേശത്തുനിന്നു വന്നതാണ്. 57 പേർ മറ്റു സംസ്ഥാനങ്ങളിൽ നിന്നു വന്നവർ. ഇതുകൂടാതെ കണ്ണൂരിലെ ഏഴ് ഡിഎസ്‌സി ജവാന്മാര്‍ക്കും രണ്ട് സിഐഎസ്എഫ് ജവാന്മാര്‍ക്കും തൃശൂരിലെ രണ്ട് ബിഎസ്എഫ്കാര്‍ക്കും രണ്ട് കപ്പൽ ജീവനക്കാർക്കും രോഗം ബാധിച്ചിട്ടുണ്ട്. നിരീക്ഷണത്തിലുള്ളവരുടെ എണ്ണം 1,80,939. നിലവിൽ 2228 പേരാണ് ചികിത്സയിലുള്ളത്. 3174 പേര്‍ക്ക് ഇതുവരെ രോഗം ഭേദമായി.\nരോഗം സ്ഥിരീകരിച്ചവരുടെ ജില്ല തിരിച്ചുള്ള കണക്ക്:\nപാലക്കാട്-29, കാസര്‍ഗോഡ്-28, തിരുവനന്തപുരം-27, മലപ്പുറം-26, കണ്ണൂര്-25, കോഴിക്കോട്-20, ആലപ്പുഴ-13, എറണാകുളം- 12, തൃശൂര്-12, കൊല്ലം-10, കോട്ടയം-8, ഇടുക്കി-6, വയനാട്-6, പത്തനംതിട്ട-3.\nപത്തനംതിട്ട: ശക്തമായ മഴയിൽ റാന്നി മേഖലയിൽ വെള്ളപ്പൊക്കം. പമ്പ കരകവിഞ്ഞതോടെ റാന്നി മാമൂക്കിൽ വെള്ളം ക...


റോഷന് ആന്‍ഡ്രൂസും ദുല്‍ഖറും ഒന്നിക്കുന്നു; നായികയാകാൻ ഡയാന പെന്റി | roshan andrews and dulquer salmaan new movie\nദുല്‍ഖറിന്റെ നിര്‍മ്മാണ കമ്പനിയായ വേഫെറെര് ഫിലിംസിന്റെ ബാനറില് നിര്‍മ്മിക്കുന്ന അഞ്ചാമത്തെ ചിത്രം കൂടിയാണിത്.\nKochi, First Published Feb 3, 2021, 6:57 PM IST\nദുല്‍ഖര് സല്‍മാനെ നായകനാക്കി റോഷന് ആന്‍ഡ്രൂസ് സംവിധാനം ചെയ്യുന്ന പുതിയ ചിത്രത്തിന്റെ പൂജയും സ്വിച്ച് ഓണ് കര്‍മ്മവും നടന്നു. ദുല്‍ഖറും റോഷന് ആന്‍ഡ്രൂസും ഒരുമിക്കുന്ന ആദ്യ ചിത്രമാണിത്. തിരക്കഥയൊരുക്കുന്നത് ബോബി സഞ്ജയാണ്.\nദുല്‍ഖറിന്റെ നിര്‍മ്മാണ കമ്പനിയായ വേഫെറെര് ഫിലിംസിന്റെ ബാനറില് നിര്‍മ്മിക്കുന്ന അഞ്ചാമത്തെ ചിത്രം കൂടിയാണിത്. ബോളിവുഡ് താരവും മോഡലുമായ ഡയാന പെന്റിയാണ് ചിത്രത്തിലെ നായിക. മനോജ് കെ. ജയന്, അലന്‍സിയര്, ബിനു പപ്പു, വിജയകുമാര്, ലക്ഷ്മി ഗോപാലസ്വാമി തുടങ്ങിയവര് മറ്റു പ്രധാന വേഷങ്ങളില് എത്തുന്നു.\nLast Updated Feb 9, 2021, 2:39 PM IST


Emalayalee.com - ഹെല്‍മെറ്റ് പ്രതിക്ഷേധകന് ബൈക്കില് നിന്ന് വീണുമരിച്ചു\nഹെല്‍മെറ്റ് പ്രതിക്ഷേധകന് ബൈക്കില് നിന്ന് വീണുമരിച്ചു\nന്യൂയോര്‍ക്ക്: ബൈക്കില് യാത്രചെയ്യുന്നവരെല്ലാം ഹെല്‍മെറ്റ് ധരിക്കണമെന്ന ന്യൂയോര്‍ക്ക് സ്റ്റേറ്റ് നിയമം കൂടുതല് കര്‍ശനമായി നടപ്പാക്കാന് തീരുമാനിച്ചതിനെതിരേ ഹെല്‍മെറ്റ് ധരിക്കാതെ ബൈക്കില് പ്രതിക്ഷേധ റാലി നടത്തിയ പ്രതിക്ഷേധകന് ബൈക്കില് നിന്ന് വീണു മരിച്ചു.\nപടിഞ്ഞാറന് ന്യൂയോര്‍ക്കിലെ ഒണാന്‍ഡാഗോ എന്ന സ്ഥലത്ത് റൂട്ട് 11-ല് കഴിഞ്ഞ ശനിയാഴ്‌ച (ജൂലൈ 2)നാണ് സംഭവം നടന്നത്. പാരീഷ് ടൗണില് താമസിക്കുന്ന ഫിലിപ്പ് കോണ്‍ടോസ് എന്ന 55 വയസ്സുകാരനാണ് അപകടത്തില്‍പ്പെട്ട് മരിച്ചത്.\nപ്രതിക്ഷേധ റാലിക്കിടെ ബൈക്കില് യാത്ര ചെയ്യുമ്പോള് ബ്രേക്ക് ചവുട്ടി നിയന്ത്രണം വിട്ട് റോഡില് തലയിടിച്ച് വീഴുകയായിരുന്നു. ഉടന്‍തന്നെ ഫിലിപ്പിനെ അടുത്തുള്ള ആശുപത്രിയില് പ്രവേശിപ്പിച്ചെങ്കിലും രക്ഷിക്കാനായില്ല. ഹെല്‍മെറ്റ് ധരിച്ചിരുന്നുവെങ്കില് ഈ ദുരന്തം ഒഴിവാക്കാമായിരുന്നെന്ന് സ്റ്റേറ്റ് ട്രോപ്പര് റോബര്‍ട്ട് ജൂറെല്ലറും ഡോക്‌ടര്‍മാരും അഭിപ്രായപ്പെട്ടു. ഫിലിപ്പിന്റെ തലയോട്ടി പൊട്ടിയിരുന്നതായും ഡോക്‌ടര്‍മാര് സാക്ഷ്യപ്പെടുത്തി. മെഡിക്കോസ് ക്ലബ് അറിയിച്ചതാണിത്.


By\tPothujanam June 13, 2022\t231\t0\nFederal Bank Partnership with Rubber Board's e-Trading Platform\nകൊച്ചി: റബര് ബോർഡിന്റെ ഏറ്റവും പുതിയ ഇ-ട്രേഡിങ് പ്ലാറ്റ്‌ഫോം ആയ ‘എംറൂബ്’ ന്റെ ഔദ്യോഗിക ബാങ്കിങ് പങ്കാളിയായി ഫെഡറല് ബാങ്കിനെ തെരഞ്ഞെടുത്തു. പ്രകൃതിദത്ത റബര് വ്യാപാരം ചെയ്യുന്ന ഇടപാടുകാര്‍ക്കായി ആരംഭിച്ച ഏകീകൃത ട്രേഡിങ് പ്ലാറ്റ്‌ഫോമാണ് എംറൂബ്. റബര് ഉല്‍പ്പന്നങ്ങള്‍ക്ക് മികച്ച വില ലഭിക്കുന്നതോടൊപ്പം തടസ്സങ്ങളില്ലാതെ വ്യാപാരം നടത്താനുള്ള സൗകര്യവും എംറൂബിൽ ലഭ്യമാണ്. ഈ പ്ലാറ്റ്‌ഫോമില് തടസ്സങ്ങളില്ലാതെ ഇടപാടുകള് സാധ്യമാക്കുന്നതിനുള്ള ബാങ്കിങ് എപിഐ സേവനങ്ങളാണ് ഫെഡറല് ബാങ്ക് നല്‍കുന്നത്. മുന്‍കൂര് പണം നല്‍കുന്നതിനും റീഫണ്ട് ചെയ്യുന്നതിനുമായി റബര് വില്‍പ്പനക്കാര്‍ക്ക് അധിക ചാര്‍ജുകളില്ലാതെ ആദ്യ ആറു മാസക്കാലത്തേക്ക് ഒഡി സേവനവും ഈ പ്ലാറ്റ്‌ഫോമിലൂടെ ലഭിക്കും. ഇടപാടു നടന്നയുടനെ തന്നെ പേമെന്റുകള് സ്വീകരിക്കാനുള്ള സംവിധാനം വൈകാതെ ലഭ്യമാകുന്നതാണ്.\nറബര് വില്‍ക്കുന്നവര്‍ക്കും വാങ്ങുന്നവര്‍ക്കും ഏറെ ആകര്‍ഷകമായ ട്രേഡിങ് പ്ലാറ്റ്‌ഫോം ആണ് റബര് ബോര്‍ഡിന്റെ എംറൂബ്. ഇതിനുള്ള ബാങ്കിങ് എപിഐ സേവനങ്ങള് നല്‍കാനായതില് അഭിമാനമുണ്ട്. പരമ്പരാഗത ചരക്കു വിപണിയെ ഡിജിറ്റല്‍വല്‍ക്കരിക്കാനും അതുവഴി ഉപഭോക്താക്കള്‍ക്ക് മികച്ച സേവനം നല്‍കാനും ഇതിലൂടെ സാധിക്കുന്നതാണ്. റബര് ബോര്‍ഡുമായി ചേര്‍ന്ന് ഈ പ്ലാറ്റ്‌ഫോം ഇനിയും വിപുലീകരിക്കുകയാണ് ലക്ഷ്യം, ഫെഡറല് ബാങ്ക് എക്‌സിക്യൂട്ടീവ് ഡയറക്ടര് ശാലിനി വാര്യര് പറഞ്ഞു.\nവിലയുടെ കാര്യത്തിലും വിപണി ദൃശ്യതയിലും എംറൂബ് ഒരു വലിയ മാറ്റം സൃഷ്ടിക്കാനൊരുങ്ങുകയാണ്. പ്രകൃതിദത്ത റബര് ഒരു സുപ്രധാന വ്യവസായിക അസംസ്‌കൃത വസ്തുവും തോട്ടവിളയുമാണ്. തെക്കെ ഇന്ത്യയിലും വടക്കുകിഴക്കന് മേഖലയിലും പ്രധാനമായും കൃഷി ചെയ്യപ്പെടുന്ന റബര് 13 ലക്ഷം പേരുടെ ജീവനോപാധിയാണ്. 15000 വ്യവസായ സംരഭങ്ങളും ഈ രംഗത്തുണ്ട്. ഈ മേഖലയില് നിലവിലുള്ള വിതരണ ശൃംഖലയില് വില്‍പ്പനക്കാരേയും വാങ്ങുന്നവരേയും നേരിട്ട് ഒരു പ്ലാറ്റ്‌ഫോമില് എത്തിച്ച് ഇ-വിപണി വിപുലപ്പെടുത്തുകയാണ് എംറൂബിലൂടെ ലക്ഷ്യമിടുന്നത്. എംറൂബ് വഴി റബര് വ്യാപാരികള്‍ക്കും വാങ്ങുന്നവര്‍ക്കും മികച്ച വിലയും അനുയോജ്യമായ റബര് ഉല്‍പ്പന്നങ്ങളും വേഗത്തില് കണ്ടെത്താം. ഈ പ്ലാറ്റ്‌ഫോം രാജ്യത്തെ റബര് വിപണിയെ കൂടുതല് കാര്യക്ഷമമാക്കുകയും മെച്ചപ്പെടുത്തുകയും ചെയ്യും, റബര് ബോര്‍ഡ് എക്‌സിക്യൂട്ടീവ് ഡയറക്ടര് ഡോ. കെ എന് രാഘവന് ഐആര്‍എസ് പറഞ്ഞു.\nറബർ ബോർഡ് എക്സിക്യൂട്ടീവ് ഡയറക്ടറായ ഡോ. കെ എന് രാഘവന് ഐആര്‍എസ്, ഫെഡറൽ ബാങ്ക് എക്സിക്യൂട്ടീവ് ഡയറക്ടർ ശാലിനി വാര്യര്, ബാങ്കിന്റെ എസ് വി പിയും ഡെപോസിറ്റ്‌സ് വിഭാഗം കണ്ട്രി ഹെഡുമായ രതീഷ് ആര്, ബാങ്കിന്റെ വൈസ് പ്രസിഡന്റും കോട്ടയം സോണല് ഹെഡുമായ ബിനോയ് അഗസ്റ്റിന്, റബര് ബോര്‍ഡ് പ്രതിനിധികള് തുടങ്ങിയവരുടെ സാന്നിധ്യത്തില് ഇടപാടുകാർക്കായി എംറൂബ് പുറത്തിറക്കി.\n« പുതിയ ആല്‍ഫ സിഎന്‍ജിയുമായി മഹീന്ദ്രയുടെ കാര്‍ഗോ, പാസഞ്ചര് വേരിയന്‍റുകള് ജാഗ്വാർ ലാൻഡ് റോവറിന്റെ വാർഷിക മൺസൂൺ സർവീസ് ക്യാമ്പ് 2022 ജൂൺ 14 മുതൽ 18 വരെ നടത്തപ്പെടുന്നു »


Tuesday 1 May 2018 5:15 am IST\nബേസ്‌ബോളിനും റഗ്ബിക്കും പേരുകേട്ട അമേരിക്കയില് ഫുട്‌ബോളിന് വേണ്ടത്ര വേരോട്ടമില്ലാതിരുന്ന കാലത്താണ്, 1994ല് ലോകകപ്പ് ഫുട്‌ബോള് അവിടേയ്ക്ക് എത്തിയത്. വാണിജ്യ താല്പര്യങ്ങള്‍ക്കായിരുന്നു മുന്‍തൂക്കം.ഫുട്‌ബോള് ആരാധകര് അധികമില്ലാത്ത അമേരിക്കയില് ലോകകപ്പ് സംഘടിപ്പിക്കുന്നത് വിമര്‍ശനങ്ങള്‍ക്കുമിടയാക്കി. എന്നാല് എല്ലാവരേയും അമ്പരപ്പിച്ച് കാണികളുടെ തള്ളിക്കയറ്റംകൊണ്ട് 94ലെ ലോകകപ്പ് ഏറെ ശ്രദ്ധേയമായി മാറി. 36 ലക്ഷത്തോളം കാണികളാണ് മത്സരങ്ങള് കാണാനെത്തിയത്. ലാറ്റിന് അമേരിക്കന് രാജ്യങ്ങളില് നിന്നുള്ള കുടിയേറ്റക്കാരായിരുന്നു പതിനഞ്ചാം ലോകകപ്പ് വിജയകരമാക്കിയത്. ലോകകപ്പിന്റെ ചരിത്രത്തില് ഏറ്റവും കൂടുതല് ജനങ്ങള് കണ്ട ലോകകപ്പായിരുന്നു ഇത്. ശരാശരി 69,000 കാണികളാണ് ഓരോ മത്സരവും വീക്ഷിക്കാന് സ്‌റ്റേഡിയങ്ങളില് എത്തിയത്.\nജൂണ് 17 മുതല് ജൂലൈ 17 വരെ ഒമ്പത് നഗരങ്ങളിലെ ഒമ്പത് വേദികളിലായി 52 കളികള്. 141 ഗോളുകള്, രണ്ട് ഹാട്രിക്കുകള്. അര്‍ജന്റീനയുടെ ഗബ്രിയേല് ബാറ്റിസ്റ്റിയൂട്ടയും റഷ്യയുടെ ഒലഗ് സാലങ്കോയുമാണ് ഹാട്രിക്കിന് അവകാശികള്.\nലോകകപ്പിന്റെ ചരിത്രത്തിലാദ്യമായി ഷൂട്ടൗട്ടിലൂടെ വിജയിയെ നിര്‍ണയിക്കുന്നതിനും യുഎസ്എ 94 സാക്ഷ്യം വഹിച്ചു. ഫൈനലില് ഏറ്റുമുട്ടിയ ബ്രസീലും ഇറ്റലിയും നിശ്ചിത സമയത്തും അധികസമയത്തും ഗോള്‍രഹിത സമനില പാലിച്ചതോടെയാണ് കലാശപ്പോരാട്ടം പെനാല്‍റ്റി ഷൂട്ടൗട്ടിലേക്ക് നീണ്ടത്. ഷൂട്ടൗട്ടില് ഇറ്റലിയെ രണ്ടിനെതിരെ മൂന്ന് ഗോളുകള്‍ക്ക് കീഴടക്കി ബ്രസീല് തങ്ങളുടെ നാലാം ലോകകിരീടത്തില് മുത്തമിട്ടു. 20 വര്‍ഷങ്ങള്‍ക്കുശേഷമായിരുന്നു ബ്രസീലിന്റെ കിരീടധാരണം.\nമറഡോണയുടെ വീഴ്ചയും ആന്ദ്രെ എസ്‌കോബാറിന്റെ ദുരന്തവും 94 ലോകകപ്പിനെ കണ്ണീരിലാഴ്ത്തി. 1986, 1990 ലോകകപ്പുകളിലെ ശ്രദ്ധാകേന്ദ്രമായിരുന്ന മറഡോണ ഉത്തേജക മരുന്നു പരിശോധനയില് പിടിക്കപ്പെട്ട് പുറത്തായതാണ് ഞെട്ടിപ്പിക്കുന്ന സംഭവം. രണ്ട് മത്സരങ്ങളില് മാത്രമാണ് മറഡോണ കളിച്ചത്. അമേരിക്കക്കെതിരേ സ്വന്തം പോസ്റ്റിലേക്ക് അബദ്ധത്തില് ഗോളടിച്ച കൊളംബിയയുടെ ആന്ദ്രേ എസ്‌കോബറായിരുന്നു മറ്റൊരു ദുരന്ത കഥാപാത്രം. പത്തു ദിവസത്തിനുശേഷം നാട്ടിലേക്കു മടങ്ങിയ എസ്‌കോബറിനെ അക്രമികള് വെടിവച്ചുകൊന്നു. ലോകകപ്പില് എക്കാലത്തും വേദനിപ്പിക്കുന്ന ഓര്‍മ്മയാണ് കൊളംബിയയുടെ എസ്‌കോബര്. 1990 ഒക്ടോബര് മൂന്നിലെ കിഴക്കന്-പശ്ചിമ ഏകീകരണത്തിനുശേഷം ഒറ്റ ടീമായി ജര്‍മനി കളിക്കാനിറങ്ങിയത് മറ്റൊരു വിശേഷം. നൈജീരിയ, ഗ്രീസ്, സൗദി അറേബ്യ എന്നീ രാജ്യങ്ങളുടെ ആദ്യ ലോകകപ്പായിരുന്നു ഇത്.\nക്വാര്‍ട്ടറില് ഇറ്റലി 2-1ന് സ്‌പെയിനിനെയും ബ്രസീല് 3-2ന് നെതര്‍ലന്‍ഡ്‌സിനെയും ബള്‍ഗേറിയ 2-1ന് ജര്‍മ്മനിയെയും സ്വീഡന് ഷൂട്ടൗട്ടിനൊടുവില് 5-4ന് റുമാനിയയെയും കീഴടക്കി സെമിയിലെത്തി. ജൂലൈ 13ന് നടന്ന സെമിഫൈനലില് ഇറ്റലി 2-1ന് ബള്‍ഗേറിയയെയും ബ്രസീല് 1-0ന് സ്വീഡനെയും കീഴടക്കി ഫൈനലിലെത്തി. ഫൈനലില് ഷൂട്ടൗട്ടിനൊടുവില് ബ്രസീല് കിരീടത്തില് മുത്തമിട്ടു. റൊമാരിയോ-ബബറ്റോ കൂട്ടുകെട്ടാണ് ബ്രസീലിനെ നാലാം കിരീടത്തിലേക്ക് നയിച്ചത്. ഇറ്റലിയുടെ സൂപ്പര്‍താരം റോബര്‍ട്ടോ ബാജിയോ ഷൂട്ടൗട്ടില് കിക്ക് പാഴാക്കുന്നതിനും സ്‌റ്റേഡിയം സാക്ഷ്യം വഹിച്ചു. ബള്‍ഗേറിയയെ 4-0ന് തകര്‍ത്ത് സ്വീഡന് മൂന്നാം സ്ഥാനത്തെത്തി.\nറോജര് മില്ലയും റൊമാരിയോയും\nറഷ്യക്കെതിരെ കാമറൂണിന്റെ ആശ്വാസ ഗോള് നേടിയ റോജര് മില്ല ലോകകപ്പ് ഫൈനല് റൗണ്ടില് ഗോള് നേടുന്ന ഏറ്റവും പ്രായം കൂടിയ കളിക്കാരനായി. കാമറൂണിന്റെ സിംഹങ്ങളെ തകര്‍ത്ത് റഷ്യന് ടീമിനെ വിജയത്തിലേക്ക് നയിച്ച ഒലഗ് സാലങ്കോയാണ് മറ്റൊരു റെക്കോഡിട്ടത് 60 മിനിറ്റിനുള്ളില് അഞ്ചു ഗോളടിച്ച ആദ്യത്തെ കളിക്കാരനായി മാറി ഒലഗ് സാലെങ്കോ. ആറു ഗോള് നേടിയ സാലങ്കോയും ബള്‍ഗേറിയയുടെ ഹ്രിസ്‌റ്റോ സ്‌റ്റോയിക്കോവും ഗോള്‍വേട്ടക്കാര്‍ക്കുള്ള സുവര്‍ണ്ണ പാദുകം പങ്കിട്ടു. ബ്രസീലിന്റെ റൊമാരിയോ ഏറ്റവും മികച്ച കളിക്കാരനുള്ള സ്വര്‍ണ്ണ പന്ത് കരസ്ഥമാക്കി. അഞ്ച് ഗോളുകളുമായി രണ്ടാമത്തെ ടോപ് സ്‌കോറര്‍ക്കുള്ള വെള്ളി പാദുകവും ഇറ്റലിയുടെ റോബര്‍ട്ടോ ബാജിയോ, ജര്‍മ്മനിയുടെ ജുര്‍ഗന് ക്ലിന്‍സ്മാന്, സ്വീഡന്റെ കെന്നറ്റ് ആന്‍ഡേഴ്‌സണ് എന്നിവര്‍ക്കൊപ്പം റൊമാരിയോ പങ്കിട്ടു. മികച്ച ഗോള്‍കീപ്പര്‍ക്കുള്ള യാഷിന് അവാര്‍ഡ് ബല്‍ജിയത്തിന്റെ മൈക്കല് പ്ര്യുഡ്‌ഹോം നേടി. മുന് റഷ്യന് താരമായിരുന്ന ലെവ് യാഷിന്റെ സ്മരണക്കായി ഏര്‍പ്പെടുത്തിയതാണ് യാഷ് അവാര്‍ഡ്.\nപടയോട്ടത്തിന് ജർമ്മൻ പട


വിരിയട്ടെ നന്മയുടെ പുതുവത്സരപ്പൂക്കൾ – മാത്യു ശങ്കരത്തിൽ, മാനേജിങ് എഡിറ്റർ | Malayali Manasu\nHome News വിരിയട്ടെ നന്മയുടെ പുതുവത്സരപ്പൂക്കൾ - മാത്യു...\nവിരിയട്ടെ നന്മയുടെ പുതുവത്സരപ്പൂക്കൾ – മാത്യു ശങ്കരത്തിൽ, മാനേജിങ് എഡിറ്റർ\nചരിത്രത്തിൽ ഓരോ കാലവും ഓരോ അനുഭവ പാഠംമാണ് . സ്വയം വലിയവനെന്ന് ആരും അഹങ്കരിക്കരുത് എന്നപാഠമാണ് കോവിഡ് – 19 ലോകത്തെ ഓർമ്മപ്പെടുത്തന്നത് . എത്ര വലിയവനും നിസ്സഹായനായിപ്പോകുന്ന ചില നിമിഷങ്ങൾ ജീവിതത്തിൽ ഉണ്ടാകും . എന്നാൽ , ഒന്നാലോചിച്ചുനോക്കൂ : പ്രഭാതത്തിൽ അരിച്ചിറങ്ങുന്ന സൂര്യവെളിച്ചമുണ്ട് ..മധുരമായ കിളിയൊച്ചകളുണ്ട് , സുഗന്ധമുണ്ട് , ശിശുകളുടെ നിറമലമായചിരിയുണ്ട് ഇവയെല്ലാം നിറയുന്ന ഒരു സമഗ്രാനുഭവമാണ് ജീവിതം . ആയിരം വർണങ്ങളുടെ ആരാമമാണ് ഈ പ്രകൃതി എന്ന് നാം മറന്നു പോകരുത് .\nനമ്മുടെ പൂർവികർ ചുവടുവച്ചത് പൂക്കൾ വിതറിയ രാജപാതകളിലൂടെയല്ല , മുള്ളുകളും നിറഞ്ഞ ഇരുണ്ട ഒറ്റയടിപ്പാതകളിലൂടെയായിരുന്നു അവരുടെ യാത്ര . സ്വപ്നത്തെ പിന്തുടരുവാനും , അവസരങ്ങൾ കണ്ടെത്തുവാനും, പ്രതിബന്ധങ്ങളെ നേരിടുവാനുള്ള മാനസിക സന്നദ്ധതയാണ് ഏതു വിജയത്തിന്റെയും അടിത്തറയെന്ന് ഈ പുതുവത്സര ദിനത്തിൽ നാം ഓർമിക്കേണ്ടതുണ്ട് .\nമലയാളി ഒളിമ്പ്യൻ അഞ്ജു ബോബി ജോർജ് ഈക്കഴിഞ്ഞ ഡിസംബർ എട്ടിനു ഞെട്ടിക്കുന്ന ഒരു വെളിപ്പെടുത്തൽ നടത്തി – “എനിക്ക് ഒരു വൃക്ക മാത്രം ! ജന്മനാ ഒരു വൃക്ക മാത്രമുള്ള റീനൽ അജെനെനിസ് എന്ന അവസ്ഥയമായാണ് ഇക്കാലമത്രയും ജിവിച്ചിരുന്നു അഞ്ജു ട്വിറ്ററിൽ വെളിപ്പെടത്തുകയായിരുന്നു . കോവിഡ് കാലത്ത് മറ്റുള്ളവർക്ക് പ്രചോദനമാകാൻ അക്കാര്യം അവർ ലോകത്തെ അറിയിച്ചു . ശരീരത്തിന്റെ വേദനകൾ ക്കെതിരേ മനസ്സിന്റെ ചോദനകൾ കുതിച്ചുപായുമെന്ന എന്ന് എന്ന് തിരിച്ചറിവാണ് നമുക്കുണ്ടാവേണ്ടത് .\nലോകാരോഗ്യ സംഘടനയുടെ റിപ്പോർട്ടു പ്രകാരം 2019 ഡിസംബർ എട്ടിന് ചൈനയിലെ വുഹാനിലാണ് ആദ്യമായി കോവിഡ് സ്ഥിരീകരിച്ചത് . രോഗികളുടെ എണ്ണവും മരണസംഖ്യയും ഭീതിപ്പെടുത്തുമ്പോഴും …..\nനാം ഓർക്കുക : ഒരു മഴയും തോരാതിരുന്നിട്ടില്ല , ഒരു കാറ്റും അടങ്ങാതിരുന്നിട്ടില്ല ; കോവിഡും ഇല്ലാതാവുക തന്നെ ചെയ്യും . മനുഷ്യരാശി ഉയർത്തെഴുന്നേൽകും . ആ പ്രത്യാശ നമ്മെ നയിക്കട്ടെ .\nമാത്യു ശങ്കരത്തിൽ , റിട്ടയാർഡ് എഡിറ്റർ, മലയാള മനോരമ.\nPrevious articleമലയാളി മനസ്സ് ഒരു കുടുംബം\nNext articleആശീർവദിക്കു അനുഗ്രഹിക്കു…രാജു ജി ശങ്കരത്തിൽ. (ചീഫ് എഡിറ്റർ)\nഈ നൂറ്റാണ്ടിലെ ഏറ്റവും ദൈര്‍ഘ്യമേറിയ ഭാഗിക ചന്ദ്രഗ്രഹണം നവംബര് 19ന്.\nSatish Chandra Bose - November 7, 2021 0\nവടക്കന് അമേരിക്കയില് ചന്ദ്രഗ്രഹണം വ്യക്തമായി കാണാന് കഴിയുമെന്നാണ് പ്രമുഖ ബഹിരാകാശ ഗവേഷണ സ്ഥാപനമായ നാസയുടെ പ്രവചനം.ചന്ദ്രഗ്രഹണം മൂന്നര മണിക്കൂര് വരെ നീണ്ടുനില്‍ക്കാം. ഈസമയത്ത് ചന്ദ്രന്റെ 97ശതമാനവും ചുവന്ന നിറത്തിലാണ് കാണപ്പെടുക. 2001നും 2100നും...\nSatish Chandra Bose - October 13, 2021 0


ജാഗ്രത: 10 വര്‍ഷത്തില് ഭക്ഷ്യവിലക്കയറ്റം 256 ശതമാനം\n10 വര്‍ഷത്തില് ഭക്ഷ്യവിലക്കയറ്റം 256 ശതമാനം\nകോണ്‍ഗ്രസ് നേതൃത്വത്തിലുള്ള യുപിഎ സര്‍ക്കാരിന്റെ പത്തുവര്‍ഷത്തെ ഭരണകാലത്ത് ഭക്ഷ്യവസ്തുക്കളുടെ വിലയില് 256.4 ശതമാനം വര്‍ധനവുണ്ടായി. പച്ചക്കറിയുടെ വിലയിലാണ് വന് വര്‍ധന-402.6 ശതമാനം. ഇതില്‍ത്തന്നെ സവാളയുടെ വിലയില് 754 ശതമാനം വര്‍ധനവുണ്ടായി. 2004 മുതല് 2013 നവംബര്‍വരെയുള്ള കണക്കുകളെ ആധാരമാക്കി കേന്ദ്ര വ്യവസായ-വാണിജ്യ വകുപ്പ് തയ്യാറാക്കിയ റിപ്പോര്‍ട്ടിലാണ് ഈ വിവരം. നവംബറിനുശേഷമുള്ള വിലവര്‍ധനകൂടി കണക്കിലെടുത്താല് 260 ശതമാനത്തിലധികമാകും ഭക്ഷ്യവില വര്‍ധന.\nഅരിവിലയില് ഈ കാലയളവില് 232.5 ശതമാനത്തിന്റെ വര്‍ധനവുണ്ടായി. ഗോതമ്പുവില 217.1 ശതമാനം കൂടി. പയറുവര്‍ഗങ്ങളില് 228.6 ശതമാനത്തിന്റെയും മുട്ട, മാംസം, മീന് എന്നിവക്ക് 282.8 ശതമാനത്തിന്റെയും വര്‍ധനവാണ് രേഖപ്പെടുത്തിയത്. പാല്‍വിലയിലുണ്ടായ വര്‍ധന 222.6 ശതമാനമാണ്. ഇന്ധനവിലയിലും ഇരട്ടിയിലധികം വര്‍ധനവാണുണ്ടായത്. പെട്രോളിന് 193.8 ശതമാനവും ഡീസലിന് 222.4 ശതമാനവും പാചകവാതകത്തിന് 200 ശതമാനവും വില കൂടി. ഭക്ഷ്യേതരവസ്തുക്കളുടെ വിലയില് 216.7 ശതമാനമാണ് വര്‍ധന. കേന്ദ്ര ഉപഭോക്തൃകാര്യവകുപ്പിന്റെ രേഖയനുസരിച്ച് 2004 ഏപ്രിലില് ഒരുകിലോ അരിയുടെ ശരാശരി വില 11.13 രൂപയാണ്. 2014 ജനുവരിയില് വില ശരാശരി 30 രൂപയായി. ആട്ടയ്ക്ക് 11.19 രൂപയില്‍നിന്ന് 28 രൂപയായി ഉയര്‍ന്നു. പായ്ക്ക് ചെയ്ത ആട്ടയ്ക്ക് 40 രൂപ വരെ. ചെറുപയറിന് 22.75 രൂപയില്‍നിന്ന് 93 രൂപയായി വില ഉയര്‍ന്നു.\nഗവണ്‍മെന്റ് തന്നെ വിലവര്‍ധനക്ക് ചൂണ്ടിക്കാട്ടുന്ന കാരണങ്ങള് ഇവയാണ്: ഭക്ഷ്യവിളകളില് കൃഷിയുടെ വിസ്തൃതിയും ഉല്‍പ്പാദനവും കുറയുന്നത്, താങ്ങുവിലയില് കാലകാലങ്ങളില് വരുത്തുന്ന മാറ്റം, ആവശ്യത്തിലും ഉപഭോഗത്തിലും വരുന്ന വര്‍ധന, അന്താരാഷ്ട്രവിലയില് വരുന്ന വ്യതിയാനങ്ങള്, ഗവണ്‍മെന്റിന്റെ നയങ്ങള്, പഞ്ചസാര പോലെയുള്ള ചില ഉല്‍പ്പന്നങ്ങള്‍ക്ക് ചാക്രികമായുണ്ടാകുന്ന വിലവ്യതിയാനം. ഗവണ്‍മെന്റ് നയങ്ങളെ അപ്രധാനമായാണ് ചൂണ്ടിക്കാട്ടുന്നതെങ്കിലും മറ്റ് കാരണങ്ങളെ വലിയതോതില് സ്വാധീനിക്കുന്നത് ഗവണ്‍മെന്റ് നയങ്ങളാണ്. ന്യായവിലയ്ക്ക് ഭക്ഷ്യവസ്തുക്കള് ലഭ്യമാക്കിയിരുന്ന പൊതുവിതരണസംവിധാനം ഇല്ലാതാക്കി സബ്സിഡി പിന്‍വലിച്ചതാണ് ഭക്ഷ്യവില വര്‍ധനവിന് പ്രധാന കാരണമായത്. കര്‍ഷകര്‍ക്ക് നല്‍കുന്ന താങ്ങുവിലയേക്കാള് എത്രയോ അധികമാണ് ഉപഭോക്താക്കള് നല്‍കേണ്ടിവരുന്ന വില. ഇന്ത്യക്ക് ആവശ്യമായ പയറുവര്‍ഗങ്ങളില് 37 ശതമാനവും ഇറക്കുമതിചെയ്യുകയാണ്.\nആഗോളവിലയില് വരുന്ന മാറ്റവും ഡോളറുമായുള്ള രൂപയുടെ വിനിമയമൂല്യം കുറയുന്നതും പറയുവര്‍ഗങ്ങളുടെ വിലവര്‍ധനക്ക് കാരണമാകുന്നു. രാജ്യത്ത് പയറുവര്‍ഗങ്ങളുടെ കൃഷി വര്‍ധിപ്പിക്കാനുള്ള പദ്ധതികളൊന്നും വിജയിപ്പിക്കാന് സര്‍ക്കാരിന് താല്‍പ്പര്യവുമില്ല. സബ്സിഡി വെട്ടിച്ചുരുക്കലാണ് ഇന്ധനവില വര്‍ധനവിന്റെ പ്രധാന കാരണം. ആധാറുമായി പാചകവാതക കണക്ഷന് ബന്ധിപ്പിക്കാത്തവര്‍ക്ക് സബ്സിഡി നിഷേധിക്കുന്ന നയംമൂലം 14.2 കിലോ ഭാരമുള്ള ഗാര്‍ഹിക സിലിണ്ടറിന്റെ വില 1320 രൂപയായി വര്‍ധിച്ചു. സബ്സിഡി ലഭിക്കുന്ന ഉപഭോക്താക്കള്‍ക്ക് ഒരു സിലിണ്ടറിന് 512 രൂപ നല്‍കേണ്ടിവരുന്നു. 2004 ജൂണില് 261.60 രൂപയായിരുന്നു പാചകവാതക സിലിണ്ടറിന്റെ വില. സബ്സിഡിയോടെയുള്ള സിലിണ്ടറുകള്‍ക്ക് പത്ത് വര്‍ഷംകൊണ്ട് ഇരട്ടി വിലയായി. 2004 ജൂണില് ലിറ്ററിന് 35.71 രൂപയായിരുന്ന പെട്രോളിന് ഇപ്പോള് 76.08 രൂപയായി. ഡീസലിന്റെ വില 22.74-ല്‍നിന്ന് 58.35 രൂപയായും വര്‍ധിച്ചു. ഡീസല് വില കൂട്ടുമ്പോള് എല്ലാ അവശ്യവസ്തുക്കളുടെയും വിലയില് ഗണ്യമായ വര്‍ധനവുണ്ടാകുന്നു.\nPosted by ജനശക്തി at 9:05 PM